
Numele meu este Armând Călinescu și sunt 
detectiv particular. N-ai crede că mai există o 
meserie ca asta. Și, chiar dacă ai crede-o, nu te-ai 
gândi că se poate trăi din asta. Ei bine, se poate. Nu 
mulţi o fac, dar se poate. Evident, dacă ești făcut 
pentru treaba asta. In fine, nu mai stau să înșir vrute 
și nevrute, pentru că-mi plac introducerile lungi la fel 
de mult cât îmi plac despărțirile tapetate cu discuţii 
post factum kilometrice. 

Așa că am să trec direct la subiect. N-am pretenţia 
că transmit perlele înțelepciunii mele și, în 
consecință, am să consider că fac numai o înșiruire 
de fapte, pe care, dacă ai puţină bunăvoință și 
răbdare, le-ai putea considera interesante. 

Altfel spus, uite cum stă treaba! 

Eram la o masă într-o speluncă în care praful de pe 
bla- tul ferestrelor și de pe pervazuri nu mai fusese 
șters de săptămâni bune. Mese rablagite, scaune care 
scârțâiau la fiecare mișcare mai amplă și tot tacâmul 
de alte dambla- gituri prin preajmă. In linii mari, 
exact bomba care să te facă să vrei să fugi ca din 
pușcă. Dar mie îmi plăcea acolo. Găteau bine. Și, 
contrar aparenţelor, dacă te-ai fi dus în bucătărie, 
contrastul te-ar fi făcut să ridici o sprânceană - o 
curăţenie ca la carte. . 

Rodeam dintr-o jumătate de pui rotisat, flancat de 
o jumătate de tonă de cartofi prăjiți și aveam 
dinaintea farfuriei o Coca-Cola rece ca o noapte de 
februarie, când în local a intrat o doamnă bine. Toţi 
cei din bar au apăsat pe butonul pauză. Liniștea 
instalată brusc a făcut-o să se oprească, dar numai 
pentru o secundă sau două. Pe urmă a pornit din loc 
ca o rachetă din docul de lansare. Tocurile înalte au 
bătut pe parchetul vechi cu precizia și ritmul unei 
dactilografe cu zeci de ani vechime în meserie. 

S-a oprit la un pas de scaunul de vizavi și mi-a zis, 
aproape șoptit: 

— îmi permiteţi să mă așez? 

I-am permis și ea a tras scaunul. Avea undeva între 
patruzeci și cinci și cincizeci de ani și puteai, dacă te 
uitai foarte atent, să vezi semnele vârstei cum trag de 
ea, s-o agaţe, s-o ducă în direcţia greșită, aia de care 
ele, toate, fug ca de un demon milenar. Dar pentru 
vârsta aia, să fiu al naibii dacă nu arăta trăznet. Niște 
bucle lejere, bogate, negre ca miezul unei nopţi de 
toamnă, îi încadrau chipul curat. Avea o pereche de 
ochi căprui ce străluceau ca două perle de culoarea 
castanelor coapte. Buzele îi erau pline de sevă și, 
probabil, portofelul la fel de plin, ca să-și permită un 
complet vestimentar din ultima creaţie Gior- gio 
Armâni Black Line. Ca să nu mai aduc în discuţie 
haina de blană, pe care a dezbrăcat-o într-un mod 
elegant, atent exersat de zeci de ori. 

Dumnezeule mare, nu poţi decât să le adori, când 
le vezi cum se luptă cu vârsta ca niște soldaţi în 
prima linie. 

— Domnul Armând Călinescu? 

Am aprobat tacit, cu o mișcare simplă și discretă 
din cap. Am lăsat copanul în farfurie și mâinile mele 
au început să umble după un șerveţel sau prosop, 
fără să-mi dezlipesc privirea de la ea. Ar fi fost un 
păcat, în momentul ăla, să mă uit în altă parte decât 
la pseudo-perfecţiunea chipului livrată de machiajul 
profesional. Aproape un deicid, să nu te bucuri de ea. 
Arăta bine, al naibii de bine, și m-am gândit că dacă 
Dumnezeu ar fi făcut-o pe ea după un tipar anume, pe 
care ulterior l-ar fi aruncat, trebuia să existe o 
explicaţie solidă pentru treaba asta. 

— Pot să vă răpesc câteva minute? 

Si, evident, mai era si vocea. îmi amintea de aroma 
dulceţei de caise. Catifelată, dulce-acrișoară. Topea 
untul de la primul cuvânt. 

— Desigur, vă rog! i-am spus. 

Felul în care mi-a zâmbit, m-a făcut să mă 
cutremur. Dantura i-a sclipit curată, impecabilă. 

Cum să nu le iubești? » 

Am așteptat cu o expresie rece ca vremea de afară 
să-și etaleze povestea și, în cel mai sigur caz, să-i 
refuz propunerea. îmi pare rău, probabil c-am să te 
dezamăgesc - defect profesional. După un timp, pur și 
simplu n-ai cum să mai scapi de apucăturile astea. 
Devin un fel de dedublare a umbrei naturale. Uneori 
te scot din belele, alteori te bagă în unele și mai mari. 
Niciodată nu poţi să știi cu ce te alegi după ce accepti 
un caz. Fapt pentru care, până 

la un punct, sunt identice. Nu detaliile pe care ţi le 
spun potenţialii clienţi, ci riscurile la care te expui. 

A scos un plic, l-a așezat pe masă și cu o mână 
puţin cam nesigură l-a împins către mine. Clasic, m- 
am gândit. Un iubit, un soţ, un amant. Ceva pe-acolo. 
Am luat plicul, l-am rupt - fusese lipit - și am scos 
poza. Era imaginea unui băiat. în jur de treisprezece, 
maxim cincisprezece ani. Oacheș. Pielea de culoare 
închisă, părul și sprâncenele negre ca bitumul. 
Aducea cu ea, nu era niciun dubiu în treaba asta. 

— Fiul meu, mi-a confirmat cu o voce stinsă. 

Am lăsat poza pe masă. Am luat un cartof pai și l- 
am mestecat. începeau să se răcească. O tragedie, nu 
altceva. Am mai luat unul. Am mestecat cu atentie, 
chiar cu o umbră de delicateţe - n-am vrut să fac o 
impresie proastă, să par necioplit sau mai știu eu ce - 
pe urmă m-am șters la gură cu un șerveţel. Un gest 
simbolic, evident. Am împins farfuria într-o parte. E 
de-a dreptul enervant când nu poţi să mesteci în voie. 

— A dispărut? am întrebat-o. 

— Nu. E mort. A urmat o pauză scurtă de vreo trei 
secunde, pe urmă a continuat: ucis. 

Am luat poza de acolo de unde o lăsasem și i-am 
întins-o. 

— Adresaţi-vă poterei, i-am spus indiferent, cu tot 
riscul de a-i deveni antipatic. 


Chiar nu intenţionam să intru în belele. 
» 

Meseria de detectiv particular are farmecul ei. Eşti 
liber să urmărești soți infideli, tot soiul de deștepţi 
care vor să tragă pe sfoară companiile de asigurări 
sau să cauţi o mașină furată. Dar are și limitările ei. 
Omuciderea e una din ele. Nimeni nu e mai presus de 
lege. Chiar dacă pârleazul abia îţi ajunge până la 
genunchi, chiar dacă ai toate piesele puzzelului, tu 
nu trebuie să intri în joc. Punct. 

— Nu intenţionez să vă bag în necazuri, domnule 
Că- linescu. Este mort de aproape un an. 

Un caz nerezolvat. Asta schimba într-un fel 
problema. Chiar și așa, tot nu eram dispus să-mi risc 
licenţa de detectiv particular. Muncisem mult ca s-o 
capăt și, la urma urmei, îmi plătea chiria și jumătatea 
aia de pui la rotisor. Era singurul lucru pe care mă 
pricepeam să-l fac așa cum se cuvine. Dincolo de 
asta, cu toată durerea în suflet, eram nevoit s-o 
recunosc, măcar în sinea mea, eram un ratat. Un 
nimeni cu acte, la fel ca alte câteva zeci de milioane 
de alţi nimeni cu acte. 

— Regret, i-am spus sincer. Din păcate nu vă pot 
ajuta. Chiar dacă e un caz vechi, tot nu pot să fac 
mare lucru pentru dumneavoastră. Cam orice 
încercare m-ar duce înspre o chestie care miroase a 
belea: obstrucţionarea anchetei în curs. 

— Dar s-a întâmplat acum un an, mi-a spus și chiar 
a părut surprinsă. 

— Nu contează. Din punct de vedere legal la asta 
se rezumă totul. Indiferent dacă ancheta durează un 
an sau 

zece, e totuna dacă intervii în primul sau în al zecelea 
an de anchetă. 

A rămas un timp pe gânduri, fixând modelul feţei 
de masă. Până la urmă, mâncarea avea să mi se 
răcească de-a binelea, fiindcă individa aia chiar 
refuza să se ridice și să plece. După un timp și-a 
ridicat privirea. încă mai spera că avea să mă 
convingă să accept. Se înșela amarnic. Mulţi încurcă 
lipsa exploziei cu stupizenia. Unii latră, alții mușcă. 
Ai prins ideea, da? 

— Vă plătesc un comision dublu. Nu vă cer să 
puneţi la cale o anchetă, dar măcar să analizaţi 
situaţia și să vă daţi o părere. Am continuat s-o 
privesc indiferent - și-a frământat buzele cărnoase și 
degetele fine. Cum vi se pare oferta? Asta n-are nicio 
treabă cu obstrucţionarea anchetei, nu? 

Chiar n-avea. Pfff! La naiba cu femeile astea. Sunt 
mai lipicioase decât lipitorile. Avea dreptatea ei. 
Oricine are dreptul să-și spună părerea despre un 
caz, chiar și numai după o scurtă lectură în presa 
locală. Și, la drept vorbind, chiar nu-mi stricau niște 
gologani făcuţi în pauza de masă. Ca să vezi, individa 
chiar era pe felie. Am aprobat cu o scu- turătură 
discretă din cap. Ea s-a uitat la mine, un timp, fără să 
spună nimic. 

— V-ascult, i-am deschis o portiță spre curaj. 

— Ah! Nu, nu. Eu n-am chiar toate detaliile, dar 
am pe cineva care ar fi dispus să mă ajute. E în 
sistem - m-am uitat la ea întrebător. în poteră, vreau 
să zic, a reluat ea puţin cam încurcată în cuvinte. 
Face parte din sistem. 

Din nou, o situaţie care avea să mă pună într-o 
postură cel puţin ciudată. Am făcut un exerciţiu de 
imaginaţie, la foc automat. Eu, în arhiva poterei, cu o 
figură gravă, meditativă, analizând probele, 
încercând să descopăr ceea ce o armată de caralii nu 
izbutise să descopere. întreg departamentul 
Omucideri  urmărindu-mă cu priviri încordate, 
disprețuitor. De-a dreptul minunat. N-avea ea să mă 
plătească chiar atât de bine ca să mă facă să accept 
să trec printr-o tâmpenie ca aia. 

A vârât mâna în poșetă și a pus pe masă un teanc 
de bani. Literalmente, un teanc de bani. Pentru o 
fracțiune de secundă m-am gândit că tot cei aflați în 
bar aveau să sară pe noi, să ne facă felul și pe urmă 
să intre în posesia banilor ăia si s-o întindă de acolo 
cu vreo câteva mii mai bogaţi. 

— Vă rog din suflet, a insistat femeia. 

In punctul ăla, orice fel de contraargument aș fi 
căutat eu, ar fi pălit în fața grămăjoarei de bani. Am 
desfăcut șerveţelul pe care-l folosisem la ștersul 
grăsimii de pe degete și am acoperit teancul de hârtii 
minunate. 

— Nicio anchetă, da? Doar o opinie, am subliniat 
ostentativ. 

— Da, desigur, m-a aprobat cu un zâmbet larg. 
Doar o opinie. 


XA x 

Ne-am întâlnit în ziua următoare. Afară cernea cu 
zăpadă și aproape că nu puteai să vezi pe unde 
mergi. Până în fața sediului poterei apelasem la 
serviciile unei firme de taxi. Contactul clientei mele 
era un comisar pe care întâmplarea făcuse să-l 
cunosc și în alte împrejurări, în timpul unei anchete 
într-un caz ceva mai interesant. Nu puteam să fiu 
sigur dacă își mai amintea de mine, dar aveam să mă 
conving destul de repede în ce ape mi se scăldau 
corăbiile. Eu chiar nu-l uitasem pe comisar. 

Cum era de așteptat, clienta mea purta o ţinută ca 
la carte, iar noi, atât eu cât si comisarul, îmbrăcam 
obişnui- tele haine de duzină care ne ţinuseră de urât 
în ultimii zece ani. 

— Elena Haragea, s-a prezentat comisarul și mi-a 
zâmbit pe sub mustață. 

Am priceput eu cam ce s-ar fi vrut să fie zâmbetul 
ăla ștrengăresc, așa că i-am întins o mână și m-am 
prezentat pe un ton aparent indiferent. Mă rodea 
gândul, trebuie să recunosc, dar în timp mă 
obișnuisem cu reacţii de genul ăsta. Am trecut fără 
nicio dificultate de filtrul ofițerului de serviciu, 
alături de comisarul Haragea, și am fost invitaţi într- 
un birou cu mobilă din pal vechi, scorojit, ticsit cu 
toate cele de trebuinţă. Coli de hârtie - veline sau 
scrise. Mai multe pixuri și creioane, într-un suport 
metalic de culoare gri. O radieră. Un prespapier - 
probabil, mai mult pentru impresie artistică, o piesă 
din metal lucrată deosebit. Mai erau acolo o cutie cu 
agrafe, un capsator și 

un perforator. Ce pot să zic? Defect profesional, tot 
timpul cu ochii după detalii. Am primit câte un scaun 
și invitaţia să ne așezăm, în așteptarea unui ceai cald. 
Intre timp a apărut dosarul cazului, dintr-unul din 
cele două fișete damblagite, care erau lipite de 
peretele din fața noastră. Clienta mea s-a scuzat - 
nevoi urgente. A plecat într-o fugă în căutarea 
toaletei, respectând indicațiile prețioase ale 
comisarului ca să ajungă acolo. 

— Nu sunt aici ca să fac pe interesantul, am spus, 
înainte să deschid coperta cartonată a dosarului. 
Chiar aveam nevoie de banii ăştia. 

— N-avem noi, oare, toti, nevoie de ei? 

Aşadar, o mână spăla pe alta. Măcar din punctul 
ăsta de vedere treburile se aliniaseră. Am deschis 
dosarul. O poză destul de nasoală, de la locul faptei. 
Cineva folosise un cuțit într-un mod destul de 
neplăcut, dar abil. Asta explica nevoia urgentă a 
clintei mele de a folosi toaleta. Să fi fost în locul ei, 
nici eu n-aş fi vrut să-mi revăd fiul într-o scenă ca 
asta. Au urmat și altele, care imortalizau diferite 
detalii ale modului în care băiatul fusese ucis. 
Douăzeci și șase de lovituri de cuţit, numărul era 
trecut cu litere îngroșate, într-un buletin medico- 
legal anexat imediat imaginilor. In dosar se mai 
evidenția faptul că arma crimei nu fusese găsită la 
locul faptei - nici în altă parte - și urmele atacatorului 
lipseau cu desăvârșire, cu toate că data trecută pe 
hârtie era 1 ianuarie. Absolut nicio urmă în zăpadă și 
asta începea să-mi facă mintea să zburde. 

Deja îmi închipuiam ce mutră avea să facă Haragea, 
dacă aveam să duc discuţia în direcţia aia. Așa că am 
făcut tot ce mi-a stat în putere să-mi ţin gura și să 
încerc să spun doar ceea ce era de spus. Cel puţin 
din punctul lor de vedere. 

Am mai analizat o dată pozele, am citit detaliile cu 
atenţie sporită. Oricum, nu erau prea multe de văzut 
acolo. Am închis dosarul la timp, chiar în clipa în care 
clienta mea a revenit. S-a așezat pe scaun și s-a uitat 
la mine, ca și cum rămăsesem dator cu o explicaţie. 
Respectând onorariul primit, chiar eram.. 

— Cel mai probabil, atacatorul s-a folosit de niște 
vrăji care să-i șteargă urmele, am spus. 

Pur și simplu, n-am putut să mă abţin să nu înclin 
ancheta în direcţia aia, dar era părerea mea și chiar 
nu aș fi putut să mint. Comisarul și-a dat ochii peste 
cap. M-am prefăcut neafectat de reacţia ei. 

— Mi s-a cerut o părere. Am fost plătit pentru asta 
și consider că mi-am făcut datoria. 

— Domnule Călinescu, a zis comisarul. în alte 
împrejurări te-aș fi arestat pentru..., a scuturat din 
cap în mod ironic. în orice caz, respectând 
circumstanţele, mă văd nevoită să nu merg în direcția 
asta. A făcut o pauză de o secundă, apoi a reluat: e 
decizia doamnei Dobrescu. Dacă dânsa insistă să 
arunce cu banii pe ferestră pentru serviciile unui 
detectiv specializat în vrăji și alte rahaturi de genul 
misticism și clarviziune, treaba asta privește strict 
buzunarul doamnei. 

Ar fi fost o idee bună să-mi ţin gura, numai că, 
după cum spuneam, pur și simplu n-am putut s-o fac. 
Am simţit o nevoie acută să mă ridic și s-o apuc pe 
Haragea de gulere. O acuzaţie de ultraj era singurul 
lucru care-mi mai lipsea. Așa că am preferat să-i spun 
limpede și răspicat, făcând eforturi considerabile ca 
să nu sar la jugulară: 

— Spre deosebire de voi, care preferaţi să ridicați 
din umeri, eu măcar vin cu niște răspunsuri. 

Comisarul s-a ridicat de pe scaunul ei de birou și s- 
a aplecat peste masă, cu palmele lipite de blatul 
mătuit. îi tremurau vârfurile degetelor. 

— Tot mai continui să confunzi anchetele cu circul, 
de- tectivule? Să-ţi mai aduc aminte? Morti vii? 

După atâţia ani, tot nu uitase. E drept, nu uitasem 
nici eu. 

— Camerele de supraveghere n-au funcţionat, fără 
ni- ciun motiv anume care să indice o defecţiune, 
timp de un sfert de oră, i-am amintit eu. Un sfert de 
oră, da? Chiar crezi că s-ar pricepe cineva să 
dezgroape un mort într-un interval de timp atât de 
scurt? 

— Prostii fără sens, a observat Haragea. Ar fi putut 
să fie mai mulţi și s-o scoată la capăt. 

— Da, desigur, i-am aruncat-o râzând. Mai mulți. O 
echipă de unsprezece gropari de talie mondială. 
Exact o echipă de fotbal. 

Am văzut cum faţa îi trece de la roșu pal înspre 

violet. — Detectivule, chiar nu-i momentul, s-a 

eschivat. 

Gestul ei s-ar fi vrut un fel de paravan faţă de 
interesul clientei mele, doar că era orice, numai asta 
nu. La fel ca atunci, cu mai mulţi ani în urmă, îi 
lipseau argumentele. Călca pe teren accidentat. Insă 
oricât de mult mi-aş fi dorit eu să dau curs discuţiei, 
eram plătit prea bine ca să risc. Așa că am preferat 
să stau în banca mea, să mă prefac absorbit de 
puterea de convingere a comisarului. 

M-am uitat la doamna Dobrescu. Ea s-a uitat la 
noi, mai întâi la mine și imediat la comisar, din nou la 
mine și din nou la comisar, la felul în care ne baleiam 
cu priviri ascuţite ca niște vârfuri de suliți. 

— Bine. Nu-i momentul, am spus eu. 

Ușa s-a deschis și au venit ceaiurile. în aer plutea 
o încordare pe care ai fi putut s-o feliezi cu un cuțit, 
însă femeia care le-a adus, cu un mers legănat, lejer, 
fie nu s-a prins, fie era al naibii de pricepută în arta 
disimulării. Mi-ar fi folosit de minune o secretară ca 
ea. M-am hotărât atunci, pe loc, la foc automat, că 
dacă în viitorul apropiat aveam să dau lovitura într- 
un caz sau urma să mă ciocnesc accidental cu șansa 
și să fac avere peste noapte, aveam s-o contactez și 
să-i ofer un salariu motivant, care s-o determine să-și 
abandoneze locul de muncă și să lucreze pentru 
mine. Discreţia e o dantelă rară în zilele noastre, îmi 
place să visez cu ochii deschiși, mă face să trec peste 
momentele mai puţin plăcute, alea în care liniștea 
începe să-ti fluiere în ureche si să-ti amintească tot 
soiul de lu- 9 » > 


cruri nasoale, care au legătură cu un trecut mai mult 
sau 

pai puti in înd ărtat, Sunt multi cei car se pricep: să 
fata fa aţa + ase lui cu amintiri urate. 


unul dintre ei. 

Secretara a lăsat tava cu cești pe masă și s-a făcut 
nevăzută în liniște absolută. în urma ei, ușa a scos un 
sunet discret: clanc! 

— Continuati, domnule detectiv, mi-a spus doamna 
Dobrescu. 

Instinctiv, privirea mi-a zburat către Haragea. Nu 
părea în al nouălea cer, dar măcar făcea efeorturi. 

— După cum spuneam, atacatorul s-a folosit de 
niște vrăji ca să-și șteargă urmele. 

— Cum putea să facă asta? a spus clienta mea. 
Adică, vreau să spun, pot fi învăţate de undeva? 

— Da. Sau ar fi putut să apeleze la serviciile unui 
vrăjitor. 

La finalul răspunsului m-am uitat din nou la 
comisar. Aș fi jurat că avea să cedeze nervos și 
seriozitatea prefabricată, care i se întipărise pe chip, 
avea să crape dintr-o clipă în alta, ca o mască de lut 
ținută prea mult în cuptor. A rezistat cu stoicism 
impulsurilor imanente de a mă întrerupe. Puteam s-o 
văd cum se luptă cu ea. Toate semnele erau acolo. 

— Pot fi găsiți undeva? a continuat femeia. Adică 
în Pagini Aurii sau chestii de genul ăsta? 

— Nu, din câte știu eu, am spus. 

Am luat o foaie de hârtie, un pix și am făcut o listă 
cu cei care ar fi putut să fie contactaţi de ucigaș - 
zece de 

toți. Cei care ar fi putut cu adevărat să facă ceva în 
sensul ăsta, nu obișnuiţii oportuniști care ghicesc în 
cafele sau tarot. Lista a rămas pe masă. Era la 
latitudinea clientei mele cine avea să si-o însușească. 
Ea sau comisarul. Ceva *, 


îmi spunea că Haragea, dacă și-ar fi însușit-o, ar fi 
folosit-o în cel mai fericit caz pe post de hârtie 
igienică. Dar, după cum afirmase însăși comisarul, o 
privea ce avea de gând să facă. 

— în opinia mea, am adăugat, numărul doi de pe 
listă ar fi un punct bun de plecare. 

— Şi-atunci de ce l-ai pus primul pe listă pe altul și 
nu pe ăsta? s-a arătat intrigat comisarul. 

— Am întocmit lista ierarhic, respectând 
capacităţile lor. Primul poate fi găsit numai dacă 
dorește să se întâmple asta. Am zis să vă informez de 
la bun început, ca să nu vă pun să căutaţi cai verzi pe 
pereți. 

— Nu mai spune! 

A întors foaia cu scrisul către ea si a citit cu 

atentie nu-. . 
mele de la prima poziţie, cu o privire concentrată, ca 
și cum s-ar fi trudit înadins să-l memoreze. 

— Pentru un detectiv, domnule Călinescu, 
caligrafia dumneavoastră chiar lasă de dorit. 

Nu vedeam legătura. însă până la urmă războiul 
chiar nu avea să se termine niciodată. Am ordonat 
ofensiva. 

— Pentru un comisar, garderoba dumneavoastră 
chiar lasă de dorit. 

Expresia feței ei a devenit oglinda miezului lunii 
Februarie. Atacă-le unde se așteaptă mai puţin și 
unde le 

doare cel mai tare. I-ai spus vreodată unei femei că 
nu-ţi place cum e îmbrăcată? Nu? Atunci te invit s-o 
faci. 

— Bine, bine, a intervenit doamna Dobrescu. 
Haideţi să nu facem din întâlnirea asta un meci de 
box. S-a întors către mine. E suficient, domnule 
detectiv. O să vă însoțesc la întoarcere. Fac eu cinste 
o călătorie cu un taxi. 

Haragea fierbea, eu nu eram într-o poziţie mai 
bună, dar măcar îmi dădeam toată silinţa. Am ieșit 
afară din birou, mai mult tras de clienta mea. Cu o 
ultimă privire, chiar înainte să se închidă ușa, m-am 
uitat la lista pe care o scrisesem și rămăsese pe 
birou. Avea să se aleagă praful de ea, mai mult ca 
sigur, dar nu era niciun necaz. Puteam s-o rescriu 
fără niciun fel de dificultate, chiar de o mie de ori, 
dacă era nevoie. 

Am așteptat timp de două minute mașina de taxi 
fără să scoatem un cuvânt. Temperatura era similară 
cu cea dintr-un congelator. Unde mai pui, dacă am fi 
încercat să aruncăm chiar și numai un singur cuvânt 
în eter, viscolul ne-ar fi umplut gurile cu fulgi grași 
de zăpadă. Când a ajuns taximetrul, aveam umerii 
albiţi și am deschis portiera. Am așteptat ca doamna 
Dobrescu să urce și pe urmă am dat roată mașinii. Ea 
a cerut taximetristului să fie dusă > 
acasă, cu o scurtă escală la adresa unde se afla biroul 
meu. Continua să ningă fără niciun pic de empatie 
faţă de muritorii de rând. Ștergătoarele abia dacă 
mai dovedeau să facă faţă fulgilor mari, dar am ajuns 
într-un interval de timp destul de scurt. l-am 
mulțumit, am asigurat-o că 

aveam să mai pun cap la cap detaliile și că aveam să-i 
trimit lista cu cele zece nume de vrăjitori - în cazul în 
care avea vreo intenţie să tocmească pe cineva să 
mai facă ceva săpături suplimentare. Am coborât. Ea 
mi-a întins o carte de vizită. 

— Pentru orice eventualitate, mi-a spus. 

Am luat-o, am îndesat-o într-un buzunar, la 
întâmplare, am închis ușa și am așteptat vreme de 
câteva secunde, cât i-a trebuit șoferului să pună 
taximetrul în mișcare. Geamul era înflorat din cauza 
acumulărilor de zăpadă, dar chiar și așa, tot am putut 
să văd cum doamna Dobrescu mă fixase cu o privire 
tristă. Mașina a dispărut în noaptea albă și eu am 
urcat în grabă până la etajul doi. Pe culoar era cam 
tot atâta lumină cât găsești într-o criptă. Ca de 
obicei, proprietarul clădirii nu dăduse nici doi bani pe 
nemulțumirea mea față de problema iluminatului. Am 
aprins bricheta și am fost întâmpinat de obișnuitele 
litere scorojite de pe geamul ușii de la intrarea în 
birou: 

ARMAND CĂLINESCU 
Detectiv Particular 

Am intrat, am întors cheia în yală și m-am trântit 
în scaunul de după biroul vechi, care a scârţâit 
revoltat, ca de fiecare dată. Era ora opt seara, afară 
ningea de parcă urma să vină Apocalipsul și numai 
unui nebun i-ar fi trecut prin minte să mai umble pe 
stradă în căutarea unui detectiv. Deci probabilitatea 
ca să mai capăt un client era destul de mică și tindea 
să alunece, destul de rapid și 

după sticla de rom și mi-am scos o Coca-Cola rece din 
frigider. M-am așezat din nou în scaun și mi-am 
turnat dozele obișnuite (mie) din cele două băuturi: 
trei sferturi rom, un sfert suc. Mi-am aprins o ţigară. 
Dat fiind faptul că în ultimele zile hotărâsem să le las, 
mi-a părut o idee demnă de premiul Nobel. Minutele 
au început să curgă fără să-i pese cuiva. Au urmat 
mai multe pahare, prea multe ca numărul lor să mai 
conteze. Afară începuse să se întunece de-a binelea. 
Poate că bună parte din vină o poartă mereu băutura. 
Nu știu ce să zic. Ar putea sau nu ar putea să fie asa. 
Ideea era că în toate serile astea morocănoase îmi 
amintesc tot felul de prostii. în general, din trecutul 
îndepărtat, din zorii primilor ani ai meseriei mele de 
detectiv. Dar mai era și proaspăta contră cu Haragea. 
Ca să vezi! Unele amintiri pur și simplu par să fie 
făcute din plută. Oricât de mult le îndeși înspre 
fundul ligheanului plin cu zoaie, cum ţi-ai luat mâna, 
cum tot ies la suprafaţă. » 

într-un fel, nu o acuzam pe Haragea. Colaborarea 
dintre  poteră și  detectivii particulari a fost 
dintotdeuna defectuoasă. Existenţa meseriei de 
investigator particular era văzută de oficiali ca un 
afront, ca o critică ce scotea în evidenţă și mai mult 
incapacitatea angajaţilor poterei sau, de ce nu, chiar 
a municipalităţii însăși. Până la urmă, cam despre 
asta era vorba și nu era ca și cum ar fi fost o min- 
ciună gogonată. Noi, detectivii particulari, ne hrănim 
cu 

greșelile oficialilor. Ele ne aduc o pâine caldă pe 
masă. Greşeli făcute din neatenţie sau lene. 
Problema era că la ultima discuţie, comisarul păruse 
c-ar fi privit totul puţin cam prea personal. Puțin cam 
prea afectată, dacă mă întrebai pe mine. Evident, nu- 
mi ceruse nimeni părerea, însă atunci când sunt pus 
la colț pe nedrept am năravul să-mi fac tone de idei, 
fără să conteze cu adevărat dacă vor fi de folos sau 
nu cuiva vreodată. Mă lansez pur și simplu în fel și 
fel de scenarii. Unele ajută, altele sunt ficţiune pură. 
Nu sunt utile cu adevărat la rezolvarea unui caz, dar 
îmi place să cred că sunt un fel de exerciţii. Tehnici 
care mă ţin pe linia de plutire, ca să nu-mi ies din 
mână, ca să nu ruginesc. In fine, ar fi putut să fie o 
părere de-a mea paranoică, total eronată, povestea 
cu iritația comisarului. Sau ar fi putut să fie adevărul. 
îmi era greu să pricep de ce, pentru că n-aveam toate 
detaliile. Şi, de regulă, când nu dau de cap unor 
lucruri, am prostul obicei să fiu cam încăpățânat. 

Am scotocit prin buzunare după cartea de vizită a 
doamnei Dobrescu. Am format numărul de pe 
cartonul frumos tipărit. N-aveam idee cât ar fi putut 
să fie ceasul - trecut de douăzeci și două? - dar vocea 
de la capătul firului, morocănoasă de-a dreptul, mi-a 
tras un semnal de alarmă. Mai mult ca sigur, era 
trecut bine de zece seara. 

-Alo! 

— Doamna Dobrescu? n-am așteptat confirmarea 
și am continuat: detectivul Armând Călinescu la 
telefon. Cred c-am să accept cazul dumneavoastră. 

xxx 


A doua zi. dis-de-dimineată, mai multe seturi de 
bătăi zdravene în ușa biroului mi-au făcut capul să se 
miște cu greutate, dintr-o parte în alta, cu gâtul 
amortit de la poziţia incomodă în care adormisem - 
antebraţele pe birou, fruntea peste antebraţe. Aveam 
eu o canapea hodorogită, lipită de un perete învelit 
cu o peliculă de var gălbejit, dar din cine știe care 
motiv select, nu izbutisem să mă trân- tesc în ea și 
adormisem cu capul pe tăblia biroului. M-am ridicat 
și mi-am simţit ceafa și întreg spatele ca și cum aș fi 
trecut pe sub un gard făcut din sârmă ghimpată. Am 
deschis usa si doamna Dobrescu era acolo, 
flamboaiantă, cu o ţinută de-a dreptul impecabilă, 
pregătită să cucerească podiumul și publicul invizibil, 
aterizat în mod spectaculos și inexplicabil în cutia de 
pantofi care se voia a fi biroul meu particular de 
investigaţii. 

— Vă rog, am fost cât am putut de amabil, în timp 
ce am tras de un scaun damblagit. Luaţi un loc. 

Am putut să jur că vocea-mi era identică cu 
rateurile unui motor diesel. 

— Mulţumesc, mi-a spus. 

Am analizat-o pe furiș, când s-a așezat. Nu părea 
extrem de impresionată de decorul lipsit de 
originalitate, de mobila precară și, în general, de 
chestiile banale pe care le poţi găsi în locuința 
oricărui burlac. Nu vreau să spun că mă consider 
inadaptat sau, Doamne ferește!, un 

alcoolic. Ce vreau să subliniez este doar că am un 
mod ceva mai aparte de a-mi omori zilele și, de cele 
mai multe ori, nopţile. Și, da, folosesc o locuinţă ca 
orice om normal, doar că-n perioada aia îmi lipsiseră 
banii pentru chirie. Chiar dacă-mi vândusem mașina 
să rezolv problema, banii ajunseseră, cumva, într-o 
altă direcție. Dar nu-mi făceam probleme. Nu eram 
pentru prima dată cu piciorul în groapă. Aveam 
exerciţiu, chiar puteam să spun că începuse să-mi 
placă. Erau necesare un caz sau două cu ceva mai 
multă substanță magică - poate chiar cazul Dobrescu, 
de ce nu? - și totul avea să fie rezolvat ca prin 
minune. 

Cum spuneam, îmi place să visez cu ochii deschişi, 
mă face să uit de tot felul de alte rahaturi pe care le 
am pe cap. 

M-am așezat. O cafea fierbinte ca o lună de august 
ar fi fost mană cerească, dar tot ce mai aveam era 
lichidul chihlimbariu, cam trei degete pe fundul 
sticlei de rom, și o ultimă doză de Coca-Cola la 
frigider. Sucul era rece ca iama de dincolo de geam. 
Așa că eu mi-am turnat rom și clientei i-am oferit 
doza. Puteam să jur că urma să o refuze, politicos, un 
mulțumesc abia audibil, urmat de un sunteți foarte 
amabil, dar e prea rece, un debut de larin- gită sau 
mai știu eu ce scuză. Insă ea a acceptat-o. Gazul a 
evadat cu un fâsâit sonor, atunci când a tras de 
cheită. 

— Magie la cutie, am încercat să fiu glumet și ea 
chiar a zâmbit și pe urmă a luat o gură de suc. Vă 
rog, am reluat. Aș dori să știu mai multe detalii 
despre moartea fiului dumneavoastră. Altele decât 

De obicei nu sunt chiar atât de direct, mai ales 
când vine vorba despre odrasle moarte, dar aici m-am 
gândit că nu mai era cazul să fiu discret. Era o rană 
veche, de luni bune, ar fi trebuit să se fi cicatrizat. M- 
am uitat la ea cu atenţie. încă nu ajunsese acolo, dar 
era pe drumul cel bun. A început să-mi explice. 

Destul de urâtă chestia. Cu aproape un an în urmă, 
chiar în seara Anului Nou, Silviu, unicul fiu al 
doamnei Dobrescu, plecase să-și petreacă noaptea 
dintre ani la cel mai bun prieten. Nu s-a mai întors 
niciodată. Din cercetările poterei reieșise că băiatul 
părăsise locuința familiei prietenului în jurul orei 
două, în noaptea dintre ani. Dat fiind faptul că nu 
avea de parcurs decât vreo trei sute de metri până 
acasă, domnul Păunescu, tatăl prietenului lui Silviu, 
n-a considerat inacceptabilă cerința băiatului de a nu 
se mai deranja să-l însoţească. In fond, am 
cinsprezece ani, domnule Păunescu, pot să mă 
descurc și singur câţiva pași, de aici până acasă, 
fusese specificat în raportul poterei. Dispariţia s-a 
reclamat la prânz, în jurul orei douăsprezece, după 
un telefon al clientei mele către familia Păunescu. 
Trupul a fost găsit de un trecător ocazional în jurul 
orei unu, în prima zi a noului an, în spatele unui 
morman de zăpadă, la o stradă depărtare, în 
apropierea locuinţei victimei. » 

Tot din anchetă reiesise că familia Păunescu nu 

avu- i 
sese niciun fel de implicare. In urma cercetărilor 
amănuntite întreprinse de un anume comisar lonescu 
nu se găsise 

dovada vreunui conflict în timpul petrecerii sau chiar 
în perioada apropiată crimei. Silviu și lonuţ fuseseră 
colegi de clasă. Exitenţa unui conflict mai vechi ar fi 
fost remarcată de colegi sau chiar de profesori. Nu 
existase nicio informaţie în sensul ăsta. 

— Cazul fiind destul de vechi, tot ce pot să fac e să 
examinez cu mai multă atenţie dosarul anchetei și să 
încerc să descopăr indicii care oficialilor, dintr-un 
motiv sau altul, le-au scăpat, i-am spus. După cum 
bine v-am explicat, unele teorii ne vor duce pe niște 
cărări mai puţin obișnuite. 

Ea s-a uitat cu atenţie sporită la mine. Un gest 
intenţionat, bine calculat, care să întărească buna ei 
credinţă. 

— Desigur, domnule detectiv. Știu că multe din 
cazurile dumneavoastră sunt ceva mai... speciale - a 
accentuat cuvântul. Disperarea te face să treci peste 
toate barierele. 

S-a oprit și privirea i s-a prăbușit, ca și cum ar fi 
realizat că intrase într-o mare încurcătură. 

— N-am vrut să sune asa, a continuat, cu voce 
stinsă. Regret... 

l-am cerut să se oprească, eram obișnuit să fiu 
ultima variantă. De fapt, cel mai bine, din punctul 
meu de vedere, e atunci când vin la mine în ultimă 
instanţă. Mă scutesc pe mine de prea multe explicaţii 
și de proiecția eronată de escroc financiar. Oricât de 
mult ar părea că fac tot ce-mi stă în putere să le scot 
banii din buzunar, ei sunt cei care vin la mine. Eu nu 
fac altceva decât să le explic la ceea ce mă pricep eu 
cel mai bine. 

— în momentul de față, singurul obstacol ar fi 
comisarul Haragea, i-am zis. Cred că nu va fi foarte 
încântată de o revedere și, de două ori pe atât, să afle 
că solicit tot mai multe informaţii despre caz. Ca să 
nu mai zic despre faptul c-am acceptat să sap în 
curtea lor. Dezgropatul mor- ţilor prin cimitire și 
nasurile curioase nu sunt pe placul oficialilor. 

— De asta am să mă ocup personal, m-a asigurat. 
In maximum două sau trei zile o să aveţi o copie a 
dosarului. Doamna Haragea n-o să mă poată refuza. 

— Dumneavoastră stiti cel mai bine cum stau 

lucrurile. ,: 
O copie a dosarului ar fi magie pură. M-ar ajuta 
nesperat de mult. 

— Consideraţi treaba ca și făcută, a spus femeia, 
foarte sigură pe ea. Acum, domnule detectiv, să 
discutăm despre onorariul dumneavoastră. 

M-am lăsat pe speteaza scaunului. De obicei tariful 
e un subiect la fel de delicat precum investigația în 
sine, dar în cazul doamnei Dobrescu chiar n-a fost 
vorba despre asta. Ne-am înţeles de minune. în nici 
zece minute avansul mi se așezase binișor în 
buzunarul pantalonului. Am decis că meritam o 
friptură. Cum spuneam, în ultimele luni nu fusesem 
chiar în cea mai bună formă, financiar vorbind. 
Halisem un vagon de pizza reîncălzită și o tonă de 
mâncare chinezească, la pachet, tolănit în canapeaua 
mea dezlânată. 

Era bine să fiu din nou în picioare. 

Am ieșit afară. Dimineaţa promitea o zi de iarnă ca 
la carte. Fulgii de zăpadă săreau pe tine din toate 
direcţiile, viforul era o târfă lipsită de scrupule. 
Cunoșteam destule bombe de-a lungul periferiei, pe 
care le frecventam regulat. Cu fripturile lor de porc 
sau pui, prăjite în ulei încins reutilizat la infinit, 
flancate cu cartofi prăjiți crocanţi, îmi dusesem 
sâmbetele și duminicile, dar aveam de gând să le zic 
pas de data asta. Aveam un motiv de sărbătoare. Eu îi 
cerusem doamnei Dobrescu un tarif rezonabil, ea îmi 
trântise pe birou un plic gras. Nu-i numărasem, dar 
după cât de burdușit păruse plicul erau lejer peste 
cinci miare. Recunosc, un val de miere mi-a curs prin 
vene. Aș fi avut nevoie de trei luni bune și tot atâtea 
cazuri ca să adun mormanul ăla de lovele. Era bine. 
Al dracului de bine. Aveam să rezolv problema cu 
chiria. In seara aia, după multe luni bune, aveam să 
dorm și eu într-un pat confortabil, ca toti oamenii 
normali. 

Am luat-o în josul bulevardului, spre centrul nou, 
modem. Pe lângă mine au trecut mai multe 
taximetre, conduse de șoferi care erau fie prea 
ocupați cu volanul, fie prinși în febra drumului 
solicitant spre următoarea comandă, prea concentrați 
ca să mai arunce un ochi înspre trotuar. Așa că toate 
încercările mele de a opri unul au fost, de la prima 
până la ultima, eșecuri lamentabile. Motiv pentru 
care a trebuit să-mi afund căpăţâna în gulerul pal- 
tonului și să-mi fixez privirea înspre trotuarul 
încărcat cu zăpadă bătucită. Am mers repezit mai 
bine de jumătate 

de ceas, cu pălăria înfiptă pe cap peste frunte, până 
la nivelul sprâncenelor. Surprinzător, cu tot frigul 
ăla, șme- narii și oportuniștii erau la locurile lor, pe 
baricade. Am salutat pe unul, pe altul - băieţi de care 
aș mai fi avut nevoie și care meritau atenţia mea. 
Chiar și pe cele câteva târfe ale proxeneţilor cu ștaif, 
care, în ciuda temperaturii extrem de scăzute, tot 
mai cutezau să etaleze petice răzlețe de piele. Nu pot 
să spun că principalul motiv pentru care le salutam 
era că unele mă cunoșteau destul de intim, atunci 
când le învârteam dinaintea nasurilor prăfuite suma 
corectă, ar fi fost imoral pentru un om cu pretenţii 
fine, așa cum mă găseam eu, dar fetele alea erau 
adevărate enciclopedii ambulante. Dacă era ceva cu 
adevărat important care mișca pe stradă, puteai să fii 
sigur că ele știau cum stăteau lucrurile. Poate nu 
chiar tot, până la cel mai mic detaliu, dar măcar 
esența. Nicole - o poveste de-a mea mai veche sau 
poate chiar basm, aș îndrăzni - nu era prin zonă și mi- 
am văzut de drum. 

Când am ajuns la Două Găini Ciufulite - un nume 
cam tâmpit pentru un restaurant, dacă mă-ntrebi pe 
mine, dar hei!, bucătarii de-acolo găteau al naibii de 
bine - eram pe jumătate îngheţat. M-am apropiat de 
ușă. Gorila de doi metri care stătea dinaintea ei și pe 
care numai un autoturism cu gabarit depășit ar fi 
pus-o cu botul pe labe, mi-a zâmbit. 

— Salut, detectivule! 

— Salut, amice! i-am spus, la fel de zâmbitor. 

Mi-a făcut un semn discret. Un fel de vino mai 
aproape, pe muţește. M-am conformat. 

— E o slujbă la care ţin. Patronii sunt corecţi, 
plătesc la timp, sunt oameni cumsecade. Sper să nu 
fim nevoiţi să ne scuturăm de cravate. 

Ce pot să spun, sunt o celebritate, în felul meu 
unic, nu neapărat în sensul bun și nu neapărat în 
sensul peiorativ. Știu, sună cam aiurea. E complicat 
și nu vreau să te plictisesc. Ideea e că pe parcursul 
unor anchete nu totul iese ca la carte. Ca-n timpul 
unui zbor cu avionul, mai apar turbulente. Am darul 
să mă fac remarcat. l-am zâmbit, cu toată simpatia 
de care putea să dea dovadă un detectiv particular. 
Și, oricum, dacă ajuta în vreun fel, n-aveam cravată. 
Deci faza cu scuturatul sărea din schemă. Cel puţin 
la un nivel teoretic. 
bucă atilo VoŞfri. Sü Fuath IA mal, ROBU, 128 
caui 
lumânarea. 

Si chiar nu căutam. » 

A scuturat din cap, mulțumit de răspuns. Chiar 
înainte să trec de ușă, m-a apucat de umeri. O 
strângere fermă, ca a unui tip care ridică lejer suta 
de kile la sală. Mi-a făcut cu ochiul. 

— Bine ati venit la Două Găini Ciufulite, domnule. 
Vă doresc o zi cât mai plăcută. 

I-am mulțumit si m-am scurs înăuntru... >» 

Restaurantul nu era chiar orice speluncă. Nu-ţi bu- 
buiau creierii de la atâta muzică ascultată la un nivel 
iri- 

tant de tare și gâtul nu striga revoltat de la fumul de 
ma- hoarcă arsă în exces. N-avea nici târfe care să se 
cocoate pe mese pentru doi lei. Acolo era bine. 
Muzică veche, în surdină, mese ordonate, ascunse 
după cortine individuale și multe flori în ghivece. Din 
alea de-adevăratelea, nu imitații ieftine, chinezării 
din plastic. Mai fusesem o dată, mai demult, și 
rămăsesem cu impresia că înăuntru mirosea a 
dulceaţă de cireșe. Mirosul era identic. M-am * » 
așezat la prima masă liberă care mi-a ieșit în cale și 
tot ce a urmat a fost o succesiune de servicii ca la 
carte. Plata a fost pe măsură. E drept, în bombele 
prin care obișnuiam să-mi mișc fundul aș fi dus-o 
elegant o săptămână plină. Dar hei!, n-ai decât un 
pumn de ani de viaţă la dispoziţie - eu probabil că-mi 
halisem deja jumătate - deci ar fi fost o tâmpenie să 
regret una ca asta doar pentru simplul motiv că m-ar 
fi costat ceva mai mult. La urmă am plătit și m-am 
întors la investigaţiile mele. Nu înainte de a-mi 
procura un exemplar din gazeta locală. Cu frigul tot 
mai aprig de afară și canapeaua mea dezbinată de la 
birou, o locuinţă nouă chiar că era o prioritate. 

Am văzut vreo trei garsoniere la foc automat și pe 
urmă m-am oprit la a patra. Cum navigam pe ape 
prielnice și prietenoase, am plătit chiria în avans 
pentru următoarele trei luni. Atunci n-a părut decât o 
gaură serioasă în bugetul proaspăt obţinut, dar cu 
siguranţă că în lunile proxime, detaliul avea să mi se 
pară un lucru de-a dreptul formidabil. 


31 


BLESTEMUL CELOR PATRU FANTOME Florin 
Purluca 


Nu pot să spun că era cine știe ce locuinţă de lux. 
O garsonieră ceva mai spațioasă decât biroul meu, 
dar avea toate cele de trebuinţă. O baie îngrijită, o 
bucătărie cu minimul necesar, televizor și un dulap 
încăpător. Şi mai era și sentimentul acela de bine pe 
care îl simţeam din nu știu care motiv. Să fi fost 
simplul fapt că proprietarul părea un tip cumsecade? 
Probabil. Sau de la faptul că după luni bune mă 
simțeam din nou ca o fiinţă umană si nu ca un: ; 


nenorocit de şobolan? Putea să fie si de la asta. 1 > 

Am făcut baie cu apă atât de fierbinte că ar fi fost 
numai bună la pregătitul unui ceai. Pe urmă m-am 
aruncat în pat, am dat drumul la televizor și n-am nici 
cea mai vagă idee cam pe la ce oră am adormit. Când 
am deschis ochii, ceasul de perete arăta ora șase 
seara. Am ieșit din nou în frigul turbat de afară și mi- 
am cumpărat ceva de mâncare. De data asta, de la 
primul magazin de colț. O singură masă cu ștaif îmi 
fusese de ajuns. Experienţa acumulată în ultimele 
luni îmi șoptise la ureche că trebuia să am o mână 
mai scurtă, altfel aveam să ajung să dorm din nou cu 
fruntea pe birou. Am luat câte ceva de-ale gurii și, în 
linii mari, am avut senzaţia ciudată că personalitatea, 
modul meu de viață ceva mai dezorganizat, intrase în 
renovare. încă nu puteam să-mi dau seama cine 
ocupa poziţia de diriginte de șantier. Aparent, n- 
aveam niciun motiv să mă îndrept înspre calea cea 
bună, altul decât faptul că aveam în buzunar o sumă 
frumușică de bani de care trebuia să trag cu dinţii ca 
un câine de un 


32 


BLESTEMUL CELOR PATRU FANTOME Florin 
Purluca 


ciolan. Aveam eu, totuși, să mă lămuresc în timp. 
Chiar înainte să trec de pragul magazinului, am făcut 
cale-n- toarsă. O tragedie de proporții să fi uitat, să fi 
ajuns acasă și să fiu nevoit să fac un drum înapoi pe 
vremea aia. Am înhăţat din raftul magazinului o sticlă 
de rom și un bax de doze de Coca-Cola. Era drept că 
ideea schimbatului modului de viată era mană 
cerească, dar dacă Roma n-a fost construită într-o zi, 
n-aveam de gând să dau eu peste cap atâtea generaţii 
de filosofi cu renume mondial. 

Am ajuns din nou în garsoniera mea confortabilă 
ca o haină din pluș, în faţa televizorului, gândindu-mă 
că prea multe nu mai erau de făcut pentru cazul 
doamnei Dobrescu, din moment ce detaliile erau 
destul de puţine și mai ales vagi. Am decis că era o 
ocazie numai bună să-mi pierd vremea în mod inutil, 
urmărind programe și filme de doi lei, până ce avea 
să-mi fie livrată copia dosarului anchetei 
misteriosului caz Silviu Dobrescu. 


xxx 


Se  scurseseră mai bine de patru zile și 
promisiunea reușitei clientei mele de a-mi livra copia 
anchetei atârna flască, într-un colț al memoriei mele. 
După toate aparențele, comisarul Elena Haragea nu 
era chiar atât de ușor de convins. Sau de 
impresionat. Depinde din care punct de vedere 
priveai lucrurile. Așa că am pus mâna pe telefon și 
am sunat-o pe doamna Dobrescu. 

— Se pare că va fi ceva mai dificil să fac rost de 
copiile promise, domnule detectiv, s-a plâns ea. 

— Vă înţeleg, i-am spus vag. Când credeţi totuși că 
ați putea să aveţi un rezultat? Nu vreau să fiu 
deplasat, dar timpul trece și... 

— Vă rog să nu vă faceţi nicio grijă din punctul 
ăsta de vedere. 

Nu puteam să spun că-mi ieșeam din minţi din 
cauza asta, dar nu aveam de gând să sar calul. 
Nonșalanţa doamnei Dobrescu aducea un plus de 
speranţă. Poate că dădusem peste clientul ideal. 
Genul acela, timpul curge, leafa merge. Insă oricât ar 
fi fost de îngăduitoare, tot nu aveam să stau cu 
mâinile în sân. l-am cerut permisiunea ca să merg să 
schimb o vorbă, două cu familia Păunescu. De obicei, 
anunţată de un cunoscut, vizita unui detectiv de- vine 
ceva mai puțin tensionată. Am rugat-o să-i anunţe că 
urma să le fac o vizită, eventual să le ceară să 
hotărască ei o dată și o oră la care să ne putem 
vedea. A urmat o pauză de câteva secunde. Aveam eu 
o idee cam ce putea să însemne pauza aia. 

— Ştiţi, mi-a spus în cele din urmă. După incident, 
soțul meu l-a considerat vinovat, într-un fel, pe tatăl 
lui lonuţ. Dacă l-ar fi însoţit, poate că nu s-ar mai fi 
întâmplat nenorocirea asta. Nu cred c-ar ajuta prea 
mult dacă aș încerca să-i contactez. Poate chiar m-ar 
refuza. 

Nu era un caz izolat si, la un anumit nivel 
ambivalent, reacţiile ambelor familii ar fi putut fi 
considerate nor- 

male. Cel puţin din punct de vedere psihologic. 
Arhitectura minţii omului nu acceptă ideea de Autor 
Necunoscut. Ca tată, ca prieten, iubit sau ca oricine 
altcineva care a simţit un gram de afecţiune faţă de 
victimă, nu poţi să îmbrăţișezi ideea că autorul crimei 
se plimbă, bine mersi, în libertate. Noi, oamenii, 
suntem dotați cu nevoia intrinsecă de a ne răzbuna, 
indiferent de situaţie. Considerati-l un defect de 
fabricaţie, dacă vreţi. Sunt mulţi cei care spun că 
treaba asta nu-i benefică, dar să-i aud spunând asta 
după ce și-au îngropat un membru al familiei sau un 
prieten. Pot să-mi pun gaj licenţa de detectiv, 
lucrurile stau cu totul altfel în clipa aia. 

— V-ar deranja, totuși, dacă aș încerca eu să-i 
contactez? 

A urmat o altă pauză, de data asta ceva mai 
scurtă, după care mi-a răspuns: 

— Nu. Nu m-ar deranja, domnule Călinescu. Faceţi 
tot ce trebuie făcut. 

După care mi-a închis telefonul. In alte condiţii aș 
fi insinuat că îndrăzneala de a-mi trânti receptorul în 
nas era lipsită de maniere. Numai că acolo era vorba 
despre cu totul altceva. Am văzut atât de multe 
nenorociri prin care trec apropiații victimelor, încât 
uneori mă simt un norocos în toată singurătatea mea. 
E drept, de multe ori mă face să mă simt ca dracu. 
Dar poate că dăţile alea când văd ceva bun în faptul 
că nu am o familie, chiar rare, așa cum sunt ele, 
devin singurele balize din marea tulburată a minţii 
mele, care încă mă mai ţin pe linia de plutire. După 


35 


BLESTEMUL CELOR PATRU FANTOME Florin 
Purluca 


o jumătate de an petrecută pe o mare agitată, o zi 
sau două de navigat pe ape line fac la fel de mult cât 
greutatea corăbiei în aur. 

Teoretic, aveam o problemă. Nimic major, de 
altfel. Nu știam adresa familiei Păunescu. Practic, 
sunt un detectiv particular și uneori am ambiția să 
mă consider unul al naibii de bun. Și mai era și faptul 
că nu voiam s-o mai tulbur pe doamna Dobrescu 
solicitându-i telefonic adresa. Prin urmare, aveam eu 
s-o scot la capăt. Am chemat un taximetru și am 
cerut șoferului să mă lase la adresa pe care clienta 
mea i-o spusese șoferului, în seara în care mă 
însoțise până în fața biroului. Familia Dobrescu 
locuia într-un cartier select si, conform declaraţiilor, 
Silviu nu avusese de mers decât vreo trei sute de 
metri până acasă. Luând în considerare grădinile 
generoase ale proprietăţilor, nu ar fi fost chiar atât 
de multe cutii poștale de verificat. M-am luptat cu 
zăpada ca un erou din prima linie și după vreo 
treizeci de minute de mers chinuit am fost în fața 
reședinței Păunescu. Casa era de-a dreptul uriașă, 
construită cu gust, cu o terasă exterioară pe care ai fi 
putut să parchezi cu lejeritate un Mercedes-Benz de 
trei tone. Printre zăbrelele gardului din fier forjat și 
printre golurile din gardul viu învins de vremea rea, 
am putut să observ și curtea astronomică. Primăvara, 
dar mai ales vara, o vizită la reședința Păunescu ar fi 
fost o încântare. Cărarea care ducea de la ușa 
principală până la poarta mică și cea care lega 
garajul de porțile mari erau curățate. In jurul 

lor, tot felul de statui si fântâni arteziene. Fecioare cu 
ul- cele, pitici, lei și alte extravaganţe de genul ăsta. 
Porţile erau mari, masive, îmbrăcate cu un model 
dantelat, sofisticat. Nu m-ar fi mirat să găsesc în 
modelul ăla și inițiala familiei. Doar că zăpada căzuse 
în ultimele zile cu sacul și ascunsese bună parte din 
elementele de decor. Din cauza faptului că aproape 
totul era nins, imaginea generală a locului era la fel 
de deprimantă ca frumuseţea trecută a unei femei de 
vârsta a treia, care nu-și acceptă anii și continuă să 
sfideze natura cu zorzoane și sigle stridente. 
apă gat paai o R Pasa RR 

tors in » 
directia potrivită. O limuzină neagră ca o panteră a 
trecut încet pe lângă mine și a virat la dreapta, 
oprindu-și botul masiv și cromat în portile mari. S-a 
auzit un clic și imediat după asta un zumzăit sonor, 
continuu. Porţile au început să se tragă în lături, 
încet, până când bolidul a putut să intre nestingherit. 
După care porţile s-au închis la loc. Şoferul, un domn 
îmbrăcat elegant, așa cum poţi să vezi numai prin 
filme, înalt, mai mult ca sigur domnul Păunescu, a 
coborât din mașină. S-a întors către garaj, a apăsat 
pe un buton de pe o telecomandă și apoi a pornit 
înspre mine. A pus telecomanda în buzunarul 
paltonului. în urma lui, poarta garajului a început să 
se ridice. Motorul torcea cu un sunet aproape 
inexistent. 

— Căutaţi pe cineva? mi-a spus. 


37 


BLESTEMUL CELOR PATRU FANTOME Florin 
Purluca 


l-am întins mâna prin spaţiul dintre zăbrelele porţii 
mici. 

— Armând Călinescu, detectiv particular. Domnul 
Pău- nescu, presupun. 

Mi-a strâns mâna. Pielea mănușilor pe care le 
purta era de calitate superioară și rece. 

— Cu ce vă pot fi de folos, domnule detectiv? 

— Aș vrea să discut cu dumneavoastră despre 
cazul Silviu Dobrescu. 

Spaţiul dintre sprâncenele cărunte s-a îngustat. 

— N-o să vă răpesc foarte mult timp, am 
completat. 

S-a uitat la mine cu o privire dură ca iama de 
afară. 

— Ce am avut de spus am spus deja poterei, cu 
luni bune în urmă. Nu s-a schimbat nimic între timp. 
Vă doresc o zi bună, domnule detectiv. 

S-a întors și a pornit cu pași hotărâți, bine 
calculati, înspre mașină. Am ridicat tonul, ca să mă 
asigur că mesajul avea să fie recepționat: 

— Nu simt aici ca să pun la îndoială declaraţia 
dumneavoastră, domnule Păunescu. Vreau doar să 
ajut la prinderea criminalului. Cred că asta ar rezolva 
foarte multe probleme. 

S-a oprit în loc, la jumătatea drumului dintre 
mașină și poartă. S-a întors brusc și s-a îndreptat 
înspre mine cu pași repezi, mult mai repezi decât 
prima dată. 

— Ce crezi că mai poţi rezolva dumneata după 
aproape un an? mi-a spus repezind cuvintele, în clipa 
în care a fost 

din nou lângă poartă. Te crezi cumva mai deștept 
decât un departament întreg de ofițeri și agenţi? 


Adevărul era că, din anumite puncţe de vedere, 
chiar mă credeam. Nu neapărat mai deștept, poate 
ceva mai atent si mai sensibil la detalii. 1 


— Nu. Nu mă cred mai deștept. Vreau doar s-o 
ajut pe doamna Dobrescu. 

— Să o ajuţi? a râs demonstrativ. Tu nu ajuţi pe 
nimeni, domnule detectiv. în cel mai fericit caz, te 
ajuţi pe dumneata. Dacă vrei s-o ajuţi cu adevărat, fă- 
i un bine și n-o mai mânca de bani în mod inutil. 


Individul chiar că era o redută. Si dacă voiam să 
creez + 

o breșă, aveam nevoie de o lovitură directă. Așa că 
am ordonat soldaţilor să armeze balista. 


— Dacă aș putea să găsesc o pistă care să ne ducă 
spre ucigaș, pot să jur că nopţile mai multor 
persoane ar fi ceva mai liniștite. > 


S-a uitat și mai încordat la mine, cu o expresie 
care s-ar fi vrut a fi un tablou magistral de 
indiferenţă, însă l-am văzut cum se consumă pe 
interior. Nu m-ar fi mirat să se repeadă la mine, chiar 
și cu poarta între noi. Când intri cu picioarele în 
trecutul oamenilor, n-ar trebui să te mire dacă ești 
dat afară în suturi. Puteam să văd cum furia > » 
creștea în el ca presiunea într-o oală ermetică, dar, 
cumva, omul a găsit resursele necesare să se 
oprească la timp. A scos un mănunchi de chei, a 
căutat-o pe cea de la poarta mică și mi-a deschis. Mi- 
a făcut semn să intru. l-am mulţumit. Poarta s-a 
trântit cu putere în urma noastră. 

Am fost invitat în camera de zi. Toţi stăteau 
dinaintea » 

mea. Pe masă, pentru fiecare, exista câte o cană 
plină cu ceai. Nimeni nu luase încă vreo gură. Nici 
Domnul Pău- nescu, nici soţia, Maria, si nici fiul - 
lonut. Alături de băiat stătea o fată cu o înfățișare 
plăcută. Tânără, nu mai mult de șaptesprezece ani. 
lonuţ crescuse bine, avea trăsăturile tatălui său, 
bărbat în toată firea. Probabil că fata era prietana lui. 
Mă priveau toţi cu o încordare care se voia mascată 
de un calm prefabricat. Nu prea le reușea defel 
scamatoria. 

— In primul rând, vreau să vă mulţumesc pentru 
timpul acordat. Poate că sună prea ambițios, dar 
vreau să stiti că-mi voi da toată silința să rezolv acest 
caz. 

» ] x 

Când mergi pe gheață subțire, e bine s-o faci cu 
pași mărunți, atent calculați. Câteva cuvinte de zahăr 
n-au făcut rău nimănui. 

— Poate că multe întrebări vi se vor părea inutile, 
unele chiar absurde, dar vă asigur că au utilitatea 
lor. 

M-am uitat atent în ochii domnului Păunescu. N-a 
spus nimic, dar m-a privit cu atenţie. Am luat-o ca pe 
un semn că n-are toată ziua la dispoziţie. Era perfect, 
eram în consens. 

— Puteţi să-mi spuneţi, dacă știți cumva, Silviu a 
avut dușmani? Ceva antipatii declarate? Cineva care 
să-i fi purtat pică? Cu care să se fi certat în perioada 
imediată dinaintea incidentului? 

Puștii care provin din familii înstărite au hobbiuri 

natură, sunt mereu o variantă atrăgătoare de a-ţi 
petrece timpul liber într-un mod inedit. La început 
sunt gratis, apoi vin în schimbul unor sume de bani 
de bun simţ. Iar la final, când cârligul a agăţat bine 
buza, preţul începe să crească fulgerător. Imediat 
după scamatoria asta încep să apară datoriile. 

— Nu! Era foarte bun, înţelegător, mi-a spus 
băiatul. Un exemplu. Nu avea dușmani. 

Despre morți numai de bine. Până la un punct, 
cam toate victimele sunt exemple. Ştiam textul pe 
dinafară. Pe măsură ce ancheta avansează, îngerilor 
încep să li se scurteze aripile. 

— Am înţeles. 

Mi-ar fi fost utile mai multe detalii, ca să pot să mă 
ghidez și, pentru o secundă, m-am gândit că poate 
mă hazardasem cu vizitarea familiei Păunescu. Poate 
că ar fi fost mai bine să aștept, să analizez cu mai 
multă atenţie dosarul. Care, după toate aparențele, 
avea să apară peste zile, dacă nu chiar săptămâni 
bune. Am tras aer în piept și m-am pregătit s-o apuc 
pe un drum care de obicei îmi cam dădea bătăi de 
cap. 

lscat Pati CR Te CGI isita 1 CONtiR ua ic După ré i 
ra asa cum » ji 
ar fi trebuit să fe? 

Energiile emanate de vrăji se fac simţite la sute de 
metri distanţă de punctul zero. Nu sunt de o 
intensitate ieșită din comun, dar dacă ai ceva habar, 
poţi să-ţi faci o idee. 

Un sentiment brusc de tristeţe, o anxietate 
nejustificată. Uneori chiar și o palpitaţie. Chestii 
mărunte, care de regulă trec neobservate și ajung în 
contul cazualităţii. Spiritul acţionează instinctual, 
încearcă să fugă din faţa indezirabilului. Anxietatea e 
unul din semnele cele mai frecvente. Câţi nu se 
trezesc că trupul le e scuturat de un sentiment de 
neliniște, de un fior straniu, fără un motiv anume? 
Mulţi, pot să te asigur. Destul de mulți. 

— Cu el sau... în ce fel? a spus domnul Păunescu. 
Nu înţeleg ce vreţi să spuneți. 

— Ceva care să vă facă să vă simtiti într-un fel mai 

ciu- » 1 
dat, fără un motiv anume. Cumva, mai trist, poate. 

— Ca un fel de premoniție, vreți să spuneţi? 

— Da. Ceva la modul ăsta. 

S-au uitat la mine mirați. Destul de complicat să 
explici modul în care întâmplări mai puțin ortodoxe 
au loc în viata de zi cu zi, că aura ființelor vii 
rezonează întotdea- una cu vibrația unei vrăji, într-un 
mod mai mult sau mai puțin notabil. 

— Nu, a spus sec Păunescu. N-a fost nimic de 
genul ăsta. 

— înțeleg. 

Păunescu s-a aplecat și a ridicat cana cu ceai de pe 
masă. A luat o gură, sorbind cu poftă. 

— A trecut un an, domnule Călinescu. Chiar 
credeţi că mai puteți să descoperiți ceva în plus? a 
spus el. 

Cel puțin la nivel teoretic, pe asta mă bazam: ca 
lor să le fi scăpat ceva. Altfel, eram într-un mare 
necaz. în cazul 

în care băteam pasul pe loc, toţi aveau să creadă că 
singurul mobil al marelui detectiv mistic Armând 
Călinescu fusese remuneraţia generoasă. Nu puteam 
să spun că suma grasă îmi era indiferentă, dar, să ne 
fie clar, nu era motivaţia principală. Evident că 
treaba asta era musai s-o priceapă cine trebuie. In 
cel mai nefericit caz, măcar doamna Dobrescu. 
Părerea altora era fix bară de oţel pentru mine, atât 
timp cât nu influenţa în vreun fel opinia clientei mele. 
Cine a zis că în meseria asta singura provocare sunt 
criminalii? 

— Domnule Păunescu, i-am spus, în timp ce m-am 
întins după cana mea cu ceai. Nu există genii ale 
răului. Criminalul perfect este doar un mit. Mass- 
media exagerează, are nevoie de senzaţional. 
Imaginea criminalului perfect există doar atunci când 
anchetatorii nu sunt îndeajuns de bine pregătiţi. 

La nivel global, lista cazurilor neelucidate e una 
semnificativă, dar asta nu însemna că Silviu 
Dobrescu avea să fie unul în plus. La fel de bine, nu 
însemna nici că aveam să dau eu lovitura. Dar eram 
dispus să încerc, așa cum fusesem în atâtea cazuri, 
chiar dacă nu exista vreo garanție a izbânzii. Muza 
detectivilor geniali nu există sau, dacă există, nu dă 
nici două cepe degerate pe amărâţii ăia. In baza ei, 
dacă nu mi-as fi riscat fundul în zeci de ca- zuri și aș 
fi așteptat vraja inspiraţiei, aș fi murit de foame. 

Păunescu a mai sorbit o gură din ceai. Soţia lui a 
făcut la fel. Definiţia mea despre criminalul perfect, 
furată 

dintr-un articol de specialitate, atent ticluită, i-a făcut 
să facă un pas în spate și să se uite la mine de pe o 
treaptă mai jos, de unde rămăseseră. Citisem chestia 
aia într-o revistă și, spunând-o arborând un aer 
important, de câteva ori m-a pus într-o lumină bună, 
atunci când aparent nu exista o cale de ieșire. In 
termeni personali, tehnica avea și un nume: evadarea 
folosind scara de incendiu. Uneori am tendinţa să fiu 
teatral, ceea ce nu-i neapărat un lucru rău. 

Ca de obicei, totul se rezuma la câteva scăpări. 
Detalii care fuseseră acolo, în noaptea crimei, și pe 
care nimeni nu reușise să le observe. Cum spuneam, 
criminalul perfect nu există, doar zbiri plictisiți de 
meseria lor, care trec pe lângă un elefant roz și nu-l 
observă. 

Au mai fost câteva întrebări inutile, cu răspunsuri 
la fel de inutile. Aflasem ce mă interesa și dacă 
pentru poteră familia Păunescu nu fusese o sursă de 
potenţiali suspecți, n-avea să fie nici pentru mine. 
Așa că le-am mai mulțumit o dată si m-am lăsat 
condus către usă. Domnul Păunescu s-a oferit să mă 
însoțească până la ieșirea din curte. în primă instanţă 
n-am știut dacă o făcea din politeţe sau dacă dorea 
pur și simplu să se asigure că părăsesc proprietatea. 
Pe urmă m-am convins. Chiar înainte să ies în stradă, 
m-a oprit. 

— Sper din tot sufletul să izbutiți să puneţi toate 
detaliile cap la cap și să găsiţi criminalul. 

M-am uitat la el cu atentie. Arăta ca si cum avea 

nevoie . 1 


de cineva care să-l asculte, de cineva din exterior 
care să 

primească tot balastul care i se acumulase în suflet în 
ultimele luni. Deși era un frig de-ţi clănțăneau dinţii, 
mi-am scos o ţigară. 

— Aveţi cumva o brichetă? > 

S-a scotocit prin buzunare și mi-a întins una care 
părea al naibii de elegantă și scumpă. Am aprins 
ţigara, am tras un fum ca să mă asigur că tutunul 
arde și pe urmă i-am înapoiat-o. 

— Cred că v-a fost foarte greu, i-am spus. Tuturor. 
Și simt convins că nu prea s-au schimbat multe în 
lunile astea. 

— N-aveţi idee, mi-a spus el, și cuvintele au părut 
ca un dop forțat de un jet de sentimente reprimate și 
acumulate de-a lungul lunilor. Nu e zi de la 
Dumnezeu în care să nu mă gândesc la asta. Dacă nu 
l-aș fi lăsat singur... 

A lăsat cuvintele în aer. Eu am eliberat o salvă de 
fum albicios. 

— N-ar trebui să vă considerati vinovat. Dacă 1-ati 

fi > I 
condus... Dacă familia lui ar fi avut grijă să nu-l lase 
să plece... Și tot așa. Lista acuzațiilor poate continua. 
Există un singur vinovat și acela trebuie să fie prins 
și tras la răspundere. 

Ca si cum nici măcar nu m-ar fi ascultat, Păunescu 
a continuat să-mi vorbească, cu un glas moale ca un 
fir de mohair: 

— In lunile astea n-a fost noapte în care să nu mă 
plimb pe străzile orașului cu mașina, de unul singur. 
Ca un vapor în derivă, a spus el într-un mod artistic, 
dar al naibii 

de profund și trist. Ca un zombi, ca și cum aș mai 
spera să schimb ceva. 

Dureros. Al naibii de dureros. l-am pus o mână pe 
umăr. Tigara era consumată până pe la jumătate. 

— îmi pare sincer rău, domnule Păunescu. Pot să 
înțeleg. Treceţi prin clipe grele. 

S-a uitat în gol peste umărul meu, cu o privire 
lipsită de orice expresie. Am aruncat ţigara. A 
aterizat la baza unui morman de zăpadă și s-a stins 
cu un sfârâit aproape imperceptibil. Gerul îmi 
înfipsese o mie de ace în palma dreaptă, cât 
fumasem. Faptul că o îndesasem, mai apoi, în fundul 
buzunarului, nu ajutase prea mult. 

— Mă scuzati, dar chiar trebuie să plec, i-am spus. 

— Desigur. îmi cer iertare dacă v-am reţinut în 
mod inutil cu prostiile mele. Vă salut. 

L-am asigurat din nou că înțelegeam prin ce 
trecea și am pornit în lungul drumului, cu viforul 
lovindu-mi faţa fără pic de milă. M-am gândit că 
poate n-ar fi fost chiar atât de rău să-l rog să cheme 
un taxi. Printre rafalele de vânt, l-am auzit strigându- 
mă: 

— Domnule detectiv, n-ar fi mai bine dacă aș suna 
după un taxi? 


xxx 


Şoferul a parcat fix în buza scărilor de la parterul 
blocului în care aveam biroul. La primul colţ de 
stradă, o 

mașină mică, albă, se împotmolise într-un morman de 
zăpadă. Doi indivizi trudeau s-o facă să plece. Unul la 
volan, celălalt muncind febril cu o lopată, luptându-se 
cu nămeţii uriași. In alte condiţii le-aș fi oferit o mână 
de ajutor, dar cât așteptasem în faţa casei lui 
Păunescu, frigul îmi ajunsese până la oase. Așa că a 
trebuit să fiu un nenorocit de egoist insensibil. Am 
urcat scările în mare grabă, cu promisiunea solemnă 
că aveam să ajut primul nevoiaș care-mi ieșea în cale, 
ca să mă revanșez în fata Divinităţii. 

E drept, sunt o figură, dar măcar eu am bunul simţ 
să recunosc treaba asta. 

Mi-am pregătit un ceai fierbinte și până spre seară 
n-am făcut altceva decât să aștept telefonul clientei 
mele, care nu mai venea, și să găsesc explicaţii 
miracol, chiar dacă știam că nu aveam prea multe 
indicii. Cam așa stau lucrurile cu cazurile astea. 
Tragi în gol, ca o mașină împotmolită în zăpadă. 
Ştiam ce era de făcut. Trebuia să apuc taurul de 
coame. Și nu era neapărat vorba despre lașitate. Nici 
gând. Mai curând era vorba de un fel de deja-vu. 
După un timp, începi să pricepi cam cum 
reacționează oamenii la stimuli și, dacă aveam să 
merg să cer personal o copie a dosarului cazului 
Dobrescu, puteam să bag mâna în foc, Haragea avea 
să mă preţuiască la fel de mult ca pe un televizor 
stricat. 

Insă, uneori, dacă se întâmplă ca șansa să nu fie de 
partea ta, altă cale pur și simplu nu ai. Trebuie să-ţi 
pui parașuta în spinare și să sari, fără să te întrebi 
dacă se va deschide sau nu în clipa în care acționezi 
declanșatorul. 

M-am îmbrăcat, am sunat un taxi și am coborât. 
Tipii ăia doi tot nu dovediseră să scoată mașina din 
nămeţi, dar măcar fuseseră inspirați să o împingă și 
mai mult în zăpadă, către trotuar, ca să nu încurce 
circulaţia. 

în holul clădirii poterei, ofițerul de serviciu era tot 
cel care fusese acolo și cu o zi în urmă, când, 
împreună cu doamna Dobrescu ne întâlnisem cu 
Haragea. Mi-a surâs. Până la urmă, norocul meu nu 
dormea. Am scos din arsenal cel mai jovial surâs și l- 
am salutat. 

— Trebuie să ajung la comisarul Haragea, i-am 
explicat pe un ton cât se putea de supus. 

— Vă așteaptă? 

— Desigur, am minţit. 

S-a ridicat să mă conducă. l-am făcut semn să nu 
se deranjeze. 

— Am bătut scările astea în ultimul timp de atâtea 
ori, încât le știu și numărul. Patruzeci și patru, am 
aruncat un număr la întâmplare și am râs. Exact până 
în faţa biroului. 

A râs și el și mi-a lăsat de înţeles că pot să trec. Ce 
poţi să-i faci? O minciună inocentă, din când în când, 
n-a stricat nimănui. Am urcat scările în cea mai mare 
grabă. Am bătut la ușă și o voce plictisită m-a anunţat 
că pot să intru. Am intrat. Haragea era în spatele 
biroului, cotrobăia prin sertarele unuia din fișetele 
alea damblagite lipite de perete. S-a uitat la mine cu 
o figură care anunţa că în faţa ei apăruse un 
președinte de stat mort de vreo douăzeci și cinci de 
ani. La foc rapid, s-a adunat. 

— Ia un loc, mi-a spus cu calm, contrar 
așteptărilor mele. 

I-am mulțumit pentru amabilitate, am tras scaunul 
și m-am așezat. M-am uitat la prespapierul ăla 
fistichiu. 

— De când mi-a cerut o copie a dosarului am știut 
că e doar o chestiune de timp până ai să apari aici. 
Ce ţi-a luat așa mult, detectivule? Căţelul ţi-a păpat 
curajul? 

Am presupus că mi-o servise pentru faza cu 
garderoba. Analizând-o din nou, am constatat că nu 
era nicio îndoială în ceea ce-i spusesem. Hainele 
stăteau pe ea ca pe un cuier încărcat. Avea undeva la 
patruzeci de ani, dar felul în care se îmbrăca mai 
arunca încă vreo zece ani peste. Lamentabil. Viaţa ei 
era o ruină, dacă era să mă ghidez după ţoalele ei. 
Nu spun că nu mă înșel niciodată, dar știu eu ce știu, 
câteodată. M-am simtit ca si cum m-as fi uitat într-o 
oglindă de perete și, când mă uit în oglindă, știu 
întotdeauna ce văd. » 

— Am nevoie să citesc dosarul ăla din scoarță în 

scoarță. I 
* 
N-am nici măcar un punct de plecare. Altfel nu aș fi 
îndrăznit să te deranjez. Treaba e veche de un an. 
Ştii bine, altă variantă nu am. 

S-a uitat la mine, zâmbind pe sub mustăţile ei 
imaginare de mascul alfa. 

— De ce nu mergi să-i interoghezi pe cei zece 
magicieni? 

— Vrăjitori, am corectat-o. 

Pe magicieni îi găsești la circ sau performând pe 
estrade. Sunt tipii ăia cu mâini agere. Trucuri faine 

batiste care dispar - tadam! - în mod absolut 
miraculos. Cât despre vrăjitorii de soi, asta-i o cu 
totul altă poveste. Din experienţa personală, de ăștia 
ai face bine să te ferești. Mă rog, nu de toţi, doar de o 
parte din ei. Cei cu adevărat pricepuţi în jocul 
vrăjitoriei nu fac să dispară batiste, ci blocuri întregi, 
acolo unde este cazul. 

— Mda! Mă rog, vrăjitori, a spus ea. Care-i 

diferenţa? Am ridicat din umeri. 

— Banalităţi, i-am zis. Mă poţi ajuta? 

— E ilegal să fac asta. 

Din punctul ăla de vedere avea dreptate. Insă din 
poziția de anchetator direct implicat, ar fi putut să 
facă o excepţie. 

— Pentru numele lui Dumnezeu. Sunt aici ca să 
ofer o mână de ajutor. 

— Nu, Călinescule. Te ajuţi pe tine, nu pe noi. 

A ridicat două degete și le-a frecat unul de altul, 
fredonând refrenul ăla antipatic și arhicunoscut: 

— Money, money, money. Must be funny. 

— Acum ce să înțeleg? Că sunt invidiat pentru 
tarifele mele mirobolante? 

Nu era asta, știam unde voia să ajungă. 

— Fii serios. 

— Sunt cât se poate de serios, i-am spus. 

— Asta înseamnă că poţi să înţelegi măcar atât: e 
ilegal să ofer informaţii confidenţiale publicului larg. 

Ceea ce însemna, în linii mari, că eram băgat în 
aceeași oală cu presa. Un pierde-vară care-și vâră 
nasul acolo unde 

nu-i fierbe oala. M-am ridicat. Pentru o clipă trăisem 
cu senzaţia că aveam să găsesc la ea o cale de mijloc, 
poate chiar puţină bunăvoință. Când, de fapt, mă 
primise doar ca să-mi vadă mutra căzută în urma 
refuzului categoric. Cel mai sigur, erau ecourile 
trecutului. Toată ranchiuna aceea, din cauza unui 
nenorocit de caz de doi bani. Niște neică nimeni, cu 
ani în urmă, într-o bodegă ce funcţiona după regula 
grădiniței: primul care face pe el, în pantaloni, pleacă 
acasă. Unul din ei a mușcat-o, a plecat într-o ploaie 
de miștouri de șantier naval. Lezat până peste poate, 
și-a așteptat colegul de pahar după un colţ. Un pumn, 
o tâmplă de bordură, în bezna nopţii. Niciun martor, 
un alt caz cu AN. Familia mortului a mers până în 
pânzele albe, fără niciun rezultat. Pe urmă a apelat la 
serviciile unui vrăjitor. Cum nimeni nu avea habar 
cine, ce și cum, tot ce s-a priceput zevzecul ăla de 
vrăjitor a fost să învie mortul pentru câteva ore, care 
s-a dus rachetă după făptaș. I-a făcut felul și când 
vraja s-a consumat, mormântul l-a tras la loc. Prinde 
hoţul, scoate-i ochii. 

Eu am intrat pe fir din pură întâmplare. l-am 
strâns pe derbedei cu ușa și au recunoscut totul în 
fața comisarului. Cu strângere de inimă, fiind tot 
ceea ce a avut, Haragea a prezentat detaliile 
procurorului, care i-a râs în nas. Restul, cum s-ar 
spune, a fost istorie. M-a tras pe mine l-a răspundere 
pentru poziția incomodă în care ajunsese. De parcă 
atunci când ăia recunoscusem nu avuseseră parte de 
liberul arbitru. 

Am părăsit clădirea poterei și am luat-o la picior. 
Eram puţin cu capsa pusă. Uneori pot să mă 
temperez, alteori mă port ca un puștan botos căruia i 
se refuză o plăcere. Atunci aveam un bot până-n 
pământ. Nu știam în ce direcţie s-apuc. Până la un 
punct, nutrisem vaga speranţă că poate, prin nu știu 
care miracol divin, Haragea avea să se aplece asupra 
listei ăleia cu zece vrăjitori și să facă mici săpături de 
suprafaţă. Aș fi putut să fac eu treaba asta chiar din 
prima clipă, dar m-am gândit că dacă la ușa lor avea 
să apară potera, nu s-ar fi speriat chiar atât de tare. 
S-ar fi gândit că vreun vecin făcuse cine știe ce belea 
și acum zbirii umblau să-i prindă mirosul. Potera nu 
ia în considerare bazaconii precum omucidere prin 
mijloace mistice. Prin urmare, nu erau motive să 
intre la bănuieli. Dacă aveam să le apar eu în prag, 
problema se schimba la o sută optzeci de grade. Mă 
temeam că dacă nu pun punctul pe i din prima, 
aveam să sperii vânatul. Și, crede-mă pe cuvânt, 
vrăjitorii ăștia chiar se pricep când vine vorba să dis- 
pară. Din păcate, situaţia nu-mi lăsase nicio altă 
opțiune si eram nevoit să tulbur, din nou, liniștea 
lumii ocultilor. 

Am început investigația cu recomandarea pe care 
i-o făcusem comisarului. Tudor Adal, numărul doi pe 
lista mea de așa-ziși complici. 

Când spui vrăjitor, majoritatea se așteaptă să-l 
găsească purtând un paliu împresurat cu luni și 
multe, multe steluțe galbene, un chipiu ţuguiat, 
colorat, după modelul Merlin. Poate chiar o baghetă 
magică. Când mi-a deschis, 

Adal purta pe el o bluză scămoșată și lălâie, care îi 
stătuse ceva mai binișor cu vreo zece kilograme în 
urmă. In loc de păr avea o explozie de culoarea 
halitului și o pereche de ochelari cu ramă din plastic, 
ridicați peste frunte, cu un nod de bandă adezivă pe 
șa, cu scopul de a-i mai ține măcar pentru o scurtă 
perioadă de timp într-o singură piesă. A tras ușa în 
lături și m-a invitat înăuntru, vizibil afectat. Puteam 
să jur că deși ajunsesem cu luni bune mai târziu, 
avea el o idee sau două din care motiv îi trecusem eu 
pragul. 

Pe casa scării era o beznă de nu vedeai pe unde 
calci, dar în casa vrăjitorului, deși peste tot domnea o 
lumină chioară și un miros pregnant de lumânări 
arse, măcar puteai să vezi pe unde mergi. Am mers în 
sufrageria apartamentului decomandat, cu două 
camere, care chiar arăta precum cuibul unui vrăjitor. 
O mulțime de cărţi vechi, lăsate la nimereală după 
ultima lectură, cu pagini gălbejite și coperte 
îmbrăcate în piele. Recipiente peste recipiente, pe 
polițele prăfuite ale mobilelor, pline cu resturi ale 
unor plante uscate. M-am uitat după o pisică sau 
semnele c-ar avea una. Nu era niciun semn, nicio 
pisică. Asta era un plus. Nesuferitele alea pot fi 
folosite pe post de spioni. 

Am luat loc la masă. îl întrerupsesem dintr-o 
lectură. O carte groasă cam de o palmă, deschisă la 
pagina patru sute șaptezeci și trei. Lângă volumul ăla 
uriaș se afla poza unui cuplu. Probabil că unul dintre 
ăia doi din poză nu acceptase despărţirea. Adal avea 
să aducă totul pe calea potrivită. Desigur, pentru 
suma corectă. 

— Cu ce vă pot fi de folos, domnule Călinescu? 

Cum obișnuiau să-mi spună des alţii, faima mi-o 
luase deja înainte. 

— Silviu Dobrescu, i-am spus. Un tânăr de 
cincisprezece ani, ucis în mod sălbatic, cu aproape un 
an în urmă, în noaptea dintre ani. Ucigașul a dispărut 
fără urmă. 

— Regret, dar nu mă pricep să identific ucigași 
după o perioadă atât de lungă de la data săvârșirii 
crimei. 

Am cunoscut la viața mea vrăjitori cu adevărat 
înspăimântători, cu puteri inimaginabile, cu care mă 
trăsesem de șireturi. N-aveam centura cu elixire la 
mine, decisesem să stau o vreme departe de ea, din 
motive obiective. Adal era un vrăjitor de duzină. 
Chiar și numai la auzul numelor unor foști dușmani 
de-ai mei, s-ar fi scăpat în pantaloni. 

— Nu face pe istețul cu mine, l-am repezit. Ştii ce 
vreau. 

A luat poziția unui elev cu tema nefăcută. Capul 
plecat, palmele între genunchii lipiti. 

— Știu că tu nu ai fi în stare să duci una ca asta 
până la capăt, i-am mai spus. Dar la fel de bine știu 
că lumea asta a voastră, a celor care încă mai 
zăboviţi pe aici și nu aţi fugit în Lumea Orașelor, e 
mică și informaţiile circulă ca un bestseller piratat 
aruncat pe piaţa liberă. 

Tudor Adal a scuturat din capul plecat. 

— Nu știu nimic despre treaba asta. 

Și totuși, toate semnele că minţțea erau acolo. 
începuse să nu mai aibă stare. îl mâncau palmele, n- 
avea curaiul să-mi întâlnească privirea. vocea era 

— Ai dreptate, i-am zis. Potera nu ia în seamă 
rahaturile astea mistice, cu substrat ocult. însă 
băiatul vine din- tr-o familie bună, înstărită. Mă 
plătesc cu o sumă frumușică și trebuie să livrez ceva 
palpabil. Informaţii concrete, nu baliverne. în cazul în 
care chiar crezi că nu sunt în stare să te conving eu, 
am să le las o carte de vizită. Un vânător metis. 
Pentru suma corectă, de care familia victimei 
dispune, poţi să fii sigur de asta, vânătorul va scoate 
tot din tine. Ştii prea bine cum stau treburile, nu are 
rost să intrăm în detalii inutile. 

Semnele au început să se intensifice. Ar fi putut să 
fie doar frica? Să nu fi știut nimic? Pe urmă s-a 
apucat să-și muște buzele. Nici vorbă. Ştia ceva. 
Canarului îi era frică să scoată un tril din cauza 
pisicii, alegoric vorbind. Nici nu știi pe unde stă la 
pândă cotoiul gras. Un sunet greșit și, haţ!, e peste 
el. 

— Sunt omul cuvântului, Adal. Nu sunt genul care 
dă din casă. 

Spre binele lui, trebuia ca el să fie opusul meu. Să 


toarne informatii. Dacă nu tot, măcar ceva, cât de 
cât. Altfel avea ... 


să regrete cu vârf și-ndesat actul de bravură. 

— Bine, bine, a spus în timp ce s-a mai foit pe 
scaun agitat ca un copil de cinci ani în holul din 
cabinetul dentistului. Dar nu știi nimic de la mine. Nu 
m-ai văzut. Da? 

— Ai cuvântul meu. 

A continuat să-și frece degetele între ele ca pe 
niște bucăţi de plastilină. 

— Acum vreo cinci ani. Un individ dubios a venit la 
mine să-l iniţiez în arta vrăjitoriei. Și deși era dispus 
să pună pe masă o sumă grasă de bani, avea o aură 
care nu-mi inspira încredere. L-am refuzat. 

— Detalii, Adal, l-am întrerupt nerăbdător. Vreau 
detalii. 

— Nu știu să ţi-l descriu, pentru că nu am putut 
să-l văd. Observi și tu holul. Nu poţi să vezi nimic. Ce 
îmi amintesc e că purta pălărie și un palton din ăla, 
model vechi, cu tot felul de catarame si nasturi cât 
mandarinele. 

Brusc, mi-am amintit de lipsa luminii și de pe casa 
scării din clădirea în care aveam biroul. Mi-am pus în 
minte să mă răzbun pe proprietar pentru toate 
holurile neiluminate din toată lumea, nu doar al meu, 
ci si cel care-mi obstructiona ancheta. » 

— A mai venit o dată, după un timp - cam la o 
săptămână. A dublat oferta și, doar ca să scap de el, 
i-am dat niște nume. Asta-i tot ce am. Poate că unul 
din ei a acceptat să-l ajute. Nu știu să-ţi spun. 

l-am cerut nume - erau trei la număr - și se 
potriveau cu unele din lista mea. Poziţiile patru, 
șapte și zece. Asta îmi confirma că nu încercase să 
mă ducă de nas cu zăhărelul. Nu alergam eu pe cai 
mari, dar am făcut un efort și am scos o hârtie de 
cincizeci de lei și am lăsat-o pe masă. Ca peste tot, 
afacerile mărunte scârțâiau. Chiar arăta ca unul care 
avea nevoie de ei mai mult decât as fi avut eu > 
si, în fond, informaţia chiar fusese una de valoare. Mi 


se » » 

lărgise orizontul. Următoarea oprire avea să fie 
poziţia numărul patru. Dar dacă ancheta așteptase 
un an, putea să mai aștepte o jumătate de oră, cât să- 
mi potolesc și eu foamea de lup. Ştiam o dugheană la 
nici o aruncătură de băț de birou, care făcea niște 
hamburgeri de-a dreptul delicioși cu doar cinci lei. 
Aveam de gând să halesc vreo doi, în tot atât timp cât 
ti-ar fi trebuit să spui hamburger. 

Deși vremea rea continua să-și facă mendrele, am 
ajuns destul de repede la destinaţie. Spre 
surprinderea mea, nu eram singurul nebun care 
bătea străzile la picior prin viforul ăla. E drept, se 
apropia Crăciunul și marea majoritate cu care mă 
intersectasem căra sacoșe peste sacoșe. Așa cum mă 
obișnuisem în ultimul deceniu de singurătate, la 
fiecare sărbătoare, tot ceea ce aveam de cărat după 
mine erau amintirile unui trecut nu la fel de trist ca 
prezentul unui Crăciun sau Paște în singurătate. în 
fine, nimic altceva decât detalii. Banalităţi și 
sentimentalisme, mai curând. în drum spre potol am 
observat că mașina aia albă, care rămăsese 
împotmolită, era tot acolo. Numai că, surpriză mare, 
avea motorul pornit. Parcată timp de două zile, în 
același loc. Pe urmă pornită. Hmm! După toate 
aparențele, mai erau și alții care sufereau din cauza 
gerului. Treaba m-a făcut să intru la bănuieli. Iniţial 
mă gândisem să halesc pe fugă, chiar acolo, în 
stradă, și mai apoi să-mi văd de anchetă, cât încă mai 
picura un strop de lumină din cerul plin de nori 
posomorâţi. Am cumpărat doi hamburgeri, dar am 
decis că era mai înţelept să 

zăbovesc un timp în colțul geamului din birou, cu o 
geană pe mâncare și cu cealaltă pe mașina aia albă. 
Nu știu de ce, dar aveam eu o presimţire că urma o 
surpriză. 

După o jumătate de ceas de pândă am stins lumina 
și am continuat filajul. N-au avut nevoie decât de 
vreun sfert de oră ca să intre la bănuieli. Era ora 
cinci seara, prea devreme ca să dorm, probabil că s- 
au gândit ei. Unul a ieșit din mașină, pe partea opusă 
șoferului, și s-a uitat un timp înspre geam. După care 
a intrat înapoi. Mi-am tras haina pe mine și am ieșit. 
Am trecut strada și am pormit cu un mers aparent 
indiferent înspre mașină. Când am ajuns în dreptul 
geamului, m-am aplecat și am ciocănit cu un deget. 
Sticla fumurie s-a lăsat încet, până la jumătate. Un 
tip cu o figură serioasă, cu bărbia încărcată de o 
barbă stufoasă, tăiată brutal din foarfecă, s-a uitat la 
mine cu o privire numai bună de speriat școlari. 

— Transmiteţi-i  salutările mele comisarului 
Haragea, i-am spus și mi-am văzut de drum. 


Vrăjitorii de la poziţiile patru și șapte nu fuseseră 
cău- taţi de nimeni, nu primiseră nicio ofertă. După 
câteva întrebări fulger, m-am lămurit că indivizii ăia 
doi nu prezentau abilităţile necesare unui criminal cu 
o treabă atât de serioasă. Mai aveam doar unul, de 
care nu reușisem să dau. în locul lui, la ultima adresă 
la care stătuse, găsi- 

sem o bătrânică simpatică. Se mutase acolo cu mai 
bine de un an în urmă. Proprietarul scosese locuința 
la vânzare. Un cartier liniștit, bătrânica se 
îndrăgostise de parcul din apropiere. Preţul fusese 
unul rezonabil. Mai mare dragul cu pensionarii ăștia 
nevorbiţi cu lunile. Cum prind pe cineva, dau tot din 
casă, doar ca să mai schimbe o vorbă cu cineva, să te 
facă să mai întârzii un minut sau două, să le ţii de 
urât. Dacă aș fi fost într-atât de norocos să găsesc 
câte unul în momentele cheie ale investigaţiilor mele, 
aș fi fost un om bogat. M-am uitat la ceas - meii erau 
necesare șapte minute și patruzeci de secunde ca să 
fie ora nouă fix. Mi-am luat rămas bun de la bunicuţă, 
cu promisiunea că, în limita timpului disponibil, 
aveam să o mai vizitez din când în când. Un surâs 
jovial și, din nou, fuguţa în stradă. începusem să simt 
frigul până în măduva oaselor, era întuneric si chiar 
nutream nevoia acută să servesc un » 

rom. Așa că am lăsat totul baltă și m-am îndreptat 
către proaspăta mea locuinţă. N-aveau să intre zilele 
în sac. Cu toate inconvenientele ţipându-mi în 
ureche, am găsit totuși suficiente resurse pentru un 
ultim detur. Aveam o curiozitate. Când am ajuns în 
faţa biroului, locul în care fusese parcată mașina albă 
era ocupat de o alta - un break verde. Surâzând în 
sine-mi, am urcat scările. Un ultim telefon și puteam 
să consider ziua încheiată. Am format numărul 
doamnei Dobrescu. Primul lucru pe care l-a făcut, 
imediat ce a realizat cine o sima, a fost să-și ceară 
scuze. Comisarul se încăpățâna să n-o ajute. 

— Spuneţi-mi ceva ce nu știu deja, i-am zis. 

A urmat o tăcere stânjenitoare, timp de câteva 
secunde, după care i-am făcut un rezumat scurt. 
Familia Păunescu și discuţia tăioasă cu Haragea. Cât 
despre vrăjitori, am preferat să ţin caii în frâu. l-am 
spus că am început să sap și firul pe care l-am prins 
părea promiţător. Nu-mi place să vând iluzii. Aveam 
s-o pun la curent în clipa în care urma să se închege 
ceva cu adevărat promiţător. Am închis telefonul, am 
părăsit biroul în grabă și nu m-am oprit până când nu 
am ajuns acasă. Deși era aproape zece seara, oamenii 
tot mai umblau după cumpărături, în ciuda vremii 
capricioase. 

Am desfăcut o sticlă de rom. Am umplut trei 
sferturi dintr-un pahar cu lichid chihlimbariu și pe 
urmă l-am completat cu un sfert de Coca-Cola. 
Televizorul arunca licăriri clarobscure peste lista cu 
numele vrăjitorilor, așezată în poală. Mă uitam când 
la listă, când la buletinul de știri. Administraţia locală 
o dăduse iar în bară cu niște achiziţii de mântuială. 
Vreo doi indivizi purtând costume scumpe aruncau 
motanul de la unul la altul. Moderatorul se distra să 
ridice mingea la fileu, când pentru unul, când pentru 
celălalt. M-am întors la ale mele. Dacă indivizii ăia 
doi erau piste moarte, ei bine, ultimul ar fi putut să 
devină asul din mânecă. In cazul în care chiar fusese 
contactat de ucigaș, n-ar fi stricat un ultim efort, ca 
să pot să dorm liniștit. Cunoșteam persoana potrivită 
care să-mi lumineze calea. Numai că nu ţineam cu tot 
dinadinsul s-o văd. 

Totuși, banii erau mulţi și chiar îmi prinseseră bine. 
N-am mai avut răbdare. M-am îmbrăcat și am ieșit în 
stradă. Deși era un ger de crăpau pietrele, n-am 
sunat după niciun taxi. Locul pe care-l căutam nu era 
departe. Am luat-o pe jos. 

Aș fi putut s-o recunosc pe Nicole dintr-o mie. Era 
frumoasă ca-ntotdeauna. Purta o haină de blană care- 
i venea ca turnată, așa cum trebuie să se așeze 
blănurile pe toate femeile din lume. Tocurile înalte îi 
făceau picioarele al naibii de lungi și de faine. Avea o 
eleganţă pe care n-ai fi putut s-o găsești nici într-un 
milion de femei ieșite la stradă. Eleganţa femeilor 
care știu ce vor și fac pe dracu-n patru să-l aibă. Dar 
uneori viața mai servește și porţii urâte de realitate. 
Indiferent dacă tu crezi că locul tău e de fapt pe 
coperta unei reviste, dacă destinul o cere, nenorocita 
dă cu tine de pământ. M-am oprit în loc și m-am uitat 
lung la ea. Privea în altă pare, undeva în dreapta, 
nicicum înspre mine. Ar fi arătat la fel de bine și dacă 
ar fi fost învelită într-o bucată de celofan și c-un 
lighean de plastic pe cap. S-a întors, m-a văzut și mi-a 
făcut cu mâna. l-am răspuns cu același gest și am 
luat-o din loc. 

Intre mine și ea era o poveste veche. Genul acela 
de poveste. Ai fi putut să spui că era păcat să vezi 
cum Nicole își câștiga pâinea făcând strada, dar când 
te numeri printre clienţii fideli vezi lucrurile dintr-o 
postură diferită. Abia ceva mai târziu începi să simți 
cum te încearcă sentimentul vinovăţiei. Ca si cum ai 
fi azvârlit un teanc de 1 » 

sute în vasul de toaletă și-apoi ai fi tras apa. Pentru 
că femeia era frumoasă în draci și ar fi meritat cu 
totul altceva decât banii câștigați de pe urma unei 
duzine de partide de bulevard. Merita o viată mai 
bună. Un bărbat care să se poarte frumos cu ea, care 
să-i facă unul sau doi copii și care s-o iubească 
necondiționat, pentru femeia și mama dulce care 
avea să devină. Dar uite că n-a fost să fie. 

între noi fusese o încercare, ceva mai mult decât 
servicii contra bani, însă nu prea ni se legaseră 
sforile. Și, cum spuneam, dacă merita ceva mai bun, 
cu siguranţă nu eram eu asta. Avuţia mea consta în 
prea mult timp liber, câteva cămăși mai de soi și un 
sacou acceptabil. Și mai puteam să-i ofer nopţi lungi 
și întunecate, singurătate și goana mea veșnică după 
bani, care oricum nu-mi ajungeau niciodată. La un 
moment dat, ea mai căzuse și în patima drogurilor și, 
chiar dacă reușise să scape de ele, destul de greu, tot 
nu găsise soluţia să fugă de pe trotuar. De parcă ar fi 
fost priponită de niște corzi invizibile, care-o trăgeau 
îndărăt de fiecare dată când voia să fugă. 

Poate că avusese șansa ei de scăpare, dar, dacă 
existase cu adevărat cândva, acum era îngropată în 
trecut. Și asta nu avea legătură cu strada sau cu 
drogurile. Era vorba despre momentul oportun. Dacă 
l-ai ratat, adio! Trenul ala fuge ca dracu' și nu mai 
face cale-ntoarsă. Uneori puteam să văd asta în ochii 
ei. Recunoșteam sentimentul. Si > » eu scăpasem 
unul, cu mult, mult timp în urmă. 


Mi-a sărit în braţe și m-a pupat pe obraz. Mirosea 
bine, a dulceaţă de cireșe, asa cum mirosea în 
restaurantul ăla 

fistichiu. Mi-am petrecut braţele butucănoase peste 
șoldurile ei sinuoase, subţiri. Ah! N-ai fi putut să uiţi 
o așa bucăţică nici într-o mie de ani. $ 

— Ce-i cu tine, frumosule, n-ai somn? Vrei să ni te 
alături? Să faci un ban cinstit? 

A râs și s-a strâmbat la mine, ţuguindu-și buzele. 
Am strâns-o încetișor de obraz. 

— Ai un minut? 

— Pentru tine, am chiar mai multe, iubire. 

Am rugat-o să mă urmeze, câțiva pași mai încolo, 
și i-am arătat lista cu numele, în timp ce am bătut cu 
degetul pe ultima poziţie. 

— Iti sună cunoscut? 

S-a uitat cu mai multă atentie la numele trecut 

acolo. ] 

— Mda! Cred c-am auzit de el. Trăiește din 
mărunțţișuri. Tot felul de vrăji și prostii de genul ăsta. 
Așa-i? 

— Ai dreptate, cu asta s-a ocupat dintotdeauna, am 
aprobat-o, chiar dacă nu știam prea multe. L-am 
căutat la ultima adresă și nu e de găsit. Ai idee unde 
aș putea să dau de el? 

— Tipul are biroul la vreo câteva străzi mai în sus. 
Aproape de centru. 


Oho! Individul era pe cai mari. Birou şi toate alea. 
Pentru un vrăjitor, era lucru mare. Majoritatea fac tot 
osibilul să ramână în umbră. Dacă ţinea înadins să 
e vizi- * 
bil, erau două variante: fie era un escroc de zile mari, 
care deși cunoștea arta vrâjitoriei, nu făcea altceva 


decât să-i 

jefuiască pe cei mai slabi de înger, fie oferea servicii 
banale. Chiromanţie, tarot, bobi, citit în cafea și alte 
prostii de genul, doar ca să nu fie luat la ochi pentru 
chestiile notabile și în același timp să poată să-și 
pună o pâine pe masă. 

Mi-am notat adresa, am scos una de o sută de lei si 
i-am întins-o. S-a uitat lung la mine. 

— Pentru ce-s ăștia? 

— Pentru deranjul tău. 

A continuat să se uite lung la bani. Nu i-ar fi luat 
nici în ruptul capului, dar presupun că trecea printr-o 
perioadă ceva mai nasoală. Era de acuzat? Fusesem 
în poziţia aia de atâtea ori. Suta a dispărut în sutienul 
generos și m-a pupat pe obraz. 

— Pentru tine, oricând. La noapte, dacă n-o să fiu 
prea obosită, poate c-am să-ţi fac o vizită. 

I-am zâmbit, am ridicat din umeri. Mi-a aruncat o 
bezea și s-a îndepărtat cu mersul ei perfect echilibrat 
prin zăpadă. Cu trupul ăla ai fi putut să învingi o 
armată fără măcar să tragi un foc de armă. 


Individul își închiriase un spaţiu la primul etaj al 
unui centru comercial destul de bine cotat. Chiria 
trebuie să-l fi costat o avere. Cel puţin din punctul 
meu de vedere. Mai mult ca sigur, o mulţime de 
prostovani își transformau lunar portofelele în 
prăpăstii fără fund, pentru ca el 

să-și permită luxul ăla. Trotuarul fusese curăţat ca la 
carte. De o parte și de alta a intrării erau două 
mormane uriașe de zăpadă. Asta nu mai intra în 
atribuţiile proprietarilor clădirii, ci a municipalităţii. 
Respectând promptitudinea de care autorităţile 
obișnuiau să dea dovadă, unicul dușman al movilelor 
alea avea să fie primăvara. Chiar și la ora aia târzie, 
clădirea era deschisă. Am intrat. Prin magazinele de 
la parter mișunau câţiva potenţiali clienţi întârziaţi. 
Am urcat scările, deși exista și varianta liftului. Sala 
de așteptare, care preceda cabinetul vrăjitorului, era 
liberă. Opt scaune din material plastic și puţin metal. 
Goale, câte patru pe fiecare parte a spaţiului îngust. 
M-am apropiat ca să pot să citesc detaliile expuse pe 
o listă lipită pe ușa biroului. Individul era în timpul 
unei ședințe. Puteam să aud murmurul vocilor venind 
de dincolo de tăblia ușii. Nu păreau descântece sau 
incantaţii. Mai mult ca sigur discutau ceva. Poate că 
negociau preţul. Am început să citesc. 


DANTE CHIROVICI 
Chiromantie. Tarot. Prezicerea Viitorului. 
Program: 

Zilnic 12:00 - 24:00 
Tarif: Negociabil/Ședinţă 
Programări telefonice: 07VR ĂJI TOR 


Am luat loc. Ușa sălii de așteptare s-a deschis și a 


intrat o femeie tânără - nu mai mult de treizeci de 
ani. M-a sa- 

lutat cu o înclinare discretă din cap. l-am răspuns 
într-o manieră identică. Avea părul desfăcut, lung, 
curat. Haine de bun simț. Ai fi jurat că nu-i genul 
care frecventează escroci precum Dante Chirovici. 
Numele ăla țipa a hoţie de paradă, mă mir cum de 
nu-și dădeau seama. S-a așezat pe un scaun lipit de 
peretele opus. Și-a scos telefonul mobil și a început 
să butoneze. La nici un minut după, din cabinetul 
vrăjitorului a răsunat o bubuitură - pistol. Am sărit ca 
ars. Femeia a tresărit la rându-i, numai că a rămas 
înţepenită în scaun, cu mobilul în mână. M-am uitat 
la ușă și pe urmă la ea. Nu port pistol, deh!, principii 
personale, iar centura cu elixire zăcea în debaraua 
biroului. După atâtea și atâtea dăţi în care intrasem 
în belele, continuam să mă încăpăţânez ca un copil de 
trei ani, că armele erau făcute pentru cei slabi. 
Imediat am realizat că era o chestiune de clipe. Din 
doi pași mari am fost lângă ușă, pe partea cu 
balamalele. Când atacatorul avea să iasă, urma să 
izbesc ușa cu talpa. Manevra avea să-mi ofere un 
răgaz de câteva secunde, în care trebuia să acţionez 
prompt. Cu puţin noroc, poate că ar fi scăpat arma 
din cauza loviturii. Ușa s-a deschis. l-am tras un 
picior, dar o secundă mai târziu decât ar fi trebuit. 
Holul îngust a răsunat în urma focului de armă. 
Urechile au început să-mi piuie. Ușa a 
contrabalansat. Am trecut prin faţa ei, cu un salt 
rapid, încercând să descopăr ceva util. O bucată 
dintr-un birou, spătarul unui scaun și negreala nopții 
de după sticla unei ferestre. M-am lipit de perete, 
așteptând urmă- 

toarea mișcare. Cineva a spart un geam. Cioburile au 
jucat pe pardoseală. Liniște apăsătoare și pe urmă 
am auzit gemetele. M-am uitat în cabinet, cu o 
oarecare teamă în adâncul sufletului, din cauza unei 
voci insistente din mintea mea alertă, care striga la 
mine să-mi bag dracului capul la cutie. Nu mai era 
nimeni acolo, în afară de Chi- rovici, prăbușit pe 
podea. Borfașului îi mergea bine, era înţolit ca 
lumea, nu glumă. Am dat să trec pragul ușii și mi-am 
amintit de femeie. Intenţionam să o liniștesc și să-i 
cer să spele putina până să ajungă potera acolo și să 
intre pe fir, ca s-o scutesc de vreo trei sau patru 
drumuri și declaraţii inutile. M-am uitat înspre 
scaunul unde se așezase. Era tot cam pe-acolo, doar 
că zăcea prăbușită la picioarele lui. O baltă de sânge 
roșu, strălucitoare în reflexia neonului fixat în tavan, 
creștea încet. M-am simtit între cio- can și nicovală. 
Mi-am întors privirea. Mâna lui Chirovici s-a mișcat 
dintr-o parte în alta, ca și cum ar fi încercat să agaţe 
ceva, să caute sprijin ca să se ridice de pe jos. N-a 
găsit nimic bun de care să se prindă și a continuat să 
bată aerul în gol. Din poziția în care stătea, nu 
puteam să-i văd faţa. Trebuia să aleg. Rapid. 
Chirovici era un borfaș. Fata, doar una din multele 
inimi naive care-i livrau parte din suma necesară ca 
borfașul de vrăjitor să-și permită ţoalele alea de 
calitate. Dă-1 încolo, mi-am spus, și am fugit către ea. 
Era căzută pe o parte. Firele de păr erau mânjite de 
sânge și i se lipiseră de obraz. Am așezat-o pe spate 
și i-am inspectat geaca. Glonţul o lovise în dreptul 
pieptului. O 

palmă mai la stânga și s-ar fi ales doar cu un umăr 
zdrelit. Uneori, soarta asta chiar că-i o zdreanţă de 
trei parale. Cu două degete, i-am presat pe jugulară. 
Am așteptat câteva secunde. Nimic. Am căutat să 
găsesc o poziție mai bună. Tot nimic. M-am repezit la 
încheietura mâinii. La fel. Fără puls. Rahat! Nicio 
speranţă. Individa era moartă de-a bi- nelea. M-am 
ridicat și am fugit în cabinet. Chirovici tot mai căuta 
să se agaţe de ceva. L-am așezat într-o poziție mai 
comodă. Abia atunci am putut să-i văd fața. Focul de 
armă îi atinsese bărbia. în partea dreaptă, mandibula 
arăta ca și cum avusese întâlnire cu lama unei 
drujbe. Sângele i se scursese pe piept, pe cămașa aia 
a lui din material scump, și tot continua să curgă. S-a 
uitat la mine cu o privire care abia își mai găsea 
concentrarea și a încercat să-mi spună ceva. Limba i- 
a scăpat afară, prin gaura din mandibulă, și o 
bucăţică de os - un dinte? - a răsunat când s-a 
rostogolit în lungul podelei. Chirovici a început să-și 
miște o mână prin aer. în sus, apoi în jos. 

— Ce vrei? am strigat disperat, incapabil să pricep 
ce încerca să-mi spună. 

A continuat jocul mâinii prin aer. Gândește, 
Călines- cule, mi-am zis. Gândește. In sus și iar în jos. 
Ce naiba încerca să-mi spună? în sus și în jos. Aha! 
Fir-ar să fie. L-am tras lângă piciorul biroului, lipit de 
tăblia din lemn masiv. M-am uitat după ceva de scris 
și o coală de hârtie. Primul sertar - un creion. Al 
doilea - nimic. Al treilea - o carte. M-am repezit la 
Chirovici. Abia dacă mai respira. Privirea 

îi căzuse inutilă înspre podea. Arăta al naibii de rău, 
era cu un picior în groapă. L-am apucat de guler și l- 
am scuturat. Pentru o clipă și-a găsit concentrarea. I- 
am fluturat cartea și creionul dinaintea ochilor. A 
ridicat mâna dreaptă și am încercat să-i dau creionul. 
L-a scăpat și s-a întins după carte. 

— La naiba! 

Am cules creionul de pe unde se rostogolise și i l- 
am întins. Ba mai mult, i l-am împins în palmă, în 
timp ce am încercat să-i îndoi degetele. Când eu am 
considerat că era gata, că-l ţine, el a desfăcut 
degetele și a lăsat creionul să cadă. S-a întins după 
carte. 

— Vrei cartea? 

A bâiguit ceva și câţiva stropi de sânge au zburdat 
prin aer. Unii au ajuns pe podea, alţii pe hainele 
mele. 

— E ceva în cartea asta? Ceva ce vrei să-mi arăţi? 

> 

A încercat să-mi vorbească din nou și a tușit. De 
data aia chiar c-a împroșcat totul cu sânge și am fost 
nevoit să mă apăr cu un braţ, ca să nu mă mânjească 
pe faţă. Şi-a dat ochii peste cap și capul i-a căzut 
moale pe o parte. M-am repezit la el și l-am scuturat. 

— Nu acum, la naiba. Nu acum! Ce-i în cartea asta, 
omule? Ce trebuie să văd? 

De afară au început să se audă sirenele mașinilor 
po- terei. Chirovici a mai scos un horcăit și pe urmă 
s-a prăpădit. Trupul neînsufleţit a căzut inutil pe 
podea. L-am lăsat acolo. M-am dus până în dreptul 
ferestrei, m-am 

uitat prin rama goală. Două mașini erau deja parcate 
în gura clădirii. Ușile deschise în lături, în grabă. 
Luminile  girofarurilor amplificau iminența unui 
Crăciun fabulos, în vârful unuia din mormanele alea 
de zăpadă care flan- cau intrarea, puteam să văd clar 
urmele fugarului. Coborau, o luau în lungul străzii și 
pe urmă dispăreau în bezna grea. M-am gândit că ar 
fi fost o variantă să sar și să încerc să-i iau urma. 
Numai că mișcarea mi-ar fi desenat pe spinare o ţintă 
mare cât toate zilele. Ușa sălii de așteptare a sărit 
din ţâţâni. O mulţime de bocanci lovind furioși par- 
doseala și, aproape imediat, un STAI PE LOC! violent, 
care a umplut cabinetul, urmat la foc automat de mai 
multe MÂINILE SUS! LA VEDERE! 


xxx 


Arestul preventiv era la demisolul clădirii poterei. 
Şase celule. Cinci libere, una ocupată. Ghici de cine? 
Deși s-ar fi vrut renovate, spaţiile de detenţie erau 
mobilate tot cu paturile alea din fier, prinse de perete 
ca niște polite mai mari, vechi de mai bine de 
douăzeci de ani si întărite cu lanţuri groase. In afară 
de stratul superficial de vopsea, aplicat cel mai 
probabil cu vreun an în urmă, totul urla că-i vechi. Un 
bec chior ca o cârtiţă și un miros pregnant de stătut 
era tot luxul de care aveam parte. îmi făceam câteva 
scenarii în minte, când au răsunat balamalele neunse 
ale ușii de la intrare, zgâriind liniștea apăsătoare. 

Era Haragea. S-a proptit în faţa celulei, cu mâinile în 
buzunarele paltonului. M-am ridicat de pe pat și am 
făcut un pas înspre gratii. 

— Asta se întâmplă când faci pe deșteptul, mi-a 
spus. 

- Mda! 

— Niciun mda. Ai să-ți petreci Crăciunul între 
patru pereţi. 

— Doar n-o să-mi spui acum c-am devenit 
suspectul numărul unu? 

— Obstructionarea anchetei, mi-a aruncat vorbele 
cu dispreţ. Sună cumva cunoscut? 

M-am schimbat la faţă într-un mod deloc agreabil. 
N-avea să-i placă, dar era ceea ce simțeam. Și eram 
la un pas să sar în aer ca o bombă cu ceas. 

— Obstrucţionarea anchetei pe naiba! Aţi lăsat 
totul baltă de cel puţin doi ani. Nu-mi spune mie cum 
stau treburile. Autor Necunoscut și gata, v-aţi spălat 
pe mâini. 

A scos o mână din buzunar și a îndreptat un deget 
acuzator înspre mine. Chiar părea afectată. Măi, măi! 
Ca să vezi! Avea un suflet. 

— N-ai niciun drept să ne pui la zid. Ai înţeles? Ce 
știi tu despre ce înseamnă să fii tras la răspundere de 
familiile victimelor? 

Am fixat-o cu o privire dură, deși poate că într-un 
fel avea și ea dreptatea ei. 

— Ai venit aici ca să-ţi plâng de milă? i-am spus 
printre dinţi. 

Și-a îndesat mâna înapoi în buzunar. 

— Nu. Nu de asta sunt aici. 

— Atunci? De ce? 

— Ca să-ti urez Sărbători Fericite si să te anunţ că 

va- ; 
trebui să dai o declaraţie. » 

— Ce? m-am răstit la ea. Glumești?! Dacă ai de 
gând să mă tii închis aici, n-o să ai un cuvânt de la 
mine. 

— Nu fi căpos, Călinescule. Nu-ţi îngreuna situaţia 
în mod gratuit. 

Am tras aer în piept. 

— N-am ajuns la timp. Era deja mort când am 
intrat. Sună bine? 

— Bine, mi-a spus pe un ton grav. E alegerea ta. 

A plecat înspre ușă. 

— Am informaţii, Haragea. Chestii care pot duce 


ancheta în direcţia corectă. 
» 


S-a oprit în loc, la un pas distanță de ușa de la 
capătul culoarului. 

— Te ascult, a spus de unde se oprise. 

— Dă-mi drumul și pe urmă vorbim. 

Câteva momente de liniște pliurdă. 

— Te ascult, a repetat. 

M-am prins cu mâinile de gratiile reci și dure și am 
încercat să mă uit înspre comisar. Nu prea m-a ajutat 
mișcarea. Abia dacă am putut să văd un sfert din 
spatele paltonului. După toate aparențele, nu aveam 
prea multe variante, așa că i-am spus tot ce știam. 

— I-ai o declaraţie lui Tudor și nu uita de cartea lui 
Chirovici, am insistat. Trebuie să fie ceva acolo, în 
cartea aia, altfel nu s-ar fi trudit atât să mă facă 
atent. 

— Bine. Noapte bună! 

Am strâns cu putere de barele de fier. 

— Cum adică... Noapte bună?! Am avut o 
înțelegere, Haragea! 

Ușa a cârâit din nou și s-a închis cu un clanc sec și 
de-a dreptul usturător. 

— Eşti o nenorocită! au răsunat cuvintele mele 

furi- * 
oase. O mincinoasă ordinară. Să te ia naiba, 
comisare! M-ai auzit? SĂ TE IA NAIBA. EȘTI O 
MINCINOASĂ ORDINARĂ! 


x 


M-au eliberat în dimineaţa ultimei zile de Crăciun. 
Ce 1 

mai târg! Patru zile la zdup. Fir-ar să fie! Mi-am 
promis că aveam să i-o întorc nenorocitei cu vârf și- 
ndesat. Birourile colcăiau de caralii. Se agitau 
precum furnicile. Chiar n-aveau nimic mai bun de 
făcut pe la casele lor? Brusc, se dădeau de ceasul 
mortii să rezolve cazuri. Ce să zic, am fost la un pas 
să cad în genunchi de emotie și cât pe ce să jertfesc o 
mie de lacrimi de foc. M-am dus direct la birou. 
Doamna Dobrescu, înfofolită în obișnuitele ei haine 
de lux, mă aștepta în faţa ușii, pe holul aproape 
complet lipsit de lumină. Probabil c-o informase 

— îmi pare sincer rău, mi-a spus, fixând scândura 
podelei cu privirea. N-am putut s-o înduplec să te 
elibereze mai devreme. 

Am scos cheia si am descuiat. Am intrat. N-am 

invi- » 

tat-o, dar am lăsat ușa întredeschisă. A venit după 
mine. A încercat să se scuze din nou, dar am oprit-o 
la timp. l-am făcut semn să se așeze si mi-am turnat 
ceva de băut. Rom, cola. Ştii tu, reţeta magică. Mi-am 
aprins o ţigară. 

— Riscuri colaterale, i-am spus. Pentru asta sunt 
plătit. Să-mi asum niște riscuri. 


Stătea înfiptă în scaun și ţinea în braţe o geantă 
diplomat, de parcă ar fi ţinut o comoară. Din cauza 
luminii slabe din hol nu-l văzusem din prima. L-a 
deschis și a pus pe masă un teanc de hârtii. Unul 
chiar consistent. 

— Ce-s astea? m-am mirat. 

— Copiile dosarelor. 

— Dosarelor?! 

Am strivit ţigara în scrumieră. 

— Da, mi-a spus. Se pare că am fost ţinuţi în 
umbră tot timpul ăsta. 

Am luat hârtiile și am început să le frunzăresc. Nu 
puteam să cred ce văd ochilor. Am golit paharul 
dintr-o singură mișcare bruscă. Pe măsură ce citeam, 
simțeam că mi se usucă gura tot mai tare. Mi-am mai 
turnat unul. De data aia numai suc. Niciun strop de 
alcool. Aveam nevoie să fiu în cea mai bună formă. 

— Cum ai făcut rost de ele? 

— Pentru suma corectă, nimic nu-i imposibil. 

— Păi... Cum de nu ai făcut rost de ele până acum? 

S-a ridicat de pe scaun. 

— Nu știu. Poate că nu mi se aliniaseră astrele. 

Poate că » 

la vremea respectivă n-am dat de legătura potrivită. 
Poate că n-am știut eu ce și cui să cer. Chiar mai 
contează? Te rog să ai mare grijă de hârtiile astea ca 
de ochii din cap și să nu afle Haragea nimic despre 
ele. Da? - am scuturat din cap. Afacerea m-a costat 
aproape cât o vacanţă de lux. Anuntă-mă când afli 


ceva. Sărbători fericite! 
» 


A ieșit pe ușă, în timp ce eu am continuat să citesc 
și am putut să-i aud tocurile pocnind pe treptele 
betonate câteva secunde bune. Aveau să fie de-a 
dreptul niște sărbători fericite. 


xx 


Am ieșit în stradă fără să știu cu precizie în care 
parte trebuia s-o apuc. Mai aveam patru zile din 
momentul ăla ca să fac o schimbare. După asta, totul 
era inutil. Să merg și să caut mai multe indicii în 
biroul lui Dante Chirovici ar fi fost condamnare 
curată. Din nou, obstrucţionarea anchetei. Totuși, nu 
puteam să stau cu mâinile în sân și să aștept minuni, 
așa că am decis să mai fac o vizită unui prieten drag. 

Tudor Adal n-a părut surprins să mă vadă. Nu mai 
purta ochelarii ăia paradiţi pe creștetul capului și nici 
nu 

m-a mai invitat să intru în sufrageria lui mirobolantă. 
Mi-a vorbit încrezător, din tocul ușii. întunericul de 
pe casa scării îmi făcea munca mult mai grea, din 
cauza faptului că nu prea puteam să-i analizez 
expresia feţei așa cum ar fi trebuit. 

— Ce vrei? a mârâit el. 

Curajul lui, spre surprinderea mea, era la cote 
maxime. Ce ar fi putut să se întâmple ca să-și 
permită să fie atât de agresiv verbal? Avea tupeu, nu 
glumă. 

— Nimic ieșit din comun, i-am spus. Poate ceva 
mai multe detalii? Ceva ce ţi-a scăpat la ultima 
întâlnire și între timp ţi-ai amintit? 

— Am spus tot ce era de spus. 

A făcut un pas înapoi și a dat să închidă ușa. Dacă 
n-aș fi fost inspirat s-o blochez cu vârful bocancului, 
probabil c-ar fi făcut-o fără probleme. 

— Joci un joc periculos, amice, l-am anunţat, 
departe de a fi răuvoitor. 

- Da? 

- Da! 

— Să știi că mi-au spus că pot să-i chem oricând. 
Abia așteaptă să le dai un motiv să te înhaţe. 

L-am fixat cu o privire rece ca o bucată de oţel. El 
a rânjit, antrenat de afectarea mea vizibilă. 

— Un singur apel la 112 și înfunzi pușcăria, 
isteţule. Ai obstructionat desfășurarea anchetei. încă 
una minoră și te-ai ras pe bot. Adio libertate. Așa că 
ai face bine să te cari, până nu-mi trece vreo idee 
prin cap să sun pe cineva. 

A pus un accent grav pe ultimul cuvânt, ca și cum 
detaliul cu sunatul chiar ar fi făcut diferența. Am 
simţit o ușurare, ca un fulg de nea în bătaia vântului. 
In doar câteva secunde îmi făcusem mai multe 
scenarii întunecate, demne de ecranizări de top, 
despre felul în care vrăjitori vicioși și nebuni aveau 
să fie pe urmele mele. De fapt, era vorba despre 
poteră. Până la urmă, Haragea luase în considerare și 
varianta mea și-l vizitase pe Adal. N-am știut cum să 
interpretez tentativa. 

— Te-au vizitat zbirii și acum faci pe istețul, i-am 
spus, pentru că nu prea știam în care direcţie să duc 
discuţia. Așa-i, prietene? 

A continuat să mă înfrunte cu privirea lui de dur 
prefăcut, în timp ce s-a tot proptit în ușă. Muchia și 
tocul mi-au strâns serios talpa bocancului. M-am 
străduit să nu fac evidentă durerea degetelor 
suferinde, prinse ca într-o menghină. 

— Și asta-i tot ce ţi-au spus? Nimic altceva? Un 
telefon și s-a zis cu tâmpitul ăla de detectiv. Așa-i? 
Nicio vorbă despre prietenul tău vrăjitor Dante 
Chirovici? Despre felul în care a crăpat? 

Privirea lui dură și-a mai pierdut puţin din 
concentrare, în mod clar, mintea a început să i se 
învârtă ca un carusel. Chiar și cu toată lipsa aia de 
lumină din hol, tot n-a izbutit să-și ascundă pe deplin 
neîncrederea. 

— Prostii! Minţi, mi-a spus, dar nu s-ar fi crezut 
nici el dacă și-ar fi văzut mutra. Vrei doar să mă 
sperii. Crezi că mă sperii? 

— Zici? Degetele mele au început să urle din cauza 
presiunii ușii. Uite cum facem, am completat, în timp 
ce mi-am retras talpa dintre ușă și toc. Sentimentul 
de ușurare mi-a invadat piciorul. Am continuat: te las 
să dai un telefon. Dar să suni cineva-ul corect. Da? In 
tot timpul ăsta, eu am să aștept aici, pe hol. 

Mi-a trântit ușa în nas și am putut să aud 
clănţănitul metalic al yalei cum blochează ușa. Am 
decis că puţin tutun era remediul perfect. M-am 
sprijinit de balustradă și am făcut puţină gimnastică 
de amator ca să-mi mai dezmorțesc degetele de la 
picior. Am terminat prima ţigară și am aprins-o pe 
următoarea. Mi-am spus că era musai să le las. 
Evident, ca de fiecare dată, minunea avea să se 
întâmple de a doua zi. întotdeauna, Armând, 
prietene, schimbarea începe de mâine. Cam pe la 
jumătatea ţigaretei, yala a pocnit din nou. Capul lui 
Tudor a ieșit prin crăpătura timidă a ușii. Arăta de 
parcă văzuse pe cineva care în mod normal ar fi 
trebuit să-si doarmă somnul de » 
veci. Am lăsat mucul să cadă pe ciment și l-am strivit 
cu talpa. 

— Te-ai convins? 

Adal a scuturat din căpăţâna lui ciufulită. Era 
convins, niciun dubiu în treaba asta. Am intrat și ne- 
am așezat la masa din sufragerie. Apartamentul era 
la fel de dezorganizat. Toate cele împrăștiate la 
întâmplare. 

— Un ceai? mi-a spus. 

Am ridicat o sprânceană. Ca să găsească ce-i 
trebuia prin dezordinea aia, ar fi avut nevoie de o zi 
întreagă. 

— Nu. Mulţumesc, oricum. 

— Cum s-a întâmplat? a trecut el direct la subiect. 

I-am povestit. M-a urmărit speriat, ca motanul pe 
dulău. l-am pus pe tavă detalii. Multe detalii. 
Desigur, aveam tot interesul să-l sperii. Trebuia să 
scot totul de la el. 

— Şi ce pot să fac? m-a întrerupt. Ti-am spus deja 
ce-am știut. 

Işi ţinea mâinile între genunchi și ochii lipiti de 
podea. Vechea poziţie a școlarului care nu și-a făcut 
tema. Era vizibil neliniștit, dar nu din cauza faptului 
c-ar fi ascuns ceva. Aveam eu o idee cam despre ce 
era vorba. Se temea de ce ar fi putut să i se întâmple. 
O pierdere de timp, m-am gândit. îl compătimeam, 
dar mai mult ca sigur vizita mea era o pierdere de 
timp. Tipul chiar nu mai avea ce să-mi spună. M-am 
ridicat și am pornit către ușă. 

— Crezi că o să vină după mine? m-a întrebat chiar 
înainte să părăsesc apartamentul. 

Ochii lui, mărunti si trişti, anunțau o furtună. Avea 
să fie o noapte dură pentru el, indiferent dacă urma 
să i se întâmple ceva sau nu. Așteptarea, 
incertitudinea dintre viaţă și moarte, e o tortură. 

— Nu cred, l-am mintit. 

L-am văzut cum încearcă să mai spună ceva, dar 
nu prea își găsea curajul s-o facă, așa că am deschis 
ușa și am ieșit. Tot ce încerca să-mi spună, puteam să 
jur, avea legătură cu starea lui de neliniște. Nimic 
important, văicăreli inutile. Am coborât scările cu un 
ritm constant. Gândește, 

Armând. Gândeşte. Pe cine mai poţi ischiti ca să mai 
scoţi ceva informaţii? Ajuns în stradă, am simţit frigul 
congelat ca limba rece și lipicioasă a unei șopârle pe 
obrazul meu încordat. M-am oprit pe trotuar. Semăna 
cu un patinoar. Trecătorii înfriguraţi imitau mersul 
unor pinguini, lup- tându-se să nu-și piardă echilibrul. 
Am rămas locului, latent. M-am uitat înspre ceea ce 
presupuneam eu c-ar fi fost fereastra apartamentului 
lui Adal. Ca într-un film poliţist, o siluetă întunecată 
se contura perfect desenată peste lumina slabă din 
interior. 

— Fiecare cu demonii lui, prietene, am spus fără 
să mă gândesc prea mult ce-ar fi trebuit să însemne 
cu adevărat vorbele alea moralizatoare. 

Uneori am pretenţia că sunt un detectiv genial, 
alteori doar fac pe deșteptul. în timp ce m-am hotărât 
să fac la stânga și să merg calculat pe trotuarul 
lucios, nu puteam să mă decid în care din fazele alea 
două mă aflam. Pentru binele meu, de fapt al tuturor, 
ar fi fost ideal să fie prima variantă. Problema e că 
genialitatea asta e o piatră rară și strălucește 
maiestuos dacă și sursa de lumină se răsfrânge 
asupra ei din unghiul perfect. Ceva a făcut aerul să 
pârâie și să trosnească. O femeie a scăpat un țipăt de 
spaimă. M-am întors speriat, încercând în același 
timp să identific sursa zgomotului. Mi-am imaginat 
cum sunt atacat din toate direcţiile. Au mai urmat și 
alte ţipete. Călcâiele m-au lăsat baltă și m-am lăţit pe 
gheaţa rece și umedă. Repezit, abia am reușit să 
găsesc un punct de sprijin și să mă ridic. 

S-a auzit și a doua bubuitură și prin fereastra 
apartamentului lui Tudor Adal a ieșit un corp. 
Oamenii au luat-o razna, fugind care încotro apucau. 
Vreo doi au alunecat și au căzut. Concentrarea de 
forță și lumină a scos rama din ţâţâni, care s-a 
prăbușit pe trotuar în câteva secunde. Imediat au 
urmat corpul și ploaia de cioburi. în timp ce am luat-o 
din loc, m-am uitat atent și încordat către am- 
brazura din peretele de la etajul al doilea. O umbră 
privea tabloul din stradă. Nu erau prea multe detalii 
de observat, dar forma unui cap care purta pălărie 
era inconfun- dabilă. Am încremenit. La naiba!, mi- 
am spus. Chiar că nu mai știam cum stăteau 
lucrurile. Cine pe cine urmărea? Eu pe el sau el pe 
mine? Devenisem din vânător vânat? Omul cu pălărie 
s-a aplecat peste zidul rupt și, probabil mulțumit de 
ce a descoperit acolo, s-a întors și a dispărut. 

Adal era mort de-a binelea. Cineva din apropiere 
discuta precipitat la un telefon mobil. Mai multe 
cioburi mari îi trecuseră vrăjitorului prin torace. 
Vârfurile mânjite cu sânge scânteiau în lumina zilei. 
Zăpada din jur era năclăită cu sânge. Pe figură i se 
întipărise groaza, arăta ca un personaj de pe un afiș 
de film. Am împins cadavrul într-o parte cu talpa 
bocancului. Un bărbat cam de vreo cincizeci de ani s- 
a apropiat cu mișcări stângace și m-a avertizat că n- 
ar fi trebuit să fac asta. Distrugi dovezile de la locul 
crimei, a insistat el. L-am ignorat. Pentru ce aveam 
de gând să fac, îmi trebuia o armă. Cu talpa dreaptă 
am fixat rama descentrată și am tras cu putere. Una 
din 

laturile canatului din lemn vechi a pârâit și pe urmă a 
cedat. Am rămas în mână cu ceea ce aducea cu un fel 
de bâtă de ocazie. Puțin peste un metru lungime și 
câteva cioburi tăioase înțepenite în latura opusă 
presupusului mâner. l-am cântărit greutatea, 
legănând-o prin aer. Numai bună. Cu puţină 
pricepere din partea mea, avea să-și facă treaba. Mai 
trebuia să găsesc o soluţie ca să-l iau pe vrăjitorul 
ucigaș prin surprindere, să nu-i las timpul necesar să 
mă spulbere cu o vrajă, și totul era ca rezolvat. Care 
socoteli nu ies în teorie? Mi-am jurat că dacă urma să 
scap cu capul pe umeri și de data aia, aveam să port 
blestemata mea de centură cu elixire chiar și pe sub 
pijamale. 

Am pornit către intrarea în scara blocului. Același 
individ care mă informase despre neglijența mea faţă 
de locul crimei m-a avertizat că sus avea să fie treabă 
serioasă. 

— Vezi-ţi de treabă, domnule, mi-a spus. A fost 
anunţată potera. Te bagi singur în gura lupului. Lasă- 
i pe ei să rezolve. 

L-am ignorat din nou. 

Chiar și-n plină zi, susținut de gravitatea 
momentului, întunericul din holul ăla era magistral. 
Ceva începea să mă facă să cred că bezna nu era 
întâmplătoare. Domina absolut casa scării. De la 
primul etaj puteam să aud bușituri. Lucruri aruncate 
de  colo-colo. Ucigaşul cotrobăia prin lucrurile 
mortului. Poate că până la urmă o colabo- 

rare fusese între ei. Bătuseră palma și, probabil 
speriat de consecinţele târgului, Adal făcuse pasul 
înapoi. Oamenii se răzgândesc mereu. Ca un motan 
care trudește să scape din cada cu apă. La început e 
curiozitatea, apoi, când simte pericolul, caută să 
scape cu orice preţ. Nu-l interesează zgârieturile 
ghearelor de pe fibra de sticlă, vrea cu orice preț să 
se salveze. Cam asta lasă oamenii nehotărâţi în urmă. 
Teama se estompează în timp. Zgârieturile rămân. 

Ușa apartamentului era în lături. Nu arăta ca și 
cum ar fi fost forțată. Ucigașul a folosit soneria, Adal 
nu se așteptase nici în ruptul capului. Probabil c-a 
gândit că făcusem cale întoarsă. Poate crezuse că 
uitasem să-i spun noapte bună. Idiotul! A deschis fără 
să se asigure și inevitabilul s-a produs. M-am 
apropiat și mai mult de intrare și am stat un timp și 
am ascultat, cu ochii mijiţi, ca să încerc să descopăr 
o mișcare în  clarobscurul din interiorul 
apartamentului. Liniştea înșelătoare te trăgea de 
cravată. Eu n-aveam una, dar am pregătit bâta și am 
intrat. Prin gaura din perete puteam să aud sirenele 
orăcăind din depărtare. M-am plimbat prin 
apartament folosind bâta așa cum își folosește un orb 
bastonul, atingând una sau alta. Liniștea dimprejur 
tot încerca să mă ademenească, să mă determine să- 
mi las mușchii să se relaxeze. Să accept asta, ar fi 
fost prematur. Vrăjitorii ăștia se pricep să dispară la 
foc automat, probabil că asta și făcuse, dar simțeam 
o nevoie acută să mă asigur, mai ales după ceea ce-i 
făcuse lui Adal. Am împins cu reticență o ușă albă, 
jerpelită. Bucătă- 

ria părea neatinsă. Vreau să spun că existau pe masă, 
chiuvetă și pe plita aragazului teancuri de farfurii și 
oale nespălate, împestriţate de petele de mâncare 
uscată, dar nimic trântit pe jos. Nimic care să arate 
că s-a umblat în grabă printre oale, pahare și farfurii. 
In baie, la fel, nimic notabil. In sufragerie, o mulţime 
de cărți vechi înșirate pe pardoseală. Dovada era 
irefutabilă. Căuta un manual de magie sau ceva pe- 
acolo. Manualul pe care nu apucase să-l înhaţe din 
biroul lui Dante Chirovici și pe care poate că-l avea 
și Adal? întrebarea de zece puncte: îl găsise? Avusese 
și Tudor Adal unul? Sirenele poterei erau tot mai 
aproape. M-am mai învârtit un timp prin casă, cu 
speranța  deșartă că aveam să descopăr ceva 
remarcabil, ceva care să aducă puţină lumină și 
logică în planul mișel. Fără niciun succes. Singurul 
lucru cu adevărat util pe care puteam să-l mai fac, 
era să spăl putina. Dacă aveau să mă găsească din 
nou zbirii la locul crimei, ar fi fost ca și cum aș fi udat 
o floare cu acid de baterie și mă așteptam să ro- 
dească splendid și remarcabil. 

Dezamăgit, am făcut stânga-mprejur și el era 
acolo, în tocul ușii de la intrare. Trenci și pălărie 
kaki. O privire întunecată, dar detașată, sigură, 
deasupra liniei unui fular strâns peste figură. Am tras 
cu dificultate aer în piept, trudind în mod inutil să-mi 
ascund surprinderea. Când știi că pornești la joc cu 
minus-avantaj, picioarele sunt din plumb. Braţele, 
așișderea. A avut nevoie doar de o smu- citură din 
încheietura mâinii drepte și am zburat, literal- 

mente, prin ambrazura din perete, direct în stradă. 
Prin aer, mi-am amintit în mod totalmente inutil că la 
un moment dat am iubit. Am fost și iubit. Şi imediat 
am simţit izbitura. Buf! Ca și cum ţi s-ar îndesa pe 
gât furtunul unui aspirator pornit la turație maximă. 
Exalaţia bruscă a părut ca un declic - trahee blocată! 
Dacă aș fi avut un pic de coloană vertebrală - mă rog, 
un pic mai mult decât de obicei - aș fi așteptat ca 
lucrurile să revină la normal. Sau moartea. în schimb, 
am început să mă agăţ cu disperare de lucrurile 
dimprejur, încercând să respir. M-am dat de-a 
rostogolul. Venele de la nivelul gâtului le simțeam la 
mână precum un set de furtunuri sub presiune. Ochii 
au început să-mi lăcrimeze. Și apoi a venit din nou 
aerul. Corpul a găsit soluţia problemei și m-am lăţit 
pe spate. Prin ceată am deslușit forma unei caschete. 
Un zbir se » » 

străduia să-mi spună ceva. N-am priceput o iotă, dar 
am scuturat din cap, în cazul în care se întreba dacă 
mai sunt printre cei vii. Lângă mine mai zăcea un 
individ. La început am crezut că era Adal, dar pe 
măsură ce am început să primesc mai mult aer în 
plămâni și privirea mi s-a limpezit, am descoperit un 
set de trăsături cunoscute, pe figura unui bărbat de 
vreo cincizeci de ani. De unde-l știam? A, da, 
evident. Bărbatul care-mi spusese să-mi văd de 
treabă. Ce se întâmplase? Cum de scăpasem eu, după 
plonjonul ăla în gol de la etajul doi? Cum de crăpase 
el? Gâtul îi stătea într-o poziţie nefirească. Frânt? 
Probabil. Să fi fost oare posibil ca eu să-i fi aterizat în 
cârcă? Impo- 

sibil, mi-am spus. Nu de crezut, ci de acceptat. M-am 
ridicat în capul oaselor, bălăngănindu-mă, ca o 
creangă în vânt. Am avut senzaţia că mi s-a spus să 
nu mă mișc, să aștept serviciile sanitare, dar eu am 
tot încercat să merg și până la urmă am căzut în 
genunchi. M-am târât ca un vierme spre un loc mai 
retras, mai întunecos. Voiam să dispar cât mai 
repede. Privind totul din umbră, m-am simţit ca un 
câine cu coada între picioare. Deși e al naibii de greu, 
uneori trebuie s-o recunosc: a fost o chestiune de 
șansă. Scăpasem ca prin urechile acului. 

M-am uitat cu băgare de seamă la locul crimei. 
Luminile mașinilor de poliţie făceau totul să pară 
mult mai grav, mai teatral. Doi morţi. Văzusem eu 
unele cu mult mai rele la viața mea. M-am ridicat cu 
greu, dar m-am ridicat în cele din urmă și mi-am luat 
tălpășiţa, chiar și așa, butușit cum eram. în tot timpul 
cât mi-a luat să ajung la birou, imaginea individului 
de cincizeci de ani mi-a jucat prin minte ca o muscă 
enervantă, pe deasupra farfuriei, în timpul cinei. Am 
întors scenariul pe dos de vreo două ori, dar 
concluzia era una singură: murise din vina mea. Dacă 
mi-aș fi văzut lungul nasului, dacă aș fi avut centura, 
ar fi fost o cu totul altă socoteală. Dacă... 

Văicăreala aia m-a făcut să mă simt ca o 
domnişoară cu tocul rupt, taman în mijlocul 
petrecerii. O porţie zdravănă de rom avea să rezolve 
problema. Așa că am decis să renunţ la suc. Mi-am 
pus o doză sănătoasă din lichidul chihlimbariu și l-am 
analizat îndelungă vreme în lumina 

chioară a becului suspendat de tavan. Ce să zic, 
lucrurile mergeau de minune. Ca totul să fie complet, 
am scotocit prin debara și, când am găsit-o, am pus-o 
pe birou, lângă pahar. Afurisita ai de centură era cât 
pe ce să mă lase fără fitil de vreo câteva ori. Din 
cauza asta renunțasem s-o mai » 

folosesc. De fiecare dată când am avut nevoie de ea, 
belele au curs gârlă. Ca un magnet. Totuși, nu era ca 


și cum băutura m-ar fi așezat într-un club select. 
9 


Am continuat să mă holbez. La centură, pe urmă la 
pahar. Din nou la centură, din nou la pahar. 

La naiba! mi-am spus. Obișnuiam să iau lucrurile 
personal și asta mă făcea să mă simt solid ca un 
stejar. îmi lăsa de fiecare dată impresia că în adâncul 
meu zăcea un set de principii. Mă făcea să mă simt 
viu. Ciudat, să ajungi să mori și să continui să respiri. 
Când nici măcar moartea nu te mai vrea - și, crede- 
mă pe cuvânt când ţi-o spun, individa chiar nu-i o fufă 
cu aere - când te lasă să baţi pământul în mod inutil, 
un zombi infestat cu virusul depresiei, atunci chiar c- 
ai dat-o-n bară, prietene! Apucă hăţurile. Trage, 
luptă. Cât încă mai poţi să faci ceva. 

Așa că m-am ridicat din scaun, mi-am prins 
blestemata aia de centură la brâu și am ieșit pe ușă. 
Pe urmă m-am întors și am luat teancul ăla de 
dosare. Știi, poate că sunt eu un detectiv al naibii de 
bun, dar nu-s chiar o bancă de date ambulantă. Am 
ieșit și pe urmă m-am întors din nou. Fir-ar! Am 
apucat nenorocitul ăla de pahar și l-am turnat pe gât 
fără să trag aer. Aveam să mă las eu de năravul ăla, 

în cele din urmă. Dar era mai bine dacă aveam s-o fac 
în ziua următoare. De mâine, prietene, mi-am spus. 
De mâine, mai mult ca sigur. Am ieșit și chiar am 
trântit ușa după mine si am coborât scările alea cu 
viteza unui taifun. 


Cred că trecuse mai bine de un an de când nu mai 
luasem o cursă înspre Lumea Orașelor. Decorul era 
la fel de rece, la fel de murdar. Totuși, cumva, plin de 
viaţă. Mi-am plătit drumul așa cum se cuvine, un 
bănuț de aur barcagiului, și am făcut o haltă în 
Orașul Nopţilor. Dacă individul se ascundea într-unul 
din orașe, atunci știam persoana potrivită care ar fi 
putut să mă ajute. Am refuzat o duzină de bâtaci care 
se ofereau să-mi ferească spatele de belele prin 
întunericul veninos și am mers direct spre sediul 
central al poterei. Ca de obicei, R era la datorie. 

S-a uitat la mine lung, m-a scanat din cap până-n 
picioare, apoi a râs în felul ei autentic: 

— Să fiu al naibii, Armând Călinescu. Detectivul 
minune! 

— Bine, bine, i-am tăiat macaroana. Termină cu 
prostiile. 

R a surâs. 

— Poate n-o să-ti vină să crezi, dar lauda aia chiar 
nu era pe bune. Ştii, încercam să par politicoasă. Mi- 
au instalat un soft nou și nu eram sigură dacă 
funcţionează în parametri normali. 

A continuat să bodogăne și să mă ia peste picior. 
Un timp, m-am prefăcut indiferent, dar sunt făcut din 
came și oase și mi s-a spus odată, în vremuri antice, 
că am haz și am căzut victima tentaţiei de a-i ţine 
hangul. 

— Ce pot să spun. O dulceaţă. Un robot făcut din 
lapte și miere. Deja regret că m-am întors. 

Din fericire, R n-a mai rezistat și barajul s-a rupt. A 
sărit și m-a luat în braţe. Pentru o secundă m-am 
temut c-aveam să mă aleg cu vreo două-trei coaste 
rupte, eram și așa destul de șifonat după afacerea cu 
ieșitul prin perete, dar și-a dozat forţa emoţiei cu 
precizie chirurgicală. 

— Hei, prietene, ce-i cu tine? Nu te-am mai văzut 
de o tonă de ani. 

— Luni, mai exact, am completat. 

— Da, da! Mi-a făcut cu ochiul. Oare chiar avusese 
parte de un update? m-am gândit. Care-ţi mai e 
viața? a continuat ea. 

I-am analizat figura electronică pentru o secundă, 
într-o liniște și o atenţie autistă, apoi am spus: 

— Caut pe cineva. Un criminal. 

Veselia i-a fugit de pe chipul sintetic. 

— Serios? Un criminal? în Orașul Nopţilor? 

Recunosc, m-a luat prin surprindere. Glumea sau 
cum? 

- Ă, da...!? 

— Ai o descriere? O poză? Ceva? 

M-am străduit, dar tot ce am putut a fost: 

— Poartă trenci, pălărie și are chipul acoperit până 
peste nas cu un fular. 

— Aha! apoi a făcut o scurtă pauză. M-am gândit 
că era vorba despre una din verificările alea rapide 
din baza ei de date. Pe urmă mi-a făcut semn cu 
mâna: vino! 

M-am dus după ea. Am mers printre birouri, am 
trecut printr-un hol îngust, cu o ușă metalică în 
capăt. Am trecut de ușă și acolo aștepta un agent, 
așezat la o masă, pe un scaun. Păzea o altă ușă. Pe 
masă era un registru. R și-a scris inițiala în dreptul 
pătrăţelului unde agentul a trecut data și ora și pe 
urmă ne-a permis să trecem dincolo de ușa lui 
prețioasă. Era o carceră. Din tavan atârnau mai 
multe becuri. Jumătate din ele erau arse. Cu toate 
astea, considerând faptul că eram în Orașul Nopţilor, 
într-o carceră, era mulţumitor. Puteai să vezi pe unde 
calci. 

— Poftim! mi-a spus R și a arătat înspre celule. 
Alege unul. 

M-am uitat la indivizii care leneveau dincolo de 
barele masive din fier ruginit. Erau opt celule. Câte 
patru de o parte și de alta a holului pe care ne aflam. 
In fiecare celulă erau cel puţin doi indivizi sau chiar 
patru. Jumătate din ei purtau trenduri, pălării și-și 
ascunseseră mutrele după bandane sau fulare. 

Ce pot să zic? Teatrală, ca de obicei. 

— Ai fi putut, pur și simplu, să-mi explid, i-am 
spus, cu braţele împreunate dinaintea pieptului. Nu 
era necesar spectacolul ăsta. Dacă simt nevoia, pot 
să-mi cumpăr și singur un bilet la teatru. 

R a zâmbit, vizibil neafectată de nemulțumirea 
mea. 

— Dacă ţi-aș fi spus, nu m-ai fi crezut. Probabil te- 
ai fi gândit că fac pe interesanta. Așa că mi s-a părut 
mai simplu să-ți arăt. 

Avea dreptatea ei, căutam acul în carul cu fân. 
Toată faza era că nu o făceam drept hobby. Când ești 
plătit, car cu fân sau nu, mai devreme sau mai târziu, 
acul trebuie neapărat să apară. Ne-am întors în sala 
principală. 

— Pot să întreb într-o parte sau în alta, mi-a zis R. 
Insă știi prea bine cum stau treburile pe aici - știam. 
Când acţiunea se petrece dincolo, a subliniat 
cuvântul dincolo, pe nimeni nu prea interesează. Nu-i 
treaba celor din Orașe. 

— Ar putea să omoare și aici, am avertizat-o, deși 
aveam eu o idee cam ce avea să-mi spună. 

— în Orașul Nopţilor au loc două crime pe 
secundă. Poate c-a și făcut-o deja. 

Am întrerupt-o. 

— Hei, nu dramatiza, i-am spus, zâmbind. Nu-i 
chiar atât de rău pe-aici. 

— în fine, ai prins ideea. 

Şi-a pus braţele pe birou. O plăcuţă aurie spunea 
lucruri minunate despre perioada în care eu lipsisem. 
Am ridicat dreptunghiul auriu și l-am fluturat prin 
aer, demonstrativ. 

— Comisar sef, ha? 

— Ce pot să zic? Bună parte din vina asta o porți. 
După istoria cu gangsterul ăla, să spunem că 
lucrurile au mers în direcția potrivită. 

Mă bucuram pentru ea, doar că n-o văzusem 
niciodată genul care să-și croiască drum spre vârful 
piramidei pă- pând hârtii. însă oamenii se mai 
schimbă. E adevărat, roboții sunt roboţi. Dar până la 
urmă, R nu era chiar orice fel de robot. Era un Fanto- 
Bot. Dincolo de carcasa metalică ardea un suflet 
fantomă. Un om, până la urmă, chiar și de metal, 
cum era. 

— Din păcate, treaba mă depășește, Armând. De 
ce nu te întâlnești cu vraciul ăla al tău? 

Nu i-am spus nimic. 

— îi ești dator? 

— Nu, am spus. 

— Aveţi ceva de împărţit? Afaceri neterminate? 

— într-un fel. 

Treaba era că Voltaire mă ajutase în toţi anii în 
care hoinărisem prin Lumea Orașelor. Cumva, văzuse 
în mine ceva. N-aș putea să spun exact ce. Un 
războinic al dreptăţii. Un purificator. Sau poate că 
era doar nebunia de care obisnuiam să dau dovadă 
cea care-l determinase să mă sprijine. Habar n-am. 
în orice caz, preţurile pe care le plăteam eu pentru 
elixire, spre deosebire de alţi clienţi de-ai lui, erau 
ridicole. Dar eu pricepusem că totul nu era chiar 
lipsit de obligaţii. încercase să facă din mine un fel 
de gardian al Orașelor, pentru că eu veneam din 
afară și nu eram atins de aura lor. Doar că îl lăsasem 
baltă. Fără niciun anunţ. Fără niciun cuvânt. 
Dispărut fără urmă de mai bine de un an. 
Singurătatea constantă și toate luptele 

alea lăuntrice m-au târât înspre vizuina mea. Nu spun 
că aș fi un suflet de plastilină, ba din contră, am tăria 
să mă consider unul din fier. Insă, rugina, bat-o vina. 
E doar o chestiune de timp. întotdeauna e o 
chestiune de timp. Singurul inamic imposibil de pus 
la pământ - timpul. Lucrează implacabil, în 
defavoarea tuturor. 

Când nu ai opţiuni, deseori se întâmplă să înghiţi 
în sec si să faci ceea ce trebuie făcut, indiferent dacă- 
ti con- vine sau nu. Pentru că, desigur, asta fac 
bărbaţii. Și să fiu al naibii dacă nu am pretenţia că 
sunt imul. 


xxx 


Dacă era ceva la care se pricepea, atunci 
diplomaţia era specialitatea lui V. M-a primit cu un 
zâmbet jovial. Am intrat în cabinet cu o neliniște care 
mă făcea să-i evit tot timpul privirea. Am încercat să 
inventez o scuză. S-a uitat la mine cu serenitate. 
Chiar în timp ce puneam cap la cap detalii 
lamentabile, el mi-a spus: 

— Cu ce-ţi pot fi de folos, Armând? 

Aș fi putut să număr pe degete dăţile în care-mi 
spusese pe nume. 

— Vreau să știi că... 

Mi-a făcut un semn din mână ca să mă opresc. 

— Ai avut motivele tale. Nu-mi ești dator cu nido 
scuză. Spune-mi, te rog, cum pot să te ajut? 

Mi-au trebuit câteva secunde ca să mă pun pe 
picioare, pe urmă i-am zis: 

— Am un caz care-mi pune beţe-n roate. Un ucigaș 
de adolescenţi. Trei ani, consecutiv, trei crime. In 
noaptea de Anul Nou. încă nu m-am priceput să fac 
legătura, dar asta nu poate să fie o întâmplare. 

V și-a frecat bărbia, eu i-am întins dosarele. S-a 
așezat pe un scaun și le-a răsfoit lapidar. Mi-a 
restituit hârtiile. 

— Nici vorbă, mi-a spus afectat. Aici avem cazul 
unui doritor. L-am privit intrigat, el a continuat, în 
timp ce s-a îndreptat înspre un raft ticsit cu volume 
vechi, genul acela de coperte roase, învelite în piele 
și cu titluri aurite. Blestemul celor patru fantome, a 
spus. 

A tras afară din raft un tom cât toate zilele si l-a 

aşezat, I 
pe masa de lucru. L-a răsfoit până a ajuns la pagina 
dorită. Mi-a arătat un desen complicat. Silueta unui 
bărbat, cu mânile antrenate într-un joc al semnelor 
magice, în jurul căreia spiralau patru șiruri de abur 
cu expresii grave de chipuri de om la capetele 
îndepărtate. 

— Doritor? m-am mirat. 

— Unul care nu are chemare spre arta vrăjitoriei, 
dar care încearcă pe căi mai puţin convenţionale să 
capete oarecare pricepere. Blestemul celor patru 
fantome e modalitatea cea mai simplă prin care poți 
face asta. Ai nevoie de patru spirite care să fie 
eliberate în noaptea dintre ani. Tinerii sunt surse 
bune de energie, pe care le poţi folosi în aproape 
orice truc magic sau incantaţie, și sporesc șansele 
reușitei, 

— Si. fantomele. în ce fel sunt de folos? 

— Elementar, dragul meu Armând. îi omori, le pui 
fantomele la adăpost cu un descântec și la timpul 
potrivit canalizezi toată ura aceea acumulată în 
sărmanele suflete ca să-ti deblochezi aura ezoterică. 


£ 

N-a părut chiar atât de elementar, însă nu tineam 
să devin o autoritate în domeniu, fapt pentru care nu 
am insistat. Am trecut la ceea ce mă ardea mai tare: 

— Asta înseamnă că în câteva zile avem ultima 
șansă să-l prindem? 

— Exact! mi-a spus sec. 

întrebările au început să mi se adune în cap. 

— în ce constă ritualul? 

— Câteva descântece. 

— Durata totală? Timpul de lucru efectiv, vreau să 
spun. 

— Câteva minute, dar aici intră în calcul și 
priceperea invocatorului. 

— Totuși, am spus, vizibil afectat de tot mai multe 
gânduri negre. Suntem ca arşi. Ce-1 împiedică pe el 
să nu mai ucidă? Ar putea s-o facă oriunde. De unde 
să știm unde va lovi? 

— Ei bine, în asta stă cheia rezolvării tale. De cele 
mai multe ori, puterea de concentrare și priceperea 
doritorilor sunt limitate, fapt pentru care el va trebui 
să acţioneze într-o arie restrânsă, pentru ca la 
momentul potrivit să poată invoca blestemul final. 
Din cauza asta va fi silit să ucidă în aceleași 
împrejurimi și chiar în același interval orar. Fapt 
dovedit și de constatarea orelor deceselor: două și 
zece, două și șapte și două și trei minute. 

— Cât timp am la dispoziţie? 

V s-a mai uitat o dată pe hârtii, la fel de lapidar ca 
prima dată, apoi mi-a spus: 

— Undeva între cinci si sase Ore.» » 

în teorie, V avea dreptate. Toate detaliile erau la 
locul lor, ca piesele dintr-un puzzle. Problema era că 
raza de acţiune, respectând cele trei crime, la o 
primă analiză la rece era, de fapt, graniţa orașului. 
Cum aș fi putut eu să ţin sub observaţie toate străzile 
dintr-un oraș, de unul singur? Era clar, aveam nevoie 
de ajutor. Dar a avea nevoie și a primi ceea ceai 
nevoie sunt rareori sinonime. Mă îndoiam amarnic de 
faptul că Haragea avea să mă aștepte cu braţele 
deschise. 


Aveam, totuși, centura. îmi sporea șansele de 
reușită, totuși nu-mi permiteam să risc nici măcar în 
cazul în care insuccesul însemna un procent de zece 
la sută. Desigur, nu era cazul. Socoteala era tocmai 
pe dos - nouăzeci la sută șanse de eșec, nicidecum 
izbândă. 

Mi-am făcut plinul de elixire și i-am mulțumit lui 
Vol- taire cu vârf și-ndesat. El s-a mulțumit să-mi 
zâmbească părintește și să-mi ureze mult noroc. 

— Am încredere că vei izbuti, mi-a spus. Ești un 
spirit puternic. 

Oho! Și cât de mult îmi plac mie vorbele astea de 
vază. 


xxx 

Situaţia începea să se complice. începea să arate 
ca un film de categorie B cu deznodământ incert. M- 
am întors în lumea reală, gândindu-mă serios dacă ar 
fi fost o mișcare bună să apelez la comisar și dacă ar 
fi trebuit să-mi informez clienta despre pista pe care 
o prinsesem. Am mers la birou și m-am pus pe făcut 
socoteli. Aveam la dispoziție patru zile și nu mai 
existau dubii. Ucigașul avea să lovească din nou. 
Necazul principal stătea în faptul că nu mai aveam 
elementul surpriză. Doritorul știa că eram pe urmele 
lui. Ceea ce-l făcea de două ori mai periculos. Atât 
prin faptul că ar fi avut toate motivele să fie prudent, 
deci mai greu de prins; cât și din cauza unei posibile 
ieșiri explozive. Mânat de disperare, în cazul în care 
s-ar fi simţit prins la înghesuială, ar fi fost în stare de 
lucruri atroce, dincolo de priceperea și raționamentul 
firescului. Și nu era deloc un detaliu de trecut cu 
vedera. Oamenii, în situaţii de criză, sunt capabili de 
lucruri inimaginabile. Sunt în stare să lase în urma 
lor dâre lungi și vizibile de distrugere voită, ca să 
scape cu orice preţ. 

La naiba, că oricât as fi încercat să-mi dau silința, 
era limpede că nu puteam să fac totul de unul singur. 
Nici dacă m-aș fi dat de trei ori peste cap. Ceea ce 
nu-mi lăsa decât o singură opţiune: să las capul 
plecat și să solicit ajutorul comisarului Haragea. N-ai 
idee cât de mult mă coafa mișcarea. 

înainte să plec înspre sediul poterei, am mai răsfoit 
o dată dosarele. M-am uitat la poze, am analizat 
detaliile. 

Le-am pus din nou cap la cap. Am încropit un discurs 
pe care să i-l livrez comisarului. Un indiciu după 
altul, cu prudenţă, ca și cum aș fi mers pe gheaţă. îmi 
era frică de faptul că la auzul cuvântului vrăjitor, 
Haragea avea să facă o criză de nervi și să-mi sară la 
jugulară. 

Primele două victime fuseseră copii ai străzii, o 
categorie ușor de ademenit și de dominat. Primul 
caz, o fată de treisprezece ani - Cezarina Petrache. 
Deși primise douăzeci de lovituri de cuţit, legiștii 
concluzionaseră că sărmana ființă, spre norocul ei, 
dacă și ăla mai putea fi numit noroc, murise chiar de 
la prima lovitură de cuţit, care-i segmentase 
jugulara. Cel de-al doilea atac a vizat un tânăr de 
cincisprezece ani. însă cazul trecuse aproape 
neobservat, datorită faptului că trupul neînsufleţit 
căzuse pradă câinilor vagabonzi și din evidentul 
motiv că, fiind al nimănui, cadavrul nu produsese 
niciun fel de reacţie socială. Un alt vagabond crăpat 
din cauza frigului cumplit și rupt de haitele de javre 
înfometate care bântuiau orașul. Anchetatorii n-au 
reușit să facă legătura între cazuri. Presupun că nici 
nu s-au spetit investigând și incidentul a fost clasat în 
binecunoscutul stil AN. Abia după cazul Dobrescu 
detaliile au ieșit la iveală și oamenii legii s-au prins 
că era vorba despre un ucigaș în serie. Asta explica 
de ce Haragea nu dorea ca eu să-mi vâr nasul în tre- 
burile ei si, de ce, în ziua de Crăciun, când fusesem 
elibe- rat, sediul poterei colcăia de zbiri. 

Totuși, de ce-l alesese ucigașul pe Silviu 
Dobrescu? De ce își complicase existenţa? De ce nu 
ucisese un alt copil 

al străzii. Ar fi fost mult mai simplu așa. Probabil, 
nimic mai mult decât cazualitatea. Poate că-n 
noaptea aia temperaturile fuseseră atât de scăzute, 
că oamenii străzii pur și simplu nu mai erau de găsit. 
lar Silviu Dobrescu a devenit omul potrivit, la 
momentul potrivit. 

Puteam să spun că jumătate din problemă era ca 
rezolvată, însă cum rezolvam partea secundă? Potera 
nu avea habar cu ce ameninţare se confrunta. Cum 
aveam + 
să-i fac să coopereze, să-i fac să caute, în opinia lor, 
vrăjitori malefici și cai verzi pe pereţi? 

Cum,  necum, colaborarea trebuia să se 
concretizeze. 

Telefonul a zbâmâit. Am ridicat receptorul, cu 
toate detaliile planului încă rotindu-mi-se prin minte 
și crista- lizându-se încetul cu încetul într-un plan 
care promitea. 

— Domnule detectiv? a spus clienta mea. 

Părea destul de afectată. Gândul că ucigașul 
încercase ceva asupra familiei victimei m-a făcut să 
mă cutremur. Un fior puternic, dar puternic de tot, 
mi-a făcut părul de pe ceafă să se zburlească. 

— Sunteţi bine? i-am spus repezit. 

— Da, sunt bine. Dar dumneavoastră? 

— Mulţumesc pentru grijă. Mă descurc. 

A urmat o pauză scurtă. 

— Nu m-aș fi așteptat să-mi răspundeţi. 

— Şi de ce, mă rog, n-aş fi făcut-o? 

— Pentru că există un mandat de arestare pe 
numele Armând Călinescu și pentru că pe un detectiv 
măcar atât l-ar fi dus mintea? 

Tonul doamnei Dobrescu a părut oarecum ironic. 
Cuvintele mi s-au îngrămădit în gât precum bucăţile 
mari într-o sită. După un timp, am spus, aproape fără 
să realizez: 

— Mandat de arestare? Pe numele meu? 

— Din cauza unui nu știu care individ aruncat de 
la etaj. E adevărat? Tipul acela era cumva implicat în 
cazul fiului meu? - câteva secunde de liniște, apoi: 
domnule Armând? 

Totul fusese, cum bine spunea Voltaire, elementar. 
Martorii oculari descriseseră un individ care aducea 
destul de mult cu un anume detectiv isteț și mai 
băgăcios din fire. Inevitabil, zbirii făcuseră legătura. 
Am închis telefonul, mi-am înhăţat centura din 
debara și am dispărut în cea mai mare grabă din 
birou. Dacă aveam să mai scap basma curată si din 
asta... > 

La naiba cu toate! - mi-am spus atunci și mi-am 
aprins o ţigară, în timp ce am dispărut printre 
blocurile placate cu gheaţă. 


xA+xW 


Cea mai simplă și mai sigură variantă a fost să fug 
în Lumea Orașelor și să aștept acolo cele patru zile. 
Apoi, cumva, la momentul potrivit, să încerc să-l 
prind pe ucigaș, pentru că aveam dubii serioase că 
potera ar fi izbutit să o facă. Şi nu trebuia să ai 
capacităţi  extrasenzoriale sau să fii expert în 
chiromanțţie ca să pricepi una ca asta. 

De-a lungul timpului mă adaptasem mediului 
diferit de acolo, deși în ultimul an continuasem să 
exist mai curând în lumea știută, în adevăratul sens 
al cuvântului, laolaltă cu semenii mei. Orașele aveau 
farmecul lor. Unul ] 


aparte chiar. O stare omniprezentă de alertă. Uneori, 
o agitaţie continuă, dar de cele mai multe ori o liniște 
grea. Mirosuri specifice și fâșii zdrențuroase de nori 
șorecii care acopereau stelele. Un întuneric dur, ca o 
bucată de marmură. Cumva, găsisem tăria să văd în 
toate astea un refugiu. Dar mă întorsesem de fiecare 
dată în lumea mea, prozaică și posacă, lipsită de 
culoare. Fiindcă aveam nevoie de o slujbă, dar mai 
ales pentru că la mijloc era un trecut care se 
cristalizase în amintiri ce puteau fi ţinute vii doar în 
mediul lor. Exact schema socială degradată a unui 
bătrân dementiat, care nu știe ce a mâncat cu o oră 
în urmă, dar își amintește cadoul primit de la copii, 
cu mai bine de treizeci de ani în trecutul lui fericit, în 
care mai funcţiona în parametri normali. Doar 
memoriile prăfuite îl mai fac să fie omul care era 
odinioară. Așa că eu fugeam mereu din Lumea 
Orașelor exact în felul în care fug oamenii după 
aroma cafelei preferate la primul ceas al dimineţii. » 

După toate aparențele, ajunsesem din vânător 
vânat. In momente ca astea e ușor să-ți pierzi 
controlul, să te lași condus de furie și să acționezi 
instinctual. Să derapezi ca o mașină de curse condusă 
de un șofer impulsiv. însă eu trecusem prin prea 
multe situaţii de genul ăleia, ca să mă 

las prins în jocul dubios al unor decizii stupide, de 
moment. Bine, asta nu însemna că eram imun la 
furie. Nici vorbă. In viată totul se rezumă la câteva 
reacții de bază. 
i 3 

Furie, dragoste, bucurie. Pricepi ideea, siropuri de 
genul ăstora. E greșit să spui că trebuie să elimini 
asta și cu aia și să păstrezi doar una și alta. N-ai cum. 
Lucrurile, pur și simplu, nu funcţionează așa. E ca și 
cum ai spune că vrei să conduci un bolid clasic, cu un 
motor ca un monstru, dar nu vrei să poluezi mediul 
înconjurător. Plăcerea asumă riscuri. Răzbunarea, 
idem. Totuși, soluţia stă în dozaj. Te plimbi mai rar. 
In felul ăla, împaci varza și capra, deopotrivă. Deci, 
prietene, ia lucrurile personal, înfurie-te. însă 
păstrează explozia pentru momentul oportun și nu 
lăsa toată presiunea momentului să te ţină într-o 
tensiune continuă, care să te facă să crezi că singura 
soluţie e aici și acum. E drept, uneori poate să fie, 
dar de cele mai multe ori nu e. De cele mai multe ori 
trebuie să acționezi la momentul potrivit. Să-ţi 
canalizezi toată energia în direcţia corectă. De cele 
mai multe ori e o chestiune de răbdare si echilibru. 
Ca și cum ai merge pe o sârmă întinsă și dedesubtul 
tău se cască un hău fără margini, fără fund. Echilibru 
și concentrare, prietene. Totul stă în balanţa sinelui. 

Liniștea nu are surogat, fapt pentru care nu 
reușeam să mă prefac pregătit de vânătoarea ce avea 
să urmeze. Pentru că asta era, de fapt. Trecuse 
demult de pragul unei investigații. I-am mulțumit lui 
R pentru tot sprijinul și ospitalitatea ei și, înainte să 
mă car din Orașul Nopţilor, 

m-am uitat la amurgul portocaliu care ţinea loc de zi. 
Era, fără doar și poate, facsimilul serilor târzii din 
lumea mea, din lumea reală. 

— O să reușești, mi-a spus R cu o voce moale. Ai 
să-l prinzi. Mi-aș fi dorit să te pot ajuta, să pot să 
trec dincolo, dar am limite strict impuse. 

Mi-aș fi dorit și eu, R era un prieten de nădejde, 
dar din păcate eram nevoit să mă mulțumesc cu ce 
mi se oferea, în calitate de oficial al Orașului Nopţii, 
oricare încălcare a juristicţiei ar fi costat-o amar. Nu 
voiam s-o expun unui risc, să-i alterez viitorul. Mi-am 
plecat capul pe o parte, am salutat-o și, cu gulerul 
ridicat și pălăria îndesată până spre vârful nasului, 
am pornit în misiune. 

M-am întors în lumea mea. 


xxx 


Primul impuls a fost să trec pe la birou, însă mi l- 
am suprimat. Dacă i-aș fi călcat pragul, cu siguranță 
urma să am parte de o surpriză neplăcută. Din partea 
cui, asta nici nu mai conta. Așa că am preferat să bat 
străzile dintr-o parte în alta și să aștept inevitabilul. 

Era puţin peste zece seara și un ger ca la carte 
mușca din tot ce era viu. Zăpada scârţâia ironic sub 
tălpi și dâra lungă și șerpuitoare a aburilor 
respirației mele se dilua în esenţa frigului arctic. 
Respectând indicaţiile lui V, ucigașul avea să 
acționeze după miezul nopţii, dar nu mai târ- 

ziu de ivirea zorilor. Ceea ce însemna că mă așteptau 
cel puţin cinci sau șase ore de tremurat serios, fapt 
pentru care m-am retras în refugiul unei staţii de 
transport în comun. A fost o minune să constat că 
automatul postat acolo încă mai funcţiona si a fost în 
stare să-mi livreze un ceai fierbinte. Pe care l-am 
consumat dintr-o suflare. Cât m-am bucurat de 
efectul băuturii, fațadele blocurilor s-au mânjit de 
jocul ritmat al unor lumini roș-albastre. Mașina de 
poteră a trecut agale, ca o regină a străzii pustii. Eu 
m-am tras într-un colţ. Ar fi fost o tragedie fără 
margini să fiu arestat atunci. După ce m-am asigurat 
că pericolul de a fi descoperit a dispărut, am mai 
aruncat două monede în dreptunghiul din tablă. în 
schimbul lor am primit o cafea fierbinte. Am savurat- 
o cu o lentoare calculată, cufundat în planuri și în tot 
soiul de scenarii posibile. O altă mașină a poterei a 
trecut în lungul străzii asediate de zăpadă. Asta era 
de bine, m-am gândit. însemna că luaseră 
ameninţarea în serios si, chiar dacă eram într-un fel 
forte beligerante, tot exista acolo un sprijin binevenit. 
Zbirii aveau să fie cu ochii pe tot ce mișca pe străzile 
congelate. Mi-am terminat cafeaua și am luat-o pe o 
alee îngustă, tapetată cu un întuneric cleios, aproape 
mistic. M-am uitat la ceas: unsprezece. De la 
geamurile deschise în lături răsunau versurile unor 
melodii la modă si linii me- » 

lodice ritmate. Chefliii strigau, cântau absurd și fals, 
aruncau cu tot felul de resturi alimentare, pahare sau 
sticle, prin ramele ferestrelor. îi invidiam pentru 
nepăsarea lor. 

Pentru faptul că nu pricepeau că în spatele rutinei lor 
zilnice, dacă ar fi avut ochi să vadă, ar fi descoperit 
lucruri halucinante. Şi-i mai invidiam pentru toată 
cantitatea aia de căldură de care se bucurau. Gerul 
chiar mi se înfipsese de-a binelea în oase, așa că n- 
am mai stat pe gânduri. Ca să evit degerăturile, am 
scos un albastru și l-am dat pe gât. M-am tras într-un 
colţ adumbrit și am așteptat. Un câine vagabond s-a 
plâns la lună, la un cartier depărtare. M-am uitat din 
nou la ceas. Un sfert de oră până la miezul nopţii. 
Pentru mine, abia atunci avea să înceapă cu adevărat 
petrecerea. 

Mergând concentrat prin zăpadă, am tresărit. Un 
chefliu dezorientat a dat frâu liber unui foc de 
artificii precoce. Fascicolul de lumină a urcat până la 
nori și a pocnit sonor. Floricele roșii și galbene au 
scânteiat peste matul întunericului rece și apoi s-au 
dizolvat în eter. Oare cam tot atât valoram si noi, 
vieţuitoarele de rând, în fata zeului timpului? Cât 
jocul unui foc de artificii? 

M-am gândit că nu era momentul oportun să mă 
dedic filosofatului. Am cotit pe prima alee la stânga, 
apoi la dreapta, în drum spre gară. Cu siguranţă că 
acolo s-ar fi îndreptat majoritatea oamenilor străzii 
și, pentru a-și asigura reușita, ucigașul avea să 
aleagă din nou un suflet din rândul acestora. E drept 
că oamenii străzii ar fi putut să fie atrași și de 
localurile unde se ţineau petrecerile de Revelion, însă 
asta însemna, pentru ţinta mea, expunere. Expunerea 
era ultimul lucru pe care și-l dorea, mai ales 

datorită faptului că avea nevoie de intimitate pentru 
a-și duce la bun sfârșit ritualul. 

Am trecut prin dreptul unui restaurant și un puhoi 
de oameni s-a împrăștiat în frigul de afară. 
Nepăsători, cu pași legănaţi și foarte gălăgioși. Unii 
agitând sticle de șampanie, alţii scuturând prin aer 
pahare goale. Am trecut pe trotuarul opus și am 
grăbit pasul. Gara nu era foarte departe. Speram ca 
intuiţia să nu mă fi înșelat. Cât am mers zgribulit, 
cerul s-a umplut de lumini și scântei și liniștea nopții 
s-a cutremurat sub puterea milioanelor de explozii 
multicolore. 

Sala de așteptare era nimic mai mult decât un 
dreptunghi din ciment învelit cu plăci pătrate de 
gresie maro, tocită, înconjurat de geamuri termopan, 
dinapoia cărora zâna gerului promitea degerături și 
alte lucruri cumplite, dacă izbutea să treacă de 
bariera fragilă a căldurii livrate de cele două 
calorifere antice din interior, împestriţate de rugină 
ca un dalmaţian de pete. 

Am așteptat un timp dincolo de bulevardul care se- 
para gara de restul orașului, precum linia lungă și 
precisă a unei lovituri de sabie. Vagabonzii erau 
adunaţi ciorchine înăuntrul sălii, așezați pe jos sau 
ghemuiţi pe cele câteva scaune din plastic. Trei 
taxiuri așteptau în mod aberant clienţi întârziaţi, pe 
care să-i jupoaie de vii cu tarifele lor în regim de 
urgență și o mașină a poterei era parcată lângă 
trotuar. Din ţevile de eșapament se împleteau șerpi 
groși, meșteriţi din fire subţiri de abur de noxe. 

Am rămas un timp în expectativă, ca și cum dintr-o 
clipă în alta avea să se întâmple ceva. însă nimic n-a 
stricat firescul decorului acela static, iar eu m-am 
gândit speriat că aveam să dau greș, că ucigașul avea 
să opereze într-o altă zonă. M-am făcut mic, ca un 
câine vagabond silit să umble precaut, cu coada între 
picioare. Apoi o umbră alunecoasă, iniţial indistinctă, 
s-a rupt din matul întunericului surd și a intrat în sala 
de așteptare. S-a folosit de o ușă laterală, pe care eu 
n-o observasem inițial și asupra căreia nici zbirii n-ar 
fi avut vreo șansă s-o observe din locul în care 
așteptau. Inima mi-a sărit din loc. în lumina becurilor 
slabe din interior, am recunoscut detaliile. Trenci, 
pălărie și un fular înfășurat în jurul gâtului. Era, fără 
doar și poate, omul pe care-l căutam. Instinctiv, 
mâna mi-a pornit spre centura cu elixire, deși n- 
aveam niciun motiv să fac asta. Băusem deja un 
albastru și vigoarea forfotea în mine. M-am temperat. 
Am așteptat. E ușor să-ţi pierzi răbdarea în momente 
ca astea. Am urmărit cu o privire ca de diamant cum 
ucigașul a intrat în vorbă cu vagabonzii. Cu unul, 
apoi cu altul. Mai mult ca sigur că le oferea bani 
pentru cine știe care favoruri închipuite. O parte din 
ei aveau să-l refuze, însă o inimă slabă tot avea să 
cedeze. Mirajul câștigului facil are la capătul opus un 
cârlig oţelit, scânteietor, care nu iartă. Lucru care s-a 
și întâmplat, destul de repede. O fată s-a desprins 
dintr-un grup mărunt format din patru persoane - 
cincisprezece sau șaisprezece ani? - și l-a urmat 
supusă înspre ieșire. 

M-am uitat către mașina poterei. Nicio mișcare, 
niciun semnal. Nu văzuseră nimic. La cât erau de 
dezinteresati J de fel, ăia ar fi ratat si un elefant cu 
fundă roșie. Mi-am încleștat pumnii și am trecut 
strada cu pași repezi, calculaţi. Nici prea repede, nici 
prea încet. Cât să nu ridic suspiciuni. Ucigașul și 
victima cotiseră imediat la dreapta și dispăruseră în 
întuneric. Când am ajuns în dreptul sălii de 
așteptare, girofarele au scăpărat în noapte și o voce 
artificială, răgușită, a ţipat la mine să stau locului. 
Fir-ar să fie! - m-am văitat în mod inutil și am luat-o 
la fugă. 

Dincolo de clădirea sălii, într-o parte și în cealaltă, 
curgeau liniile de cale ferată, îngropate sporadic în 
zăpadă. Nicio cărăruie săpată în stratul de nea întărit 
de ger. Am ajuns pe primul peron și m-am uitat într-o 
parte - stânga. Luminile oarbe, care picurau, prin 
marea de negreală a pământului îngheţat, forma 
abajururilor stâlpilor, nu-mi erau de prea mare folos. 
La baza lor, desenau cercuri de lumină diforme cam 
de mărimea unor farfurii. Răni minore de lumină, pe 
trupul gigantic al nopţii, fără niciun efect. Nu am 
putut să văd mare lucru. Pe urmă m-am uitat în 
partea opusă. Zăpada părea neatinsă, dar mi-am mijit 
ochii și, ajutat de efectul elixirului, am putut observa 
urmele șerpuinde de pași, pe mijloc, în lungul șinelor 
paralele. Am luat-o din loc. Nu prea departe, la 
capătul pașilor, după un vagon lăsat în paragină, am 
descoperit umbrele. Se zbăteau. Poate că fata, în cele 
din urmă, simţise primejdia și încercase să fugă. El se 
lupta să n-o scape. 


108 


BLESTEMUL CELOR PATRU FANTOME Florin 
Purluca 


S-a auzit un țipăt înfundat, apoi altul, mai grav, iar 
eu am luat-o la goană înspre ei, ca un taur spre 
eșarfa roșie. Pe măsură ce mă apropiam era tot mai 
clar, acolo se ducea o luptă pe viaţă și pe moarte. 
Până la urmă, intuiţia nu-mi trăsese plasă și, la 
naiba!, aveam să-l înhaţ pe nenorocit și să-i fac felul. 
Am fugit și mai tare, împleticindu-mă din pricina 
traverselor de lemn și a stratului gros de zăpadă. 
Pentru o clipă, scena de luptă a îngheţat și el s-a uitat 
înspre mine. Imaginea a fost neclară, ca și cum aș fi 
privit lumea printr-un celofan. 

— Dă-i drumul fetei! am urlat din toti rărunchii. 

S-a ridicat, a mișcat frenetic din ambele braţe și în 
clipa următoare, o bucată de lumină informă a zburat 
spre mine. Am eschivat proiectilul luminiscent, care 
m-a ratat milimetric, lăsând prin aer o dâră lucitoare, 
tremurândă. Talpa dreaptă mi s-a prins într-o 
traversă, m-am aplecat și mai mult pe o parte și, cu 
tot jocul meu din braţe pentru a-mi găsi echilibrul, m- 
am prăbușit în cele din urmă în zăpadă. întins pe jos, 
am început să bâjbâi prin stratul de nea, căutând 
ceva care să-mi fie de folos. Buricele degetelor mi s- 
au prins într-o muchie dură - buza unei traverse? Mai 
conta? Am sărit în picioare, am prins cu ambele mâini 
muchia aia și am tras cât am putut de tare. Lemnul a 
pârâit simţitor când s-a rupt. Antrenat de febra 
luptei, albastrul mi-a vibrat în vene. Am azvârlit 
bucata aia de dulap congelat înspre doritor chiar în 
clipa în care el a mai eliberat o salvă de lumină 
ucigașă. M-am aruncat pe 

burtă, ca și cum aș fi sărit din fața unui tren 
accelerat. Proiectilul magic m-a atins doar un pic și 
am simţit o fierbinţeală în șoldul drept. Dar chiar și 
așa, abia atins, m-am rotit prin aer ca un titirez. M- 
am prăbușit peste șinele dure. Bucata de lemn l-a 
plesnit peste un umăr și el a făcut un pas în spate. M- 
am ridicat pe vine, buimăcit de pe urma șocului 
loviturii, și m-am gândit că ar fi fost nemaipomenit de 
bine dacă fetei ăleia i-ar fi trecut prin cap să profite 
de situație și s-o ia la fugă unde vedea cu ochii. 
Problema cu muzele astea este că, de multe ori, stau 
retrase într-un colţ și se hlizesc. Fata, mai mult ca 
sigur îngrozită de gravitatea momentului, a rămas 
locului, fără să schiţeze un gest, căzută în zăpadă. 

Mai multe voci au spart curba ascendentă a 
tensiunii și s-a auzit o bubuitură. Am tresărit, speriat 
de ideea că ucigașul s-ar fi priceput să măsluiască 
vreun truc care să mă ia pe nepusă masă. Și m-am 
repezit înspre el, numărând secundele până în clipa 
în care nenorocirea avea să se prăbușească peste 
mine. Cu toate scenariile mele pesimiste, nu m-a 
bușit nicio rază de lumină ucigașă, n-a fost acolo 
niciun truc diabolic. Insă doritorul a luat-o la sănă- 
toasa, luptându-se cu nămeţii ca să nu cadă, gonind 
de parcă pe urmele lui ar fi fost moartea însăși. 
Trebuie să recunosc, am fost surprins de eficacitatea 
furiei mele. 

Chiar înainte să mă lansez în urmărirea finală, m- 
am apropiat de fată și am împins-o din treacăt cu 
vârful cizmei. Nu-mi plăcea gândul s-o las acolo, să 
zacă abandonată în 

ger și neputinţă. Chiar și cu toată gravitatea 
scenariului, câteva secunde puteam să-mi permit să 
irosesc. Până la urmă, ajunsesem pe un făgaș 
mulțumitor. Ii dădusem planul peste cap și totul era o 
chestiune de minute până când aveam să-l pun pe 
nemernic cu botul pe labe. 

— Ridică-te și fugi, i-am zis fetei. 

însă ea nu s-a ridicat. A continuat să se uite în mod 
inutil la mine. 

— Fugi! N-auzi? 

Nicio reacție. 

M-am aplecat, ca să pot să văd mai bine. Groaza i 
se întipărise pe chip și ochii ei aveau o strălucire 
ștearsă. Un firicel de negreală i se prelinsese din 
colțul gurii, în lungul obrazului, până spre ureche. Pe 
frunte avea scrijelit un simbol straniu. l-am atins 
obrazul și pielea era totuna cu vremea. 

— Mâinile la vedere! s-a auzit de undeva din spate. 

M-am întors. Doi zbiri m-au fixat cu priviri dure. 
Unul îndrepta ţeava unui pistol înspre mine. 
Celălalt... Celălalt ţinea o pereche de cătușe, care se 
legăna încet în palma strânsă. Era comisarul. Era 
Haragea și în momentul acela orice cuvânt aș fi spus, 
ar fi fost de prisos. 

— Călinescule, nu face și mai multe prostii! Predă- 
te! încă mai ai o șansă să îndrepţi lucrurile. 

Să îndrept lucrurile... Serios? Puteam să jur că în 
momentul acela mă considerau responsabil de toată 
afacerea. Ca și cum orchestrasem planul grotesc pe 
sub nasul 

lor, ca și cum îi luasem pe toţi zbirii în râs. Oho!, și 
cât de mult mă ura. Puteam să-i miros ura ca pe o 
floare. O ură complexă și completă. Avea formă, fond 
și profunzime. Un abis de obscuritate în ochii 
comisarului. 

M-am aruncat înspre zbirul cu armă. El a deschis 
focul o secundă prea târziu. L-am plesnit în falca 
dreaptă cu toată puterea și bărbatul a zburat cât 
colo, rostogolindu-se neputincios, aproape acrobatic. 
Comisarul a încercat o manevră de atac și eu am 
contrat-o. Spre ghinionul ei, s-a ales cu un braţ 
fracturat. în joc erau prea multe ca să-mi permit să 
fiu delicat. Haragea a căzut în neaua rece și eu m-am 
uitat înspre ea. 

— îmi pare rău, dar nu mi-ai dat alternativă, i-am 
spus. 

Buzele i s-au întredeschis tremurânde. Nu era doar 
emoția eșecului, un ucigaș cu sânge rece îi scăpa ca 


apa printre degete, ci era și o doză serioasă de 
durere de pe urma brațului rănit. 1 


A spus ceva indescifrabil și i-am întors spatele. 

M-am mai uitat pentru ultima dată la fată, în timp 
ce comisarul a scuipat tot soiul de acuzaţii absurde și 
promisiunea solemnă că avea să mă prindă chiar și în 
gaură de șarpe. La cât o știam de determinată, nu m- 
ar fi mirat să-i reușească treaba, dacă si scenariul din 
mintea ei, tul- burată de ura de moment, ar fi fost 
adevărat. 

Fata era moartă de-a binelea. Dacă priveai mai 
atent, chiar și cu tot întunericul acela, puteai să 
observi petele de sânge îmbibate în kakiul gecii 
jerpelite. Pe puţin două- 

zeci de lovituri. Luat prin surprindere, criminalul 
fusese neglijent. Cuţitul era pe jos, aruncat în 
zăpadă. L-am ridicat. Sângele se închegase negru pe 
lamă și pe mâner, dar l-am simţit cleios atunci când 
am strâns plăselele, cu un sentiment crescând de 
furie. 

— Ai face bine să suni după o ambulanţă, i-am 
spus femeii, apoi am luat-o pe urmele lăsate de 
doritor în zăpada scârțâitoare. 

Se hotărâse în ultimul moment să urce pe peron și 
fugise înapoi înspre oraș. Cel puţin asta-mi spuneau 
urmele din zăpadă. O tactică bună. l-ar fi fost mult 
mai simplu să dispară printre blocuri, pe aleile 
înguste, decât să fi alergat expus în lungul câmpului 
pustiu de dincolo de șinele de tren. In timp ce urmam 
dâra de pași dezordonati, nedumeririle m-au asediat 
cu zecile. Simbolul des- coperit pe fruntea victimei 
mă punea cel mai mult pe gânduri. V nu-mi spusese 
nimic. Era un truc rar, care să grăbească ritualul? 
Reușise să ducă la final incantaţia? Da? Sau poate că 
nu? Mai mult spre nu, m-am consolat. Pentru că, 
dacă ar fi reușit, nu i-ar fi fost mai simplu, cu puterile 
sporite, să mă fi atacat cu salve magice repetate? 
Poate că da, poate că nu. Poate că energiile alea 
invocate necesitau un timp de acumulare. Unde voia 
să fugă? Chiar fugea sau pregătea un atac surpriză? 
Să fi pus la cale toată nebunia aia de unul singur? Și 
tot așa, vrute și nevrute, în mintea mea tulburată de 
o furie vindicativă, întrebările se tot acumulau. 

Am trecut bulevardul și problema era destul de 
delicată: prea multe alei. Prea multe urme prin 
zăpadă. Vechi, noi, cum să le mai știi rostul? Aveam 
să-l scap și gândul mă rodea precum moliile o haină 
de blană. Am pornit pe una din aleile tenebroase, una 
care mi s-a părut, în acel moment, cea mai bună 
variantă de scăpare. M-a dus imediat înspre o stradă 
largă cu care se intersecta, și o pereche de faruri 
orbitoare m-a izbit drept în figură. Instinctiv, mi-am 
acoperit faţa, cu gândul că albastrul avea să mai 
atenueze, totuși, din șocul loviturii și rănile n-aveau 
să fie fatale. Cauciucurile s-au târât prin zăpadă și 
botul mașinii s-a oprit la un centimetru de genunchii 
mei. 

La naiba! Un alt echipaj de la poteră era singurul 
lucru care-mi mai lipsea. 

— Armând? a rostit o voce de bărbat. Mi-a sunat 
cunoscută, dar nu m-am priceput s-o identific la foc 
automat. Scotocește-ţi prin minte, Călinescule! Caută 
soluţii. Nu sta pe gânduri. 

Cu ochii mijiţi, încă suferinzi de la lumina 
farurilor, m-am uitat pierdut la bărbatul care a 
coborât din mașină. Păunescu s-a uitat si el la mine. 
La fel de nedumerit, la fel de curios ca la prima 
noastră întrevedere. Treptat, am putut să disting și 
linia limuzinei. 

— Trebuie să mă ajuţi, i-am spus, în timp ce m-am 
repezit spre ușa mașinii. Poate c-o să ţi se pară 
ciudat ce urmează să îți spun, dar trebuie să ai 
încredere în mine. Sunt pe urma ucigașului. Orice 
secundă pierdută poate însemna eșec total. 

Oamenii, de obicei, sunt destul de băgăcioși și 
curioși de fel. Insă, tot timpul cât i-am explicat, 
Păunescu n-a scos un cuvânt. Eram convins că mă 
consideră un smintit, dar atât vreme cât nu se 
decisese să-mi ceară să cobor din mașină, prea puţin 
conta ce credea despre mine. El își făcea rondul de 
noapte despre care îmi povestise, în speranţa nebună 
că umblatul hai-hui, în noaptea de Revelion, ar mai fi 
îndreptat lucrurile în vreun fel. Poate că plimbarea 
avea efect terapeutic. Poate chiar îi fusese re- 
comandată de vreun psiholog. Nici n-a prea contat 
pentru mine atunci. Important că era acolo și că unul 
în plus, pe scaunul din dreapta, nu afecta cu nimic 
hatârul individului. Ba din contră, avea să-l ajute, 
dacă destinul se decidea să așeze un covor roșu 
dinaintea pașilor noștri, să ne ducă înspre o soluţie 
disperată, dar de succes, în ultimul ceas. 

El nu mi-a cerut detalii, eu nu m-am obosit să i le 
ofer. Am stat mut. Tăcerea poate fi un tovarăș de 
nădejde, un punct de rezistenţă într-o situaţie critică. 
Apoi, după un timp de condus zadarnic pe alei și 
străzi înguste, am observat strălucirea argintie, 
arzând ascunsă după o cotitură din apropiere. Când 
Păunescu a virat complet la stânga, lumina s-a 
intensificat până în punctul în care am fost nevoit să- 
mi mut privirea într-o parte. Era copleșitoare, lumina 
aceea arzândă, vibra în întuneric cu o pro- 

funzime marcantă. Am înghiţit în sec. Deși nu am 
putut să pricep cum izbutise să găsească timpul 
necesar, mi-am dat seama că doritorul dusese la bun 
sfârsit ciclul bleste- » 


mului celor patru fantome și că puterile începeau să-i 
sporească. Ceea ce făcea el acolo era un lucru 
deosebit. Erau puţini cei care puteau s-o facă. 
Deschidea un portal înspre Lumea Orașelor. Un 
pasaj, la un pas distanţă, între lumi. Fără drumuri, 
fără plimbări pe ape, fără întârzieri. Atât de simplu. 
Asta era treabă serioasă. Halal doritor de duzină, că 
tipul se arunca la chestii de profesioniști. 

Portalul încă nu era complet stabil, însă imediat ce 
doritorul avea să-l stabilizeze, era ca și scăpat. Am 
știut din prima că nu mai era nicio altă soluţie, cu 
puterile tot crescând. Niciuna, în afară de... 

Sperasem să nu se ajungă acolo, deși, în adâncul 
sufletului meu, sunase cu mult timp în urmă alarma. 

Am scos flaconul cu o mână nesigură și m-am uitat 
la el. După ultimul roșu ingerat, zăcusem în comă o 
lună și fusese necesară priceperea unui tămăduitor 
ca să mă repun pe picioare. Câteodată norocul meu 
chiar e o muiere cu moravuri de doi bani. Am pus 
elixirul la locul lui și m-am gândit că dacă aveam să 
mai scap și de data aia... 

La naiba cu toate, că deja întindeam coarda și 
riscam să se rupă. Oho! Și în ce fel artistic avea să se 
rupă. 

Lumina sporise atât de mult încât Păunescu, chiar 
dacă își fixase privirea înspre podul pedalier, ca să nu 
se mai uite, tot fusese nevoit să-și acopere ochii cu 
ambele palme. 

Pe mine albastrul încă mă mai proteja, dar am fost 
nevoit la rândul meu să mă uit printre genele lipite, 
cu ochii mijiţi, și nu chiar în inima portalului. n el, 
Păunescu, dacă ar fi renunțat să-si ferească vederea 
si s-ar fi uitat di-J , : 


rect înspre lumină, cu certitudine că irișii i-ar fi fost 
pârliți ca o friptură uitată pe jar. 

— Nu te uita în lumină, am strigat. Protejează-ţi 
ochii. 

— Ce-i asta? Ce se întâmplă? 

— Să nu te uiţi. Ai înţeles? Ai să orbești și nu e 
nicio bășcălie la mijloc! 

Deși nu pe deplin convins, în cele din urmă a 
priceput cum stătea treaba, pentru că a scuturat din 
cap. Oricât m-am străduit eu să mă mișc de repede, 
când am ieșit din mașină doritorul sărise deja prin 
portal și lumina parcă își mai pierduse din 
intensitate. Absorbit și concentrat să stabilizeze 
portalul, nici măcar nu observase că avusese 
spectatori. Motiv pentru care nu se angajase într-un 
atac. Nu m-am plâns. Nu tineam morțiș să-l înfrunt 
direct, aș fi acceptat și succesul de pe urma unei 
lovituri parșive. 

Dar, ca de obicei, iar mă pierdeam în scenarii 
promițătoare, fără prea mari șanse de izbândă. 

M-am uitat înspre mașină. Timpul era limitat, 
portalul ăla n-avea să rămână deschis o veșnicie. 
Limuzina fistichie era scăldată într-o baie de lumină. 
Luciul perfect al lacului făcea tabla neagră să pară 
lichidă, vibrantă. Păunescu nu renunţase să își 
acopere privirea. Și bine făcea. 

M-am întors, mi-am luat avânt și am sărit prin 
nartal 

Faptul că ucigaşul alesese să fugă în Oraşul 
Cețurilor, nu m-a surprins nici cât dispariția subită a 
unui as de pică în palma unui magician. Am aterizat 
în urma lui, într-un cartier care promitea multe, dar 
niciuna dintre făgăduieli nu era miere și lapte. Mai 
fusesem eu pe acolo, de vreo două ori, dar mai mult 
în trecere. Nu pot să spun că-l știam suficient de 
bine cât să-mi permit luxul să sper că treaba era ca și 
rezolvată, c-aveam să-l găsesc cu una, cu două. 
Atunci când sari printr-un portal, dintr-o lume în alta, 
secundele devin minute. Când am izbit asfaltul cu 
tălpile bocancilor mei grei, doritorul avea deja un 
avans de cel puţin cinci minute. în ceața aia, cinci 
minute de fugă, în oricare direcţie, era un avantaj 
binevenit. E drept, partea bună era că nimerisem în 
una din zilele alea limpezi, dacă în Orașul Ceţurilor 
poate fi vreodată vorba despre așa ceva. Ceaţa, deși 
se ţâra pe străzi într-o rutină de milenii, măcar o 
făcea în patru labe și stratul impenetrabil îmi ajungea 
cam până la genunchi. Tot ce se ridica mai sus de- 
atât era o țesătură de aburi fini, prin care puteai să 
tai cu priviri agere și să vezi, cât de cât, vreo cinci- 
șase metri buni. Nu era cine știe ce avantaj, dar, 
crede-mă pe cuvânt, orașul ăla a văzut zile, ca să nu 
mai zic despre nopţi, cu mult mai rele. 

Strada era aglomerată. Metișii treceau grăbiţi 
dintr-o parte în alta. Numai mutre de vagabonzi și 
ciudati. în teo- 

rie, n-ar fi trebuit să am probleme în a-l deosebi 
printre siluetele masive ale gangsterilor locului sau a 
orătăniilor metis. Doar că trebuia să fiu suficient de 
aproape de el ca să pot să disting cel puţin silueta 
vagă a unui om grăbit, ascuns sub pălărie și trenci. 

Am studiat decorul si nu am văzut ceva care să 

aducă ] 

nici pe departe cu omul meu. M-am uitat la ceas. 
Secundele, care curgeau în mod implacabil, erau de-a 
dreptul dureroase. Cu fiecare clipă pierdută, puterile 
doritorului aveau să sporească și urma să fie cu mult 
mai greu de pus cu botul pe labe. Așa că am făcut ce 
mă pricepeam eu mai bine. Am negociat cu un borfaș 
de-al locului. 

Tipul stătea la vreo patru metri de mine, pe partea 
opusă a străzii, lipit de tencuiala scorojită a unei 
prăvălii. Era unul de teapa ălora făcuţi dintr-o 
bucată, care-și închiria pumnii de oţel. De la distanţa 
aia, imaginea lui era puţin cam ștearsă și la prima 
vedere nu mi s-a părut c-ar fi fost un bivoom. Asta 
pentru că n-am putut să văd linia specifică a 
coamelor absurd de curbate. Dar după ce m-am 
apropiat și am putut să-l analizez mai bine, spre 
surprinderea mea, am constatat că era unul, doar că 
și le tăiase. Sau i le tăiase careva. Naiba putea să 
știe. Cine ar fi avut curajul să-l întrebe una ca asta? 

Toţi cei care treceau pe lângă el, grăbiţi, îl 
cercetau cu priviri temătoare. Când am ajuns în 
dreptul lui, m-am convins. Chiar arăta ca unul din ăia 
făcuţi să spargă o fereastră cu un scuipat. Abia dacă 
îi ajungeam până la 

umăr și corpul lui părea făcut să suporte orice 
lovitură. Mai puţin una de tun, dar și acolo i-aș fi 
acordat un procent frumușel de izbândă. Purta un 
costum de haine sport, de culoarea cenușii. In loc de 
palme avea mai curând două cupe de excavator. 
Privirea-i ageră, întunecată, m-a scanat de sus până 
jos, de mai multe ori. Cioturile coamelor nu lăsau 
impresia unei intervenţii de mare clasă. Arătau ca și 
cum ar fi fost rupte în urma unui impact devastator, 
nicidecum tăiate cu vreo lamă fină. O cicatrice 
profundă cobora dinspre frunte, pe partea dreaptă, 
se intersecta cu un ochi chior și i se oprea pe obraz. 
în botul umed ardea, uitat de vreme, un trabuc. S-a 
încruntat la mine. Nenorocirea aia de tăietură și 
cioturile franjurate din creștetul capului chiar că îl 
făceau să arate fioros. Nici într-o mie de ani n-ar fi 
putut să treacă neobservat. Ca și cum ai fi descoperit 
un vierme în frișca prăjiturii preferate. 

— Domnul are nevoie de asistenţă? mi-a spus cu 
un glas de contrabas, care ar fi făcut o pereche de 
genunchi să tremure precum frunza în bătaia 
vântului. Totuși, la cât era de fioros, a făcut un efort 
si a zâmbit. Dar dacă ăla a fost un zâmbet, m-am 
gândit că nu aș fi vrut să-l văd nervos sub nicio 
formă. 

Ce pot să zic, unii chiar sunt născuţi pe post de 
sperietori de suflete. Avea aerul acela clasic, specific 
tipilor din cartierele rău famate, care-l fac pe sărac 
să treacă prin foc și sabie pentru faimă, bunuri și 
realizare financiară. 

— Trebuie să găsesc pe cineva, i-am spus. 

I-am făcut o descriere scurtă, fără detalii siropoase 
despre una sau alta. Nu trebuia să afle el toate 
detaliile ori la ce balamuc se expunea. Tot ce trebuia 
să știe era că aveam nevoie să stea în coasta mea, 
pentru asistenţă în caz de urgenţă. 

— Două sutare! mi-a spus sec. 

I-am plătit una din sute și i-am promis-o cu limbă 
de moarte pe următoarea, la încheierea afacerii. A 
părut surprins. E drept că preţul fusese umflat ca să 
poată fi negociat, dar serios o spun că n-am avut timp 
de prostii de genul ăla, deși nu stăteam pe-un sac de 
lovele. 

S-a uitat indiferent în lungul trotuarului și, pe 
urmă, ochii ăia negri și lucioși... de fapt, ochiul cel 
bun, vreau să spun, s-a fixat pe mine. 

— încotro? m-a întrebat. 

Am ridicat din umeri. 

— N-am nici cea mai vagă idee. Tu unde ai fugi 
dacă cineva ar vrea să-ţi pună pielea-n băț cu orice 
preț? 

Şi-a trecut degetele peste botul umed. Și-a amintit 
de trabuc, l-a apucat cu degetele lui butucănoase și a 
eliberat un norișor de fum care s-a contopit imediat 
cu fibra moale a cetei. . 

— Domnul trebuie să știe din timp, pielea-n băț e o 
socoteală în plus, mi-a spus. 

Pe urmă a vrut să mai zică ceva, dar l-am 
întrerupt: 

— Nu-ţi face griji. Să-l găsim noi. Mai departe 
rezolv eu. 

M-a analizat cu o privire care spunea că nu prea 
mă credea în stare. 

— Bine. Cum dorește domnul. Găsim ce-i de găsit 
și pe urmă restul îl privește. 

— Perfect! i-am spus. Să știi că aș aprecia mult 
dacă nu am mai pierde timpul în mod inutil. Fiecare 
secundă contează. Așadar, încotro? 

A stat din nou câteva clipe pe gânduri, a trecut de 
la o stare de indecizie la alta, ca o ușă batantă dintr-o 
parte în alta a tocului. 

— Dacă aș vrea să dispar, pentru o vreme, aș 
recurge la serviciile unui izolator. 

Auzisem eu despre ei. Erau vrăjitori specializaţi pe 
incantaţii de izolare. Câștigau o pâine ascunzând tot 
felul de ucigași sau jefuitori, pentru suma corectă. 
Nimeni nu prea știa exact cine erau de fapt, pentru 
că nu împărțeau pliante la colț de stradă și nici cărți 
de vizită. Din motive obiective, potera îi ura de 
moarte, dar nu izbutea să-i în- haţe. Aveau un mod 
ingenios de operare. Nu intrau în vorbă cu nimeni în 
mod direct, ci plăsmuiau spectre cu o durată de 
existentă limitată, care băteau străzile hai-hui și 
detectau intensitatea fricii. în cazul în care nivelul 
era satisfăcător, clientul era abordat. Niciodată nu 
fusese arestat măcar unul. Se presupunea că 
izolatorii ar fi fost din rândul vracilor foarte iscusiţi. 
Cei cu suficientă putere magică și pricepere puteau 
să opereze chiar și de la mii de kilometri distanţă. în 
urma activităţii lor nu găseai nici 

cea mai mică dovadă incriminatorie, pentru că totul 
consta într-o simplă, dar al naibii de eficientă, bulă 
izolatoare, care nu permitea descântecelor de 
localizare să treacă prin ea. 

Ai tinde să crezi că odată cu trecerea timpului și 
sporirea puterilor, vracii dobândesc și un oarecare 
echilibru psihic. Majoritatea, da. Totuși, un mic 
procent din rândul lor rămâne tot la stadiul de copil 
din categoria celor lacomi, care se găsesc dinaintea 
desertului preferat și cad de partea cealaltă a 
baricadei. 

— Stiu, totuși, că izolatorii ăștia sunt de negăsit, 
am observat nedumerit. 

— Dacă ești dispus să mai scoţi un sutar din 
buzunar, putem să scutim o grămadă de timp - m-am 
încruntat, borfașul a scuturat din mâna lui uriașă ca 
și cum ar fi încercat să se absolve de un păcat prea 
mare. Nu pentru mine, a reluat. Nu sunt un escroc. 
Ci pentru serviciile unui individ foarte priceput. 

— Bine, i-am spus, nu pe deplin convins. 

Nu aș fi fost primul sau ultimul client ademenit 
într-un loc ceva mai retras. Orașul Ceţurilor chiar nu 
ducea lipsă de locuri numai bune pentru a fi jefuit. 
însă prietenul meu de închiriat n-a fost unul din ăia 
fără cuvânt. Am mers împreună cu pași repezi în 
lungul  trotuarului. Trecătorii cu care ne-am 
intersectat ne-au analizat cu priviri reci și 
suspicioase, dar mai mult pe el decât pe mine. Dacă 
stăteam să mă gândesc de două ori, chiar arătam ca 
o echipă 

de mardeiași. Eu mai mărunt - creierul - el clădit ca 
un >» 
buldozer - mușchii. » 

L-am urmat, dar nu pot să spun că nu aveam dubii 
în privința felului în care aveam să-l găsim pe 
ucigaș. Dacă aveam să-l mai găsim, după toată 
hoinăreala aia inutilă. 

— Sper să nu se dovedească un eșec, ședința asta 
de spiritism localizator. Ţi-am spus, sunt într-o criză 
cumplită de timp. 

în vreme ce mergea repezit, mi-a explicat: 

— Individul se pricepe să facă o chestie 
interesantă. Emite o vrajă, ca un soi de undă, ca un 
sonar. Pricepi? - am scuturat din cap și am continuat 
să ascult cu atenţie. Ei bine, nu poate să ne spună 
cine face o vrajă sau pe cine ascunde, dar incantațţiile 
care interferează cu unda emit ° » 
vibrații. Ideea este că în cazul în care descoperim 
într-o locaţie restrânsă un mănunchi de perle 
izolatoare, e clar că avem un punct de plecare. 

în teorie, avea dreptate. Ştiam că izolatorilor le era 
mult mai simplu ca să-și ţină bulele izolatoare 
laolaltă. Energia necesară trucului era infinit mai 
mică în felul acela, decât dacă s-ar fi îngrijit de unele 
născocite la kilometri distantă între ele. » 

întrebarea de zece puncte era: cum de nu erau 
atât de căutaţi indivizii radar, cum de nu fuseseră 
cooptați de poteră? 

Răspunsul a venit numaidecât: 

— Predicţiile nu sunt chiar cele mai exacte, mi-a 
spus. 

— Vrei să fii mai precis? 

— Păi... în termeni concreti, în jur de trei sferturi 
sunt piste false. 

— Oh! Sună mirobolant, m-am văitat. 

— Domnule, alt punct de plecare n-am. Dacă aveţi 
o idee mai bună... 

Am bătut aerul în gol cu o palmă. Fir-ar mama ei 
de muză!, mi-am spus și am continuat călătoria într-o 
liniște absurdă. 

Am ajuns la o casă care aducea mai mult cu un 
coteţ decât a spaţiu de locuit și el a sunat la sonerie. 
Pot să spun c-am fost de-a dreptul șocat să descopăr 
că proprietarul șandramalei ălei se îngrijise ca pe 
tocul ușii să existe o sonerie. Poate că se temea că în 
cazul în care n-ar fi avut una, când cineva ar fi 
încercat să intre în casă, ușa s-ar fi prăvălit peste el. 
Fiind avertizat, măcar în felul ăla s-ar fi ţinut la 
distanţă, ca să nu cadă peste el. 

Usa s-a tras în lături. N-a mârâit, n-a scârtâit. A 
culisat fin, ca aţa deșirată de pe o papiotă. Un testos 
tămăduitor a scos capul pe ușă. Lanţurile și nojiţele 
atârnate de gâtul uscat, încărcate cu amulete și 
simboluri, au jucat discret prin aer. O pereche de 
ochelari cu lentile numai bune de aprins hârtie în 
după-amiezile fierbinți de vară stătea dinaintea 
ochilor mărunti ai testosului. 


— Salutare! El este Bee- Bee, s-a repezit amicul 
meu pe bani cu introducerile. Bee-Bee, am cu mine 
un domn care are nevoie de ajutorul tău. 

Broasca și-a aranjat ochelarii și s-a uitat la mine 
un timp, fără să spună ceva. După care s-a întors 
înspre bivo- om și i-a zis, ca și cum ei doi ar fi vorbit 
într-o limbă pe care eu nu eram în stare să o înţeleg. 

— Cu ce dorește domnul să fie ajutat? 

— Caută ascunzătoarea unui izolator. 

Nemișcat, în fata ușii abia deschise, tămăduitorul 
a continuat să nu-mi acorde importanţă și să discute 
cu bivoomul: 

— Hmmm! Ăștia pot fi destul de pricepuţi când 
vine vorba să ascundă chestii. A făcut o pauză scurtă, 
apoi s-a întors către mine. Cred c-a zâmbit. O cunună 
de dinţi to- » ciţi, gălbejiţi au apărut în lumina slabă, 
în timp ce mi-a spus: domnul plătește peșin? 

Am scos sutarul din buzunar și i l-am întins. 


xxx 


Respectând indicațiile  tămăduitorului, ţinta 
noastră - mă rog!, a mea, pentru că interesul 
bivoomului avea doar simple implicaţii financiare - se 
afla la doi kilometri distanță de noi. Cu o marjă de 
plus-minus două sute de metri, ca să respect întocmai 
indicaţiile lui. Detaliu care, dacă mă întrebai pe mine, 
nu era chiar de o precizie de admirat, în special în 
Orașul Ceţurilor. în condiţiile în care abia dacă poţi 
să vezi la câţiva metri, o distanţă de două sute chiar 
că-i totuna cu a căuta acul în carul cu fân. 

— Un sutar bine investit, i-am spus bivoomului, 
după ce am părăsit finul cabinet al ilustrului testos. 
Am continuat, iritat: trebuie să mergem către sud, 
înspre o ţintă aflată la doi kilometri distanţă, cu o 
marjă de eroare de două sute de metri și cu un 
procent statistic de reușită care urcă la un maximum 
douăzeci si cinci la sută. Ne- » 
maipomenit! Floare la ureche, aș zice. 

El s-a uitat la mine lung. 

— Când domnul a venit la Dozer, a spus că n-are 
habar încotro s-o apuce. Mersul către sud, înspre o 
țintă aflată la doi kilometri distanţă, cu o marjă de 
eroare de două sute de metri și cu un procent 
statistic de reușită care urcă la un maximum 
douăzeci și cinci la sută, mi se pare ceva mai mult 
decât o ridicătură din umeri și un habar n-am. 

— Buldozer, amice, cu toată aprecierea, n-ar fi rău 
ca după isprava asta să depui un CV pentru un post 
de crainic. Te pricepi de minune la cuvinte. 

S-a uitat la mine lung și cicatricea profundă i s-a 
încreţit. 

— Domnul spune serios? 

— Daaa! i-o jur. 

A stat un timp în dubiu, pe urmă a schimbat 
frontul: 

— Un detaliu, a completat bivolul. 

- Ce-i? 

— Domnul mi-a greșit numele. 

— Serios? 

Uriașul s-a uitat la mine cu o privire oscilantă. 

— Da. Numele este Dozer, nu Buldozer. 

— Aha! Am înţeles. > 

El a dat să o ia din loc, mulţumit parţial de 
soluţionarea în mod fulgerător a punctului de vedere. 
Eu l-am oprit. 

— O simplă curiozitate, dacă-mi permiti... 

— Desigur! 

Chipul i-a fost invadat de lumină. 

— Şi, mă rog, care-i diferenţa? 

—?l 

Abia apoi am realizat că subtilitatea mea era 
lipsită de sens. 

— Nu înţeleg. 

— Las-o așa, i-am spus. De data asta să spunem c-a 
fost autogol. 


x 


Când am ajuns la limita minimă de două sute de 
metri, am simtit un sentiment straniu de 
vulnerabilitate. Știam . A 


de la ce mi se trăgea. Era timpul, care lucra 
implacabil împotriva mea. Cu siguranță că puterile 
doritorului sporiseră. Cât de mult, n-aveam idee. 
Speram totuşi să nu fi ajuns la un nivel elaborat, 
foarte ridicat. Ştii, nu-i chiar plăcut să mergi la 
vânătoare de urși cu o tonă de vitejie în suflet și un 
pietroi. Riști să ai surprize. 

Am mers prin negura condensată până la liziera 
unei păduri de conifere. Ceaţa curgea aidoma unor 
valuri, înainte și înapoi, învăluia totul într-un ocean 
de aburi 

cenușii. Luna se lupta cu norii șorecii, părea 
abandonată, ca prinsă într-un colț cu un cui. Era un 
ban de lumină albă și în jurul ei ardea un halou de 
lăţimea unui deget de bebeluș. 

Acele de pin și brad pocneau sub tălpile mele, dar 
mai ales sub greutatea lui Dozer. 

— încotro? am întrebat. 

Bivolul si-a frecat botul uriaș. 

— Eu zic să tăiem pădurea pe din două. Bee-Bee a 
spus o rază de două sute de metri? Facem două sute 
de pași. In cazul în care nu dăm de nimic, mergem o 
sută îndărăt și de acolo, din epicentrul presupusei 
ascunzători, o sută la stânga și alţi o sută la dreapta. 

Sperasem la o afirmaţie care cocheta cu ceva din 
registrul: nicio grijă, cunosc locul ca pe buzunarul 
meu sau alte variaţii pe aceeași temă. în niciun caz 
nu mă dădeam în vânt după deducţii logice de 
calitate îndoielnică. 

Am ridicat din umeri și el a interpretat că eram de 
acord cu propunerea lui, fapt pentru care a luat-o din 
loc. 

Ce pot să vă spun, a fost noroc chior, unul din 
cazurile alea rare, realmente simple. După nici 
cincizeci de pași am dat peste ascunzătoare. Nu mi-a 
venit să cred ochilor că apucasem iepurele de urechi 
cu un efort atât de neînsemnat. 

Bulele izolatoare erau adunate mănunchi, în 
centrul unui luminiș. Arătau ca niște perle uriașe și 
argintii. Vreo douăzeci la număr, aproape lipite una 
de alta. Omul meu era ascuns în una din ele. Dar 
care? 

— Poftim! mi-a spus bivoomul. 

A râs, foarte mulțumit de isprava lui. în ceea ce-l 
privea, își făcuse datoria. 

M-am învârtit o vreme printre bule, cu prietenul 
meu pe bani după coada mea. Recunosc, am simţit un 
sentiment de eliberare, dar tot mă măcina un detaliu: 
existau riscuri? în sensul că, dacă i-as fi târât afară 
din bulele alea, fugarii aveau să suporte vreun șoc? 
M-am gândit că treaba nu era chiar atât de simplă. 
Să ascunzi un om fără urmă, necesită un oarecare 
efort și o pregătire prealabilă. De ambele părți. 
Trebuie să-l deconectezi pe fugar de la pulsul 
existenţei. Să faci vibrația sufletului să se estompeze. 
Asta se făcea pur și simplu, ca și cum ai fi deschis 
portiera si ai fi urcat la volan, sau necesita un soi de 
condiţionare psihică? Sau cine știe ce alte scamatorii 
magi-psiho-chi- rurgicale? 
vog È atea „FRAU daci oih dor Moru N s) 
cu var Sif » 
îndesat. Mă gândeam la faptul că pe acolo poate mai 
erau ascunși unii fugari care nu ar fi meritat să 
plătească cu viaţa pentru te miri ce găinării. 

Parctic, acolo era vorba despre un fel de tragere la 
sorţi. Trebuia să verific fiecare bulă izolatoare în 
parte, prin eliminare aleatorie și progresivă, până 
aveam să-l descopăr pe ucigaș. 

— Ai vreo idee despre cum funcționează chestiile 
astea? am întrebat. 


7 


130 


BLESTEMUL CELOR PATRU FANTOME Florin 
Purluca 


Bivolul a etalat un amalgam de impresii personale 
și o colecţie de zvonuri, ca un fel de bârfe ceva mai 
elaborate, . ... care aveau la bază magia neagră, pe 
care eu, la finalul discursului pompos, le-am rezumat 
succint la: n-am nici cea mai mică idee despre cum 
mama mă-sii funcţionează drăcoveniile astea. 

M-am apropiat de una dintre bule și am atins-o cu 
vârful indexului. A fost ca și cum aș fi împins în 
volumul de aer adunat dincolo de pelicula unui balon 
umflat pe jumătate. 

— Nu funcţionează după principiul ăsta! 

Vocea a pocnit ca un bici, ferm și dur, în liniștea 
nopţii dimprejurul nostru. M-am întors imediat, să 
descopăr sursa. Un lucru era cert — nici vorbă să-mi 
fi vorbit Dozer. Am pivotat. Rapid, am cântărit eu, 
totuși puţin cam târziu. Am reușit să disting doar 
furia luminii crescânde. Și imediat după aceea, șocul 
loviturii. 

Una din cele mai frumoase amintiri ale mele are 
legătură cu un cadou pe care l-am primit la vârsta de 
cinci sau șase ani — un caleidoscop. Efectul a fost 
identic. Ameţitor, crescendo, fulgerător, neașteptat. 
De o violenţă elegantă și devastatoare, simultan. O 
amestecătură perfect organizată de fragmente 
policolore. Un melanj decalibrat și  recalibrat 
sistemic, urmărind axul central cu o viteză 
năucitoare. 

N-am nici cea mai vagă idee cât am zăcut pe jos, 
acolo, întins pe spate, printre conuri și ace de 
conifere. Cert este 

că în clipa în care am deschis pleoapele — un set de 
obloane damblagite — bivoomul era deasupra mea și 
executa o manevră de du-te-vino. Nemaipomenit! Mă 
resuscita. Botul îi era spoit tot cu sânge. Din poziţia 
aia, cicatricea a părut și mai înfiorătoare. O picătură 
grasă a curs din miezul buzei lui crăpate și s-a spart 
pe buzele mele. Am scuipat, iritat, și am simţit cum 
mi se crapă pielea. Apoi m-am prins că era 
sentimentul fals al peliculei de sânge uscat ce-mi 
învelea obrajii. Dacă mă bușise sângele pe nas, 
atunci chiar că o încasasem bine, dar bine de tot. 

— Pfiu, măicuţă! A fost ca prin urechile acului, 
domnule. 

Bivoomul a zâmbit mulţumit de ispravă și eu am 
încercat să mă ridic. Cutia toracică a părut ca și cum, 
cu vreo câteva minute mai înainte, ar fi tăiat calea 
unei locomotive. Inima bătea cu precizia unui bolnav 
de Alzheimer scos în afara propriei case. Debusolant, 
haotic. 

— Ce s-a întâmplat? am reușit să îngaim două 
vorbe. 

— O lovitură directă, domnule. Un fel de afurisită 
de bilă de lumină. Eu am fost ceva mai norocos, n-am 
fost în raza ei de acţiune, dar tot m-a zvârlit suflul 
exploziei cât colo. 

Dacă el arăta șifonat, era limpede că eu primisem 
una din alea ca la carte. Drept în piept, ca haiducii. 
M-a ajutat să mă ridic si să-mi scutur nenorocitele de 
ace, care-mi intraseră prin toate orificiile posibile. Să 
nu-mi fi curs albastrul prin vene, n-ar mai fi rămas un 
gram de came din mine. 

— Cum de nu și-a dus treaba până la capăt? am 
observat retoric, în timp ce m-am luptat, fără cine 
știe ce izbândă, să mă ţin pe picioare de unul singur. 

Bivoomul a ridicat din umerii lati, eu m-am 
scuturat. Nu-mi simțeam picioarele. E 
lucru POER E ici ea dai mică ide; AUR 
o matanle » e° 
cât toate zilele din an. Aţi scăpat! Și cu asta, basta! 

— Am să fac pe naiba! 

Mi-am mișcat ostentativ picioarele și, treptat, 
carnea a început să-mi fie invadată de furnicături. Am 
mai făcut vreo doi pași stângaci, apoi m-am căutat de 
centură. Vreo trei flacoane erau sparte. Cioburi și 
ciobuleţe au curs când am scuturat-o și am făcut 
inventarul. Cu toate astea, stocul era încă generos. 
Mai aveam un albastru, două verzi, trei negre și două 
roșii. Aerul dimprejurul nostru a vibrat și abia atunci 
am observat că toate bulele izolatoare dispăruseră. 
De undeva, din dreapta, am distins sunetul pașilor 
apăsând greoi pe pătura de ace. M-am întors la foc 
automat și am fost pregătit pentru tot ce era mai rău. 
In ceața densă și înșelătoare am depistat o siluetă 
întunecoasă care venea drept spre noi. 

— Fii pe fază, am spus, în timp ce luam o poziţie 
defensivă. 

Bivoomul s-a pus dinaintea mea, ca un fel de scut. 
Am reacţionat amândoi promt, fulgerător. Mi s-a 
părut c-am dat dovadă de o agilitate ieșită din 
normal, dar de fapt a 

fost nimic mai mult decât schema ofilită a unor 
geriatrici ologi. Parcă și Dozer a șchiopătat niţel, 
când a făcut un pas mai în faţă. Cât despre mine... 
Oasele mi-au hodorogit și au pocnit ca o căruţă pe un 
drum accidentat. 

Din țesătura cetii vâscoase, Voltaire a ridicat un 
braţ. 

— Pace, servitori ai luminii. 

V a râs sonor și bivoomul m-a fixat cu o privire 
nesigură. — E cu noi, am spus, ca să-l liniștesc. Nu-ţi 
face griji. Imediat m-am dezumflat și am abandonat 
poziția de cocoș ţanţoș. Oasele și carnea au început 
să-mi ţipe și să mă doară infernal. Am căzut în 
genunchi. Durerea a fost ca un foc înăsprit de un 
vânt rece și furios. Dacă nu ar fi fost priceperea lui V, 
de data aia chiar că aș fi văzut Iadul. Vraciul a 
aruncat asupra mea un set de vrăji tămăduitoare și 
apoi mi-a dat să beau un elixir. Mirosea a găinaţ de 
pasăre și gustul era totuna. Abia am izbutit să înghit 
nenorocita aia de zeamă verzie. Stomacul a ripostat 
și V s-a năpustit asupra mea. 

— Nici vorbă să verși un strop, mi-a spus, chiar în 
timp ce a strâns cât a putut de tare, cu palma lipită 
de gura mea. înghite fiecare picătură. O să te pună 
imediat pe picioare. Rezistă amărelii ăleia un minut si 
o să vezi schimbarea. 


e 

Un minut poate să fie o cantitate neglijabilă, într-o 
mie de situaţii. însă atunci chiar n-a fost. Am luptat 
ca un erou în prima linie ca să nu-mi scuip stomacul, 
cu toate maţele atașate din fabricaţie, pe jos. Și, pe 
onoarea mea, dacă cineva ar fi apărut ca din senin și 


mi nr A nafamit na madalin 

vă jur c-aș fi zis că o merit cu vârf și-ndesat și aș fi 
solicitat și o compensatie financiară. 

Stăteam sprijinit de V, așa cum stă vrejul de fasole 
de arac. Bivolul m-a apucat de subsuori și m-a tras 
înspre trunchiul unui pin bătrân, cocârjat. M-a 
rezemat. 

— Cum merge, domnule? 

Un minut pe naiba, că oasele mele au părut minute 
bune făcute din sticlă. Am scuturat din palmă: așa și 
așa! 

— Cum de ai dat de mine? l-am întrebat pe mag. 

— Suntem în Orașul Ceţurilor. îmi duc veacul pe 
aici. Unele perturbaţi! cotidiene sunt chiar evidente. 

— Dacă poţi să-l simţi pe nenorocit, de ce nu-l dai 
cu fundul de asfalt? 

V s-a prefăcut interesat de desaga lui plină cu 
lucruri magice, care mai de care mai sofisticat. 

— Lucrurile nu funcţionează în felul ăsta, Armând. 

Mă bucura să aud că folosește din nou prenumele, 
atunci când mi se adresa. Nu se-ntâmplase de prea 
multe ori să aducă o tentă personală relaţiei noastre. 
Mi-am trecut în agendă c-aveam să-i ofer im tort 
drept recompensă, în același timp, pricepeam în care 
direcţie voia să bată. El nu lupta în prima linie pentru 
simplul fapt că între cei de teapa mea și cei de teapa 
lui era balanţa dintre general și soldat. N-o spun pe 
un ton ironic. Pe bune, în cazul ăsta chiar nu-i vorba 
despre subtilitate și umor amar. Nu se cade să ţii un 
general în prima linie a frontului. 

— Ce-i de capul leacului ăsta? Ai spus că mă pune 
pe picioare rapid, am schimbat subiectul. 

— Mai dă-i un timp, a acceptat V fără obiecţii 
virajul rapid al dialogului. încă un minut sau două. 

M-am încruntat la el. 

— Acum două minute spuneai tot de-un minut. 

Voltaire a rânjit. 

— Eşti prea rigid, prietene. S-a întors înspre bivol 
și din desaga lui magică a scos un alt flacon. 
Culoarea era unică, fulgerătoare - argintie, cu un 
luciu metalic. Nu mai văzusem tipul acela de elixir. 
Cu toată truda durerilor mele, am ridicat o 
sprânceană. Pentru dumneata, i-a mai spus el. Bea-1! 

Bivoomul a căutat o aprobare în privirea mea, pe 
care a primit-o fără echivoc. Ezitant, la început a 
gustat un gram și a strâmbat din bot. La insistenţele 
lui V și în urma garanţiilor mele repetate că totul 
avea să fie bine, a golit complet flaconul. După nici o 
secundă și-a încolăcit braţele dimprejurul burțţii și a 
căzut în poziţie de fetus. A gemut și a tremurat vreo 
zece secunde, cred, greu de spus cu precizie, apoi 
pielea neagră și curată i s-a inundat de o vibraţie 
argintie, ca un siaj. Treptat, negrul a devenit de un 
gri murdar, apoi unul mai deschis și, la final, întreg 
corpul s-a stabilizat argintiu, scânteietor. 

— Ce-i asta? m-am trezit vorbind ca de unul 
singur. 

— Otel pur, prietene Armând, m-a lămurit V. 

— Pfiu! Trebuie să am câteva flaconașe din astea 
în arsenal în cel mai scurt timp, vraciule. 

Bivolul, chiar și cu toată figura lui metalică, care 
ar fi trebuit să-i tulbure expresia simțămintelor 
interioare, tot 

arăta speriat ca altceva. Voltaire s-a apropiat de el și 
l-a bătut pe un umăr. 

— Nu-ţi face griji. Efectul este temporar. După 
două zile, cel târziu, vei reveni la forma inițială. Vino, 
te rog - a reluat V. I-a indicat un trunchi de brad. 


Lovește! 
» 


Amicul meu pe bani a stat în cumpănă o clipă. Pe 
urmă a găsit o lingură de curaj și a lovit. Fibra 
lemnoasă a pârâit și a pocnit și o perdea compactă de 
așchii a făcut decorul să pară mitic, ca dintr-un film 
de acţiune. 

Voltaire mi-a întins un alt flacon. Nu avea culoarea 
aia fistichie, care-l transformase pe Dozer dintr-un 
metis de un sfert de tonă de mușchi și oase într-o 
mașinărie de luptă de o tonă plină de oţel pur, numai 
bună de demolat totul pe o rază de kilometri buni jur- 
împrejur. Am luat sticluța oferită de V, i-am băut 
conţinutul - tot un elixir de vindecare - și am înjurat 
în gând, pentru că mirosea tot ca naiba și avea tot un 
gust de-ţi venea să-ți verși matele. 1 

Presupun că asta spune destul de multe lucruri 
despre mine și modul meu de operare. Și nu neapărat 
în cel mai parfumat mod posibil. Dar rămâne numai și 
numai la aprecierea domniilor voastre. Știu, 
recunosc. Uneori am tendinţa să fiu teatral și să mă 
dau în stambă. La naiba, că în unele momente mă 
simt de-a dreptul clișeic, dar atât timp cât îmi fac 
ordine în dulap, nu-mi pasă nici cât negru sub 
unghie. Fac tot ce trebuie făcut pentru ca lucrurile să 
intre pe făgașul normal. Desigur, o să-mi spuneţi că 
nor- 

malitatea are valoare simbolică, trebuie raportată la 
mediul social înconjurător, că este intrinsecă și că 
este nevoie de precizie chirurgicală ca s-o poţi defini. 
însă eu am să v-o spun pe șleau: mie îmi place să fac 
pușlamalele să sufere, s-o tragă ca la carte. 

Nu vreau să fac pe interesantul sau să folosesc 
cine știe ce strategii de apreciere gratuită, 
manipulare sau rahaturi de genul ăsta, dar pe 
onoarea mea că tot ce-a urmat după lovitura primită 
sub centură a fost o aventură de zile mari. E o 
poveste lungă și antrenantă, așa că, luaţi un loc, 
pentru că-i una din poveștile alea bune. 


xxx 


V ne-a asigurat că nu mai simţea nicio vibraţie și 
concluzia era că ucigașul fugise din Orașul Ceţurilor. 
Destinația cea mai probabilă, în urma votului unamin, 
a fost Orașul Nopţilor. Ascunzătoarea perfectă. Și 
totuși, în treaba asta aveam un avantaj. Așa că am 
pornit pe urmele lui. Fără niciun truc sau ajutor 
oferit de Voltaire. Deși călătoria clasică, la picior, 
însemna o pierdere de timp, timp în care doritorul ar 
fi căpătat un plus de putere, n-am vrut să renunţ la 
elementul surpriză. Dacă V ar fi deschis un portal, cu 
siguranţă că variaţia de forţă în câmpul magic din 
Oraș ar fi fost sesizată de câteva personaje cheie. Așa 
că am mers pe soluţia clasică: vânătoare, în sensul 
larg al cuvântului. 

Chiar dacă, la un anumit nivel, aveam răspunsul, 
tot m-am întrebat: de ce fugea? îi reușise blestemul, 
forța îi sporea exponențial, de ce nu mă înfrunta pur 
și simplu, ca să pună capăt tot circului ăla. V mi-a 
explicat: 

— Are nevoie de mai mult timp. Sunt câteva 
lucruri de pus la punct. Ştii, când te trezești cu o 
putere atât de mare pe mână, e ca și cum ai câștiga o 
sumă uriașă de bani la loz în plic. Nu toţi sunt 
investitori de profesie. N-ai să crezi câţi ar fi capabili 
să facă praf o avere de milioane în numai câţiva ani, 
dacă nu chiar luni. Cum spuneam, doritorul are 
nevoie de timp ca să se calibreze. Să i se dea mâna 
cu energia magică, care acum joacă în el precum un 
ocean înfuriat. Dacă nu se pune la punct în cel mai 
scurt timp, într-un moment de neatentie, în timpul 
unei incantaţii, o să-și facă felul. Ca și cum te-ai 
distra cu o grenadă. 

îl credeam, desigur că nu puneam la îndoială 
explicaţia lui V. Doar că mintea îmi mai zbura pe alei 
ascunse, așa cum obișnuia să o facă de fiecare dată 
când aveam prea mult timp liber la dispoziţie. Şi 
momentele în care trebuia să ajung din punctul A în 
punctul B erau ferestrele ideale pentru filosofat. Cu 
tot riscul de a fi acuzat că transform aventura de față 
într-o romanţă siropoasă, vă spun că mintea îmi 
pusese dinaintea nasului, pe o tavă de argint, ideea 
că ucigașul pricepuse că-l aveam pe Voltaire în 
spate. Că magul mă susţinea din umbră, așa cum o 
făcuse de fiecare dată. V nu era o prezenţă de ici, de 
colo. Priceperea lui în arta magiei avea ecou în 
Lumea Ora- 

șelor. Erau puţini cei care ar fi avut curajul să-i sufle- 
n farfurie. 

Pe de altă parte, mai era și faptul că mintea-mi 
lucra de zor la un nivel subconștient. Poate că 
încerca să corn- penseze anumite lipsuri. Imaginea 
tatălui meu era una dintre cărămizile lipsă din 
temelia copilăriei. Poate încercam, fără măcar să 
conștientizez, să descopăr un substitut. Tot timpul 
prins cu mișmașurile lui, n-a fost o prezentă 
constantă în viata noastră, a mea si a mamei mele. 
Abia mai târziu, când eram capabil să exist pe 
picioarele mele, să am un loc de muncă, o leafă si 
toate cele, a înce- put să-mi telefoneze mai des. 
Bineînţeles că era un golan de primă clasă și un 
manipulator de ligă profesionistă, dar era de fiecare 
dată una din situaţiile alea în care pur și simplu te 
lași prostit, chiar dacă intenţia e limpede ca bună 
ziua cu fiecare cuvânt pe care-l auzi. în felul ăla, am 
vizitat pe cheltuiala mea o duzină de pușcării, din tot 
atâtea orașe, și lucrul de-o importanță majoră pe care 
mi-l spunea la telefon de fiecare dată, nu era decât 
un pretext care ascundea în spate lipsa banilor. 
Pornea, ca de obicei, din același loc. 

— Știu că muncești din greu și că ai apucat pe o 
cale față de care ai tot respectul meu, dar viaţa după 
gratii e un iad și îndrăznesc să-ţi cer niște bani. Cu 
împrumut, evident. Am totul trecut aici, pe hârtie - se 
bătea cu palma pe piept, în dreptul buzunarului, 
unde ţinea un carneţel și un pix din plastic ieftin. O 
să-ţi înapoiez fiecare bănuţ, imediat ce o să ies de 
aici. 

Adică ar fi trebuit să-și plătească datoria peste 
vreo doi ani, la vremea respectivă. N-am văzut un 
sfant și, în mod evident, nici nu i-aș fi luat dacă mi i- 
ar fi dat vreodată. Ultima noastră întâlnire a fost pe 
masa de la morgă, ca să identific trupul fără suflare. 
Știu, valuri și iar valuri personale, dar uneori se 
întâmplă să nu pot să mă abţin. 

îmi amintesc momentul în care l-am văzut pentru 
prima dată în sala de vizite. Nu mai rețin numele 
închisorii. Oricum, n-ar fi schimbat cu nimic 
povestea. Stătea pe un scaun din ăla din plastic ieftin 
și tocit, era ţeapăn de spate, cu pieptul scos în faţă și 
avea o expresie impenetrabilă pe figura de bandit. 
Frizura era proaspătă, barba rasă și mirosea a alcool 
de la loţiunea folosită după ras. Un dur ca la carte. 
Nu-l mai văzusem de vreo cinci ani. Era închis de 
aproape un an și braţele lui puternice, care păreau să 
aibă duritatea betonului de la flotările și tracţiunile 
făcute în mod obsedant, căpătaseră câteva tatuaje 
noi. Mai mari, mai frumos lucrate, care le acopereau 
pe cele vechi, pe care și le făcuse pe la cine știe care 
colţ de bloc, cu mulţi, mulţi ani mai în urmă. Chiar 
arăta ca unul din durii ăia de la televizor pe care nu 
trebuia să-i calci pe nervi. 

— Cum e acolo, după gratii? l-am întrebat aproape 
fascinat. 

Pe vremea aia încă mai încercam să-i intru în 
gratii, încă era idolul meu și episodul cu încarcerarea 
părea una din situaţiile alea în care supereroul are 
parte de porția de ghinion servită la rece de destin. 


141 


BLESTEMUL CELOR PATRU FANTOME Florin 
Purluca 


— E plin de derbedei. Scursuri fără coloană 
vertebrală. N-au habar ce înseamnă să fii borfaș. 

Și totuși, mă sunase să-mi ceară bani cu 
împrumut. Nu era tocmai definiția borfașului ideal. 
Cu toate astea, cu toate că vedeam detaliile ascunse, 
un timp îndelungat am tot continuat să cred cu 
disperare în imaginea falsă pe care el încerca să mi-o 
inoculeze. După vreo trei ani de drumuri periodice în 
care dicursurile lui au fost variaţii pe aceeași temă, 
m-am prins că pentru el eram doar o sursă 
convenabilă de venit. La naiba, aș fi preferat să-l aud 
cum se văietă ca o muiere. Cât de grea e viaţa după 
gratii, că-i e dor de libertate. De noi. Ar fi fost infinit 
mai bine decât să-l văd cum încerca să-mi vândă 
cioara vopsită. Si totuși, l-am crezut de fiecare dată, 
chiar dacă un beculeţ mi se aprindea mereu în minte 
și eu continuam să-l ignor. 

Multă vreme am trăit cu senzaţia eidetică, dar în 
mod evident falsă, c-o să vină un moment în care, în 
timpul unei vizite, o să se dea mai aproape de mine și 
o să-mi facă un semn discret. Ceva de genul: fii atent 
la mine, să nu te observe gardienii. Și apoi să-mi 
paseze pe sub mână un bileţel pe care să fie trecut 
numărul unui cont gras dintr-o bancă din Elveţia, o 
informaţie de un milion de dolari sau cine știe ce 
secret incredibil. Ca să vă explic mai pe înţeles, 
tiparul Hollywood. Tot mai căutam cu disperare ca 
imaginea lui să nu se reducă în timp la ceea ce fusese 
dintotdeauna, de fapt - un borfaș de duzină. Unul 

din cei mulţi, de altfel. Dar nu s-a întâmplat niciodată 
să dovedească nimic și imaginea lui a rămas ca o 
poză ruptă și apoi lipită într-un album cu multe alte 
poze perfecte. De fiecare dată când priveai 
retrospectiv, când răsfoiai albumul și comparai 
pozele, incompatibilitatea devenea tot mai evidentă. 

La ultima noastră întâlnire, după ani buni, când 
încă mai era în viaţă, tot se mai străduia să menţină 
imaginea durului pe care-l știam. Faza e că douăzeci 
de ani de carceră au darul să facă dintr-un stejar 
falnic o adunătură de piese de mobilier. Şi nu doar 
din seria celor fără cusur. Părul i se rărise și puteam 
să-i zăresc chelia. Ii lipseau dinţii din faţă, și tatuajele 
lui, odată impozante, ajunseseră să arate, pe pielea 
moale, ca niște milee gata-gata să cadă de pe colţul 
mesei. Cineva-l jefuise, îi furase tot ce avea mai 
scump, și-l cunoșteam pe infractor. Nu există vaga- 
bond mai mare și mai parșiv decât timpul. Ne-o trage 
tuturor, sistematic. Atunci cred c-a priceput-o și el - 
pierduse lupta. 

Nu știu dacă aţi fost vreodată într-o situaţie de 
genul ăsta, dar e exact ca atunci când iubita îţi vinde 
gogoși cu sare, că nu te înșeală și tot tacâmul, iar tu, 
cuprins de febra amorului, n-ai ochi să vezi 
realitatea. Sau, chiar dacă o vezi, te încăpățânezi să-i 
dai crezare. Ei bine, momente ca astea te fac să apuci 
pe căi greșite. In cazul subsemnatului, un pahar în 
plus, o mahoarcă sau două mai mult ca de obicei și 
ești aranjat. Spune-i asta unui psiholog, care 

cunoaște teoria ca pe Tatăl Nostru, și o să primești 
una din afirmaţiile alea standardizate, dureros de 
prozice: 

— Sunt doar scuze, domnule Călinescu. Puterea e 
acolo, gata să iasă la suprafaţă. Să răbufnească. E în 
sufletul și voința dumneavoastră, trebuie să găsiţi 
tăria să ajungeţi la capătul tunelului. 

Cât ești acolo, cumva, șarlatanul ăla chiar te face 
să crezi că ești un guru al filosofici și nu e nimic în 
stare să te prindă cu garda jos. Plătești ședința, ieși 
pe ușa cabinetului și realitatea înconjurătoare te face 
să-ți dai seama că tu ai încălţat pantofii de lac, 
perechea cea mai de soi pe care o aveai în dulap, 
cămașă și pantalon la dungă, și afară e un noroi de-i 
trece două degete peste glezne. 

Serviți cu pâine, vă rog, nu vă sfiiţi. Viaţa-i o pastă 
tar- tinabilă aruncată drept în figură. 


xx 


După aproximativ o oră de umblat am fost în 
Orașul Nopţilor. Desigur, primul lucru pe care l-am 
făcut a fost să iau legătura cu R. Ridicată la rangul 
de ofițer, în zona ei de jurisdicție, era o comoară 
pentru misiunea mea. 

Am pus-o la curent cu situaţia generală și ea m-a 
urmărit cu interes. Din când în când, în timp ce i-am 
explicat, i-a mai aruncat câte o privire cercetătoare 
lui Dozer. Bivolul chiar că era o prezenţă. în afară de 
faptul că arăta ca un robot, reflexia fină a 
lampioanelor, care ardeau în 

faţa sediului poterei, îi conferea o aură de misticism. 
Nu că Lumea Orașelor ar fi dus lipsă de așa ceva. 

— Cine-i prietenul tău? a întrebat R, în cele din 
urmă. 

— Faceţi cunoștință. El este Dozer. Lucrează cu 
mine la cazul ăsta. 

R nu se dădea în vânt după colaborările mele cu 
tot felul de mardeiași, dar eu aveam un stil personal 
de a aborda problemele, și-i explicasem odată că, în 
unele situaţii, să investighezi de unul singur era 
sinucidere curată. Ca drept dovadă că-l plătisem pe 
bivol abia de câteva ore şi-mi salvase deja viața. O 
garanţie mai bună ca aia nu cred c-ar fi putut să-mi 
ofere nimeni. In afară de V, care oricum nu intra în 
discuţie doar pentru simplă comparaţie. 

— E un om de nădejde, am asigurat-o. Nu-ţi face 
probleme, nu-ti va sta în cale. 

— Cine-i doamna? mi-a spus Dozer, după ce Ra 
dispărut în interiorul clădirii, să împartă câteva 
dispoziţii și să-si ia acareturile. 

i 

— O să ne ajute, i-am spus vag. 

Aparent, s-a mulțumit cu răspunsul evaziv. Eu am 
fost mulțumit că n-a insistat sub forma cine, ce, de ce 
și mai ales cum. 

La vreo trei ore după reuniunea de familie eram 
toţi în faţa unui depozit de fier vechi. înainte de asta, 
făcusem o oprire într-un loc ceva mai... vesel, ca să-l 
numesc așa. Una din fetele ieșite la stradă îi spusese 
lui R că un ciudat trecuse dincolo de poartă, în grabă, 
și dispăruse după 

mormanele de mașini ruginite, motociclete și 
biciclete cu roți lipsă și grămezi de electrocasnice 
defecte. 

Am intrat. 

Am mers ca și cum aș fi călcat pe coji de nuci 
sparte. Eram pregătit dintr-o clipă în alta să dau pe 
gât un roșu, acela fusese planul de la bun început, 
doar că apăruseră în scenariu Dozer și R. Cu ăia doi 
după mine am sperat că vânătoarea avea să fie de 
două ori mai rapidă și mai eficientă. Speram, totuși, 
să nu mă fi pierdut în calcule și estimări eronate. 

Depozitul avea o alee principală, din care plecau 
alei cu mult mai înguste decât artera mamă. Metodic 
trasate, stânga-dreapta, ca o șiră de pește. 
Mormanele se ridicau de o parte și de alta, uriași 
imperfecţi  clădiţi din resturi ruginite, creând 
impresia falsă c-ai fi mers în lungul unui tunel, iar la 
capătul lui cel mai îndepărtat, cel pe care puteam să-l 
vedem noi, era un alt morman de fierătanii. în- 
tunericul din interiorul cimitirului ăla de fier vechi 
era variabil, vibra. Apoape că părea o vietate parșivă, 
ascunsă dincolo de undele percepţiilor noastre. Se 
strângea progresiv în jurul nostru și când încercai să- 
l fixezi, să cauţi un epicentru, se retrăgea sistematic, 
devenea enorm, creștea până la incapacitatea 
noastră de a-l percepe, transfor- mându-ne în 
existente inutile. 


1 


— E o senzaţie care nu-mi place, a bolborosit 
Dozer. E ceva ce nu-mi place aici. 

M-am întors înspre el și i-am etalat un zâmbet 
jovial: 

— îi spuse bivolul de o tonă de oţel, speriat, omule- 
tului din came, care, desigur, era invincibil. 

Dozer, pentru o secundă, dar numai pentru o 
secundă, și-a pierdut concentrarea. Pașii noștri, care 
până atunci fuseseră sincroni, ni s-au desincronizat. 
A rămas puţin în spate. R a râs înfundat și mi-a dat 
ghes. Ne-am întors înspre el amândoi și eu i-am făcut 
un semn cu ochiul. 

Cred că Dozer a fost primul care l-a văzut. Figura 
bivolului a trecut de la surprindere la groază, în doar 
o fracțiune de secundă. De-a lungul timpului am 
învăţat un lucru cu certitudine: să fiu capabil să 
contabilizez acea senzaţie de prăbușire, să fiu 
receptiv la iminența pericolului și să reacţionez. Nu- 
mi place să mă dau perfecțiunea întruchipată, dar 
atunci chiar m-am prins că răul suprem era pe cale 
să se dezlănţuie și am reacţionat imediat. Am tras 
roșul din centura de elixire și l-am dat pe gât cu o 
mișcare fulgerătoare. Marele avantaj al roșului este 
că efectul său este aproape instantaneu. Am simţit 
cum vigoarea crește în mine și, ca de fiecare dată, a 
fost ca o erupție vulcanică. O cantitate imensă de 
energie care-mi explodează în stomac, pornește 
înspre exterior și întâlnește în pielea mea un zid de 
forță impenetrabil, apoi ricoșează violent îndărăt, 
către stomac. Şi explodează din nou. Vibrează. Şi 
explodează din nou. Vibrează. Pur și simplu, pare o 
masă de energie care mi se zbate pe dinăuntru ca o 
bilă de biliard lovind manta la infinit. 

M-am întors si... Iată-1! 

Era acolo, cocoţat pe un morman de fiare vechi, în 
toată măreţia lui, trenci și pălărie, figura ascunsă sub 
linia fularului strâns și înnodat bine la spate, 
înconjurat complet de o aură luminiscentă, care 
reverbera dincolo de coconul de lumină puternică în 
care era sigilat. Avea mâinile ridicate înspre negreala 
infinită care ar fi trebuit să fie cerul, și patru fâșii de 
abur spiralau în jurul unui ax central, invizibil. In linii 
mari, era vorba despre proiecția în ochii noștri, pe 
viu, a desenului din cartea lui V. Doritorul invoca 
blestemul celor patru fantome, încerca să-și încheie 
opera. 

M-am repezit înspre un morman de ruginituri din 
apropiere și am apucat la repezeală o bucată de fier. 
Mi-am  încordat mușchii și am aruncat-o înspre 
doritor. Fierul a sfredelit aerul. In cele câteva clipe 
cât a avut nevoie ca să-și atingă ţinta, am admirat 
forma  spiralată a arcului și tija centrală, 
butucănoasă. Arma mea era o suspensie mâncată de 
rugină. Chiar și cu toată simplitatea și imperfec- 
ţiunea ei, tot a reușit să-l deconcentreze pe doritor. 
L-a plesnit drept în coaste și l-a făcut să se aplece pe 
o parte, ca mai apoi să dispară din ochii noștri în 
urma unei căzături marcată de mișcări stângace, 
aproximată de mine ca fiind o cădere liberă de circa 
șase metri, în gol. Până la urmă, amatorii rămân 
amatori. Se dăduse de ceasul morţii ca să facă 
impresie artistică prin jocul acela de lumini, dar nu-i 
trecuse prin cap să improvizeze un scut împotriva 
atacurilor fizice, din clasa celor mai simple: un 

pumn sau o bucată de fier ruginit aruncate la 
întâmplare. Poate că se gândise, în toată nebunia aia, 
că aveam să aruncăm asupra lui vrăji sau cine știe ce 
fel de descântece, să încercăm să-l combatem la un 
nivel ezoteric. Oricum ar fi fost, stângăcia lui a fost 
binevenită. 

Ne-am înţeles reciproc și am dat roată mormanului 
de fiare ruginite. Doritorul era acolo, căzut peste 
rămășițele unei mașini de spălat. Căzut pe o parte, cu 
spatele înspre noi, încă nu se ridicase, deși tot 
încerca să o facă. Ceva nu-l lăsa. Probabil o coastă 
fracturată. Sau o mână luxată. Pălăria îi căzuse din 
cap, nu era de găsit prin apropiere, iar fularul îi 
atârna de gât ca un șarpe anemic. Dozer s-a repezit 
înspre el ca un val tsunami. L-a înșfăcat de ceafă și l- 
a ridicat în sus de parcă ar fi ridicat un pisoi puricos. 
R s-a poziţionat strategic, în cazul în care doritorul 
avea vreo idee de zece puncte în cap. Nu-mi venea să 
cred cât putea să fie de ușor, apoi mi-am băgat 
minţile în cap și am tipat: 

— Stai! 

Dozer s-a oprit la timp, chiar înainte să-i aplice 
individului o corecție. Am făcut un arc de cerc, 
folosind pași mici, reticent. Figura doritorului era 
exact tiparul tipului pe care nu l-ai fi crezut în stare 
să rupă o frunză. L-am înșfăcat de gulerul trenciului. 

— Cine ești? am mârâit. 

El n-a spus nimic, dar ochii au început să lucească 
și asta a cam spus tot ce era de spus. 

— Unde e? încotro a fugit? 

Privirea lui Dozer a mai pierdut din încordarea 
iniţială. R a făcut un pas înspre mine. 

— Unde e? am urlat. 


„Individul, a continuat să tacă, Luciul ochilor 
începea deja să se intensifice și să i se acumuleze 
umezeală în colturile ochilor. » 


— Vrei să faci pe martirul? am insistat, dar de data 
aia folosind o voce ceva mai blândă. 

Tot n-a vrut să ciripească. L-am pocnit peste bot 
chiar în clipa în care avea suficient lichid acumulat 
cât să lase lacrimile să-i scape în lungul obrajilor. 
Capul i-a plecat într-o parte și i-am mai tras una. 
Mutra i-a pornit în direcţia opusă. Când am ridicat 
pumnul ca să-l lovesc pentru a treia oară și-a găsit 
vocea, deși a fost mai mult un fel de chităit. 

— Stai... 

M-am oprit. 

— Ai cinci secunde la dispoziţie să pui la cale un 
refren melodios. Altfel, mă las păgubaș și-l las pe el 
să discute cu tine. 

Individul a cut, jun erort să se intoar ă înspre 
ozēr, căre măl tinea ridic e ce 
ivoorul ta zâmbit 1 

și cicatricea aia lungă de pe obraz, asezonată cu 
luciul metalic, care-i făcea tot corpul să pară 
plămădit din argint viu, a rezolvat treaba de la sine. 
Nu m-ar fi mirat dacă o baltă de umezeală ar fi 
început să crească la baza tălpilor individului. 

— Bine! Bine! Spun. Spun tot. Mi-a dat bani și mi-a 
spus că trebuie să aștept un timp în vârful 
mormanului ăla de fiare și să mă prefac vrăjitor. A 
spus că e o glumă, pentru niște prieteni de-ai lui. 
Apoi a fugit. A luat-o pe acolo, s-a bâlbâit în timp ce a 
întins o mână cu un deget tremurând artrozic din 
cauza fricii tot mai evidente. 

M-am întors și m-am uitat înspre ceea ce părea, în 
mod evident, un alt morman de fiare. Idiotul ăla 
trăgea oare de timp? M-am repezit la beregata lui, 
mai, mai să-mi înfig colții. 

— îţi jur că-ţi rup fiecare os din corp dacă nu 
vorbești în clipa asta! 

Dozer a schimbat priza. L-a apucat efectiv de 
creștetul capului cu palma lui uriașă. 

— Ca un pepene, gândacule, a rânjit bivolul. O să 
plesnească exact cum plesnește un pepene scăpat pe 
jos. 

Groaza din ochii individului a căpătat dimensiuni 
mistice și a început să turuie, cu buzele-i tremurânde 
invadate de muci si lacrimi. 

— Nu mint! Nu mint! Vă jur. Mergeţi mai aproape. 
E o ușă acolo. A fugit. 

M-am întors din nou înspre locul indicat. Nu arăta 
deloc a ușă. R a ridicat din umeri și a spus: 

— Hai să aruncăm o privire. 

Am luat-o într-acolo, tot gândindu-mă că 
adevăratul doritor avea să apară de pe undeva, să ne 
ia prin surprindere. în urma noastră puteam să-l 
auzim pe individul 

momeală cum continua să facă pe șoricelul. Ne-am 
oprit la un pas de grămada aia de ruginituri. Nu 
părea nimic ieșit din comun, în afară de o bucată de 
fier striat, care chiar arăta ca un mâner, dacă îţi 
puneai puţin mintea la contribuţie și aveai ceva 
imaginație. R a ridicat din nou din umeri și a apucat 
de fierul ăla. A tras și - hopa! - surprize, surprize. O 
bucată de fiare, probabil sudate la un loc, s-a tras în 
lături. Negreala din rama ușii vălurea. Ca și cum ai fi 
privit noaptea în oglinda unui lac. Nu mai văzusem 
așa ceva. 

— încotro oare? am zis absent. 

R a rânjit. 

— După toate aparențele, în direcţia asta. 

Indexul ei a arătat înspre portal. 

— Iar faci pe isteața? R a continuat să se hlizească 
împlinită, ca un copil căruia i-a reușit gluma faţă de 
un adult. Ai idee unde duce portalul ăsta, am vrut să 
zic? am completat. 

— Nici cea mai vagă! 

— Perfect! O luăm de la capăt. 

Dozer l-a abandonat pe șoricel și a venit lângă noi. 
De fapt, mai mult lângă mine. Mi-a dat ghes. M-am 
întors înspre el. Bivolul s-a uitat la mine, la R, apoi 
din nou la mine. A spus, continuând să oscileze: 

— N-aș vrea să par lipsit de maniere, dar eu și 
domnul avem o afacere care privește lumea asta. A 
desenat în aer un cerc, folosind degetul lui mare și 
lucitor. 

— Bine, bine, Iuda! m-am plâns. O să fii plătit 
suplimentar. 

— Cine? s-a strâmbat bivolul. 

— Las-o moartă, i-am spus sictirit. Două sutare! 
Bine? Uriașul a rânjit. Cum mama mă-sii nu putea să 
fie bine? — Halal prieten! i-am meii spus, încercând 
să fac pe deșteptul și să par afectat, în același timp. 

A fost la fel de impresionat ca im eunuc de un dans 
din buric. M-am întors înspre R. 

— Cum naiba facem? Ai idee, e periculos? 

— N-avem decât să aflăm, mi-a spus în timp ce s-a 
aplecat să caute ceva pe jos. 

A ridicat o bucată de tablă și a trecut-o prin 
dreptunghiul de negreală unduitoare, încet, temător, 
ca atunci când încerci talpa fierului de călcat cu 
vârful degetului. M-aș fi așteptat să sară scânteie, să 
pârâie, să sfârâie, orice, dar a fost ca și cum ar fi 
înfipt un vârf de cuţit într-un calup de unt. Ra tras 
bucata de tablă înapoi și totul era exact cum ar fi 
trebuit să fie. Am analizat-o amândoi, cu ochi 
cercetători. 

— Bine, i-am spus. Dar asta nu e o bucată de 
came. 

Mai trecusem prin portaluri, nu era primul în 
niciun caz. Doar că auzisem că unii se pricep să le 
descânte, să permită lucrurilor fără suflare să treacă 
fără niciun necaz, dar să facă materia organică să 
sfârâie ca-n timpul unui duș cu acid sulfuric. Mă 
îndoiam eu că avea doritorul să fie chiar atât de 
priceput și inventiv în fuga lui disperată, dar nici nu 
strica puţină precauţie. 

— La o parte, l-am auzit pe Dozer strigând de la 
doi pași depărtare, de unde stătea. 

Am făcut ce ni s-a cerut aproape involuntar și el a 
trecut printre noi, adică printre mine și R, cu 
șoricelul chi- ţăind și mai tare, și mai disperat, în 
mâinile lui uriașe și argintate. Am cam priceput ce 
intenţiona să facă din prima și, cu toată milostenia de 
care pot să dau dovadă uneori, de data aia chiar că 
era o idee bună să mă prefac un soi de suflet de 
marmură. 

— Nuuuu! Vă rog! Vă implor... Nu faceţi asta. 

Nu știu ce așteptări avusese el când se văita, dar 
probabilitatea ca unul dintre noi trei să-și riște pielea 
în locul lui presupun că i-a părut infimă. Dar oamenii 
lași sunt oameni lași și, atunci când se văd la 
marginea prăpastiei, fac ceea ce se pricep ei mai 
bine: se văietă și se smiorcăie. Desigur că individul s- 
a luptat să i se împotrivească lui Dozer, dar să-l văd 
eu pe ăla care ar putea să dovedească o namilă de o 
tonă de unul singur, fără niciun fel de ajutor. Mistic 
sau de orice altă natură. 

Dozer l-a scuturat bine pe șoricel. 

— Stai locului, vierme! 

N-a fost prea convingător. Șoricelul - mă rog, 
viermele - a continuat să se zbată și să zbiere ca din 
gură de șarpe, mânat de falsa impresie că printr-un 
miracol, cineva, de undeva, avea să vină și să-l 
salveze. Atunci uriașul și-a ieșit din fire, l-am văzut 
cum se încruntă, cum spaţiul argintat dintre 
sprâncenele-i groase, tot argintate, capătă un 

joc de umbre și pliuri adânci. Cu o mișcare scurtă, 
precisă, i-a aplicat o palmă peste mutra plângăcioasă. 
Prizonierul nostru de ocazie s-a lăsat moale, ca supus 
unei vrăji. Un firicel subţire de sânge i s-a prelins 
șoricelului dintr-o nară. Apoi Dozer s-a apropiat de 
portal, cu carnea de tun pe un braţ. S-a tras aproape, 
milimetric, de puteam să observ vibraţiile unduitoare 
ale portalului ca o reflexie în pielea-i lucitoare. Pe 
braţul stâng îl ţinea pe vierme, moale și inconștient, 
iar cu dreapta i-a apucat o mână și i-a trecut-o prin 
suprafața sticloasă a portalului. O dată. Si încă o 
dată. Si încă o dată. Nimic! Braţul a rămas intact. 

A rânjit și l-a aruncat pur și simplu în negreala aia 
lucitoare, după care s-a uitat la mine. Eu m-am uitat 
la R și, încurajat de privirea ei aprobatoare, am sărit 
prin portal. Ei m-au urmat la câteva secunde după. 

O noapte infinită, ce învelea un deșert fără cusur, 
dar și fără margini. 

— Vreo idee unde suntem? am întrebat, nu pe 
cineva în mod deosebit. 

Viermele era înfipt în nisip, încă inconștient, la un 
pas de locul în care picioarele mi se afundaseră în 
arină cam un centimetru sau doi sub nivelul 
gleznelor. Câteva milioane bune de stele ardeau 
precum diamantele pe inelele de logodnă, pe un cer 
negru ca păcura, uleios. Ici și colo, câte o stea cădea 
si lăsa în urma ei o dâră luminiscentă de » 
praf magic. O lună mare cât o oală arunca peste nisip 
o pânză de lumină ţesută din fir de păianjen. Dunele 
coco- 

sate sub bolta de stele nu erau impresionante prin 
dimensiune, ci mai curând prin perfecțiunea 
asemănării lor. Ca trasate de pensula unui artist 
zelos, una geamăna celeilalte. Fără niciun oftat și 
niciun diftong, era clar că niciu- nul din ăia doi nu 
avea habar unde ne aruncase portalul. Ca de obicei, 
norocul mă pierduse prin mulțime, eram nevoit să 
muncesc mult și bine pentru un colț de pâine. Am 
făcut un pas mai în faţă și am avut sentimentul stra- 
niu că nu era tocmai ceea ce ar fi trebuit să fac. M- 
am întors înspre R și Dozer. 

— Cum naiba o să găsim o cale de întoarcere? 

Ochii lui R au licărit. A urmat un moment de 
liniște, în care nu s-a sacrificat o vorbă, care a părut 
interminabil. La final, R mi-a zâmbit și a scos un 
dispozitiv - am presupus eu - care arăta ca un fel de 
băț metalic. L-a înfipt în nisip. 

— Cred că n-ar trebui să fie o problemă. 

— Crezi? i-am spus. 

— Da, cred. Nu sunt convinsă. 

Mi-a făcut cu ochiul și a luat-o din loc, depășindu- 
mă cu un mers ţanţoș. Dozer a ridicat din umeri și a 
luat-o pe urmele ei. 

Am mers o bucată bună de timp prin deșertul 
acela fără noimă și, spre surprinderea mea, nu mi-a 
lăsat impresia unei primejdii iminente. O lungă și 
plăcută plimbare sub clar de lună străină. Exact în 
clipa în care mă pregăteam s-o chestionez pe R în 
legătură cu orientarea în spaţiu, la 

câţiva pași în faţa noastră am zărit buza unei 
depresiuni uriașe. In centrul ei, atipic și stingher în 
toată pustietatea aia, se ridica scheletul unei 
construcţii din lemn. Arăta ca unul din motelurile 
alea din filmele western. 

Ajn mers cu băgare de seamă și, în clipa în care 
am ajuns destul de aproape ca să aruncăm o privire 
cercetătoare prin ochiurile ferestrelor lipsite de 
sticlă, ne-am holbat cu multă precauţie. întunericul 
de dincolo de ferestre era păstos și puternic și nu 
trezea un sentiment de plăcere profundă. Părea un 
loc în care moartea se instalase de mult și refuzase să 
mai plece. M-am apropiat de ușă și am verificat 
clanţa. Desigur, era deschisă. Nici nu m-aș fi așteptat 
altfel. Am împins-o și lemnul șubrezit s-a văicărit ca o 
pisică în călduri. Am trecut pragul, cu respiraţia vie 
și accelerată a camarazilor suflându-mi în ceafă. Sala 
mare era tipică. O mulţime de scaune așezate la 
întâmplare dim- prejurul unor mese rotunde. 
Tejgheaua barului era lungă și lipsită de mușterii. 
Dinapoia ei, sărăcia era regina locului - patru sticle 
de băutură, pe trei rafturi joase, aproape complet 
golite de conţinut. Câteva pahare așezate ordonat - 
cinci - și două căzute pe o parte. Peste tot, o pătură 
uniformă de praf de nisip fin, care lăsa impresia unui 
tablou neterminat. De o parte și de cealaltă a barului 
urcau două rânduri de scări, care se ridicau înspre 
interiorul unui balcon comun, situat deasupra 
tejghelei, la o înălţime de aproximativ trei metri. Am 
analizat un timp întunericul care zăcea acolo ca o 
reptilă ghiftuită și am tresărit 

când am auzit zgomotul - clinchet de clopoței. M-am 
întors înspre R și Dozer. 

— Am eu halucinatii sau...? » 

Amândoi au scuturat din cap. Deși lumina nu era 
cine știe ce, tot am putut să-l văd pe Dozer cum își 
strânge palmele în doi bulgări de fier. Am mai auzit o 
cunună de clinchete de clopoței veseli și imediat 
după asta, în întreg salonul a răsunat duduitura unei 
împușcături. Poate că a fost doar efectul neașteptat 
al elementului surpriză, dar am trăit senzaţia că am 
fost ratat la milimetru. Proiectilul + 
+ rupt din tăblia unei mese și a ricoșat anemic în 
decor. Ne-am aruncat toţi pe burtă, care pe unde s-a 
priceput, ca să găsim adăpost și să nu devenim ţinte 
facile. Au mai urmat și alte focuri de armă, care au 
făcut încăperea să duduie și să se umple de lumina 
unor fulgere în miniatură. Așchiile săreau precum 
artificiile. Din locul în care eram, lipit de piciorul unei 
mese, chiar la baza scării drepte, puteam să observ 
bine cum bucăţile de lumină porneau din burta 
beznei de la balcon si mușcau lemnul. Era omul » » 
nostru, fără doar și poate, ne ademenise acolo să 
jucăm pe terenul lui. 

Focurile de armă au tot continuat să vină - pfiu! 
pfiu! pfiu! - unul după altul, făcându-ne să ne 
afundăm în as- cunzătorile noastre precum șoarecii în 
găoace. Nu eram Într-o poziţie favorabilă. 
Armamentul de care dispunea doritorul, ticsit cu 
muniţie vrăjită, ar fi putut să scuipe foc zile la rând 
pe deasupra capetelor noastre băgate la cutie 

și, în cele din urmă, să ne vină de hac. Nţţţ! Chiar nu 
eram într-o poziţie favorabilă deloc. 

Așa că am tras aer în piept, am scos un alt roșu din 
centură și i-am aruncat conţinutul pe gâtlej. Totul în 
jurul meu a început să se miște cu o lentoare 
enervantă. Am sărit de pe unde mă pitisem, de la 
baza scării, și am luat-o la fugă în lungul treptelor. L- 
am văzut pe doritor chiar din capul scării. Trenci și 
pălărie kaki. O privire întunecată, dar detașată, 
sigură, deasupra liniei unui fular strâns peste figură. 
Omul nostru, jonglând artistic cu un set de pistoale 
Smith & Wesson Model 3, s-a întors o clipă mai 
târziu. Siguranţa din privirea aceea întunecată și-a 
pierdut pentru un moment echilibrul. Am apăsat 
acceleraţia, zigza- gând și înaintând cu o sete nebună 
de răzbunare, care creștea și tot creștea în mine ca 
un balon. Pe ultimul metru nici măcar n-am mai pășit, 
ci m-am aruncat înspre el de-a dreptul, cu un pumn 
încleștat și ridicat mult deasupra capului. Am strâns 
din dinţi cu furie și am lovit cu putere. Cu puţin 
noroc, pe care eu nu l-am avut, aș fi putut să-l pun la 
pământ din prima. Dar m-am înfipt cu toată viteza și 
greutatea în duritatea unui scut invizibil. A fost ca și 
cum aș fi primit o copită de la un cal nărăvaș în plină 
figură. Am ricoșat și m-am lăţit pe dușumea. Cu toată 
viteza și puterea pusă la dispoziţie de flaconul roșu, 
tot nu trecusem de scut. Asta da putere magică, m- 
am minunat în timp ce m-am uitat la el lung, cu 
privire înceţoșată. Aș vrea să spun că n-am fost 
speriat, dar n-a prea fost așa. 

Prin cap mi-au trecut scene fulgerătoare, în care 
doritorul îmi venea de petrecanie împușcându-mă sau 
zdrobin- du-mă cu un truc magic, nemilos. La un alt 
nivel, a fost un sentiment cel puţin reconfortant, să 
simt teama fugin- du-mi prin mațe precum un șoricel 
cu gheruţe mici, ascuţite, ca de foc. 

Privirea doritorului a căpătat din nou intensitate 
prin ură și o pereche de sprâncene stufoase 
încordate. Nu am putut să văd, dar puteam să jur că 
pe sub fular gura lui desena un rictus animalic, plin 
de dorinţa fetidă a morţii. Am dat să mă ridic și ţevile 
ambelor pistoale s-au holbat oarbe la mine. Am stâns 
pumnii, nu pentru ca să atac, n-aș fi avut nicio șansă 
să fiu mai rapid decât un foc de armă, ci pentru ca să 
întâmpin moartea cu ceva mai multă demnitate decât 
un laș. Și exact în clipa aceea, R a apărut prin aer, ca 
un vis frumos, cambrată - o pumă. Un morman 
complex de motorașe și oţel, dar cumva izbutise să se 
miște ca o felină, să urce scările în fugă, pe neauzite. 
Nu știu ce i-a trădat prezenţa. Poate surprinderea 
apărută brusc pe chipul meu, mă gândesc. Doritorul 
a pivotat neașteptat de iute pe vârful călcâielor, cu 
pistoalele lucind prin aer și descărcându-se în gol, în 
clipa în care R l-a pocnit peste antebraţe. Proiectilele 
au izbit tavanul și din întunericul mat o sumedenie de 
așchii a curs ca o ploaie atipică, răpăind pe dușumea. 
S-au prăbușit unul peste altul, grămadă. Am profitat 
de răgazul oferit și am sărit în capul oaselor. Când 
am fost în picioare, R zbura deja 

prin aer, urmărind traiectoria unei lovituri de picior 
aplicată în burtă, în mod violent, de către doritor. L- 
am văzut cum era pregătit să se repeadă înspre R, s-o 
înhaţe, însă și-a zărit pistoalele căzute pe podea. A 
preferat să și le recupereze, în mod fulgerător, 
folosindu-se de un salt precis, ca o mișcare de elastic, 
și să le îndrepte din nou înspre mine. Am strâns din 
dinți și m-am așteptat la tot ce era mai rău. A apăsat 
pe trăgaci. Fără niciun semn prealabil Dozer a apărut 
dintr-o parte și s-a pus între mine și doritor, încasând 
din plin șocul focurilor de armă. încă plămădit din 
metal, reacţia a fost violentă. Aerul dimprejur a 
pârâit și a pocnit, îmbâcsindu-se cu un miros puternic 
de sulf. întunericul s-a făcut mărunt în urma jocului 
de scânteie și prietenul meu s-a prăvălit peste 
parapet, în gol. A aterizat la parter, cu o bufnitură 
înfundată, care a făcut să tremure întreg ansamblul 
de scândură șubredă ce se voia numit motel. Orice 
clipă de neatenţie din partea doritorului era aur 
curat. Așa că eu și R ne-am aruncat în luptă cam în 
același timp. N-a mai apucat să descarce muniţia în 
noi, deși a încercat un soi de eschivă. Tot ce a putut 
să facă a fost să se apere, cumva, de atacul nostru 
furibund. Și-a pus antebraţele ca un scut dinaintea 
feţei. Bam! Bam! Bam! Bam! Ne-am izbit în el ca o 
tornadă și l-am auzit cum a oftat sub greutatea 
pumnilor noștri. R a continuat cu o rafală de lovituri 
momeală, eu am pivotat fulgerător - un pas la stânga. 
Am așteptat ca să-și ghideze garda după avalanșa de 
lovituri servită de R la foc auto- 

mat și, în clipa în care am remarcat breșa, am lovit 
cât am putut de violent. Nodurile pumnului i s-au 
înfipt în carnea gâtului ca niște cuie și i-am simţit 
traheea cum cedează în urma șocului. A căzut pe o 
parte, horcăind și grohăind ca un porc, cu ambele 
palme strânse împrejurul gâtului. S-a zbătut un timp 
în van, pe urmă și-a smuls fularul, sperând cu 
disperare la o gură de aer. Zadarnic! A continuat să 
se zvârcolească pe podea. O venă i s-a umflat grotesc 
de-a lungul gâtului. Ochii bulbucaţi pierduseră deja 
expresia de siguranţă și în ei băltea o frică mocir- 
loasă. M-am aplecat asupra lui și i-am analizat mutra. 
Banal. Ar fi putut să fie un tip oricare, n-ai fi crezut 
că pe dinăuntru carnea ascundea un monstru. L-am 
lovit din nou, de data aia fragmentându-i nemilos 
piramida nazală. Sângele a izbucnit în valuri 
mărunte, o pânză de un negru lucitor acoperindu-i 
buzele umflate și pielea tot mai vineţie si 
amestecându-i-se cu salivă. 

— Dozer! am strigat. 

Deși era un munte de oţel, uriașul încasase una 
serioasă pentru mine și probabil că se tăvălea pe jos 
de durere, așa că nu-mi doream nici în ruptul capului 
ca el să rateze un așa spectacol. Ce fairplay? Ce 
decentă? Ce respect pentru adversar? Era musai să-l 
vadă pe nenorocitul ăla cum se zbătea între viaţă și 
moarte. M-am repezit înspre balustradă și l-am 
strigat și mai tare, temându-mă că fusese lovit 
suficient de violent încât să leșine. Ar fi fost de tot 
râsul, dar, deh!, nu poţi să știi niciodată. 

M-am aplecat peste balustradă, ca să văd mai 
bine. Prietenul meu de ocazie, pe bani, zăcea lat pe 
dușumea, într-o poziție deloc firească. în locul 
pieptului avea o gaură de dimensiunea gurii unei 
găleți. Firișoare de metal topit i se prelinseseră în 
mai toate direcţiile, peste torace, ca un fel de maţe 
de oţel. Am simţit cum pierd controlul genunchilor și 
m-am redresat în ultima secundă. 

— Javră ordinară! am răcnit și m-am repezit, cam 
împleticit ce-i drept, înspre doritor. 

Era la un pas de a pierde bătălia și ochii abia dacă- 
i mai scânteiau a viaţă. M-am pus pe lovit. Și cum l- 
am căsăpit, Dumnezeule, de parcă s-a fi făcut vinovat 
pentru toate păcatele lumii. Picioare și pumni cu 
nemiluita, într-un corp care încasa toată furia aia 
dementă ce exhala dinăuntrul meu, fără să riposteze. 
La final m-am tras într-o parte, obosit, pierdut, 
așteptând să am parte de o minune, dar n-a fost 
niciuna. Doar un final neutru, cu pierderi colaterale 
mult prea apăsătoare ca să-l consideri o victorie, 
chiar și la un nivel simbolic. 

Aș vrea să-ți spun că împreună cu R am izbutit să-i 
târâm leșul înapoi în Orașul Nopţilor, că am luat 
legătura cu V și vraciul s-a priceput să-l aducă înapoi 
pe uriaș. Dar n-a fost nimic din toate astea. Numai o 
dună de nisip, măruntă și complet diferită de toate 
celelalte, sub care am ascuns un morman de otel 
neînsufleţit. , » 

Pe doritor, asa mort cum era, l-am luat cu noi. 
Aveam nevoie să-mi justific activitatea. Prin lumea 


Orașelor am 

reușit să călătoresc fără probleme cu ajutorul lui R. 
N-a putut să mă însoțească efectiv, dar mi-a făcut 
rost de o dispensă și de escortă. 

In lumea reală, lucrurile au stat cu totul altfel. N-a 
existat nicio dispensă, nicio escortă. Imediat ce am 
trecut granița dintre lumi, am târât cadavrul lângă o 
pubelă și l-am îndesat în burta ei goală și primitoare. 
Peste drum am zărit un telefon fix si am solicitat o 
convorbire cu taxă t 
inversă. Doamna Dobrescu a ridicat receptorul după 
cel de-al treilea ţârâit și i-am oferit adresa, plus 
garanţia că timp de o jumătate de oră aveam să 
păzesc hoitul ucigașului cu prețul propriei vieţi. Dar 
dincolo de asta, dacă avea să întârzie, nu mă mai 
interesa nimic. 

Am fost nevoit să mă lupt cu gerul aprig și să 
alung vreo doi cetăţeni, să-i direcţionez către alte 
puncte de colectare a gunoiului menajer, clătindu-le 
ochii în mod ostentativ cu legitimaţia mea de detectiv 
particular, care, în speţă, la drept vorbind, n-avea 
nicio autoritate în cazul ăla. însă am făcut uz de flerul 
meu și de o figură gravă, flegmatică, fapt care mi-a 
adus succesul mult sperat. După nici douăzeci de 
minute de la apel, un Mercedes negru a parcat lângă 
bordura unde așteptam cu nodul de la cravată ridicat 
cam pe la nivelul urechilor și cu sufletul la gură. 
Doamna Dobrescu a coborât de la volan. De data asta 
nu mai era elegantă, apelul meu o luase prin surprin- 
dere. Adio gene perfect rimelate, adio farduri 
extravagante, adio parfumuri scumpe, adio haine 
luxoase. Doar 

o costumațţie sport de culoarea prafului de ciment, 
care i se mula exemplar pe trupul bine proporţionat. 
l-am făcut semn să vină mai aproape. Desigur, 
amestecul de teamă și nerăbdare era vizibil pe chipul 
ei ca pata accidentală de cerneală pe o foaie velină. 
S-a apropiat cu pași mărunți și nesiguri. Am ridicat 
capacul și i-am făcut semn să se apropie și mai mult, 
ca să-l poată vedea bine. Trebuie să recunosc, 
întotdeauna am avut un simţ demonstrativ puternic, 
profund conturat. Simţeam nevoia să-i văd satisfacția 
mascată sub faţa împietrită de groază, ca o com- 
pensație pentru răul apoteotic de care avusese parte. 
Spune-mi cum vrei, dar pur și simplu mă liniștește să- 
i văd cum își găsesc în cele din urmă liniștea 
interioară. 

Desigur, avusesem eu grijă ca imaginea să fie una 
cu care să rezoneze mult timp. îndesasem mortul la 
fundul pubelei, cu mâinile și picioarele strâmbate în 
mod absurd, cu figura tumefiată, împodobită cu 
multiple escoriațţii, la vedere. In clipa în care l-a zărit, 
a scăpat un țipăt de spaimă, identic cu cel scos de un 
pisoiaș chinuit. 

Am trântit capacul la loc și i-am dat de înţeles că 
era musai să ne topim în decor. 

— îl lăsăm așa, acolo? s-a mirat doamna Dobrescu. 

— în cazul în care aveţi o soluție mai bună, nu, n-o 
să-l lăsăm. Dar dacă totuși nu aveţi, cred c-ar cam fi 
cazul să nu ne facem mustrări de conștiință în mod 
inutil. Apoi mi-a părut rău pentru ce spusesem, chiar 
înainte să o fac, dar, văzându-i chipul chinuit de 
moralitate, m-am găsit 

nevoit să fiu brutal. Am completat: nu cred că 
individul și-a făcut mustrări de conștiiţă în clipa în 
care v-a lăsat copilul într-o baltă de sânge. 

A fost ca și cum aș fi rupt o pagină dintr-un 
calendar. Ianuarie, după decembrie. Adio aer feeric 
de sărbătoare, bun venit ger cumplit. Chipul femeii s- 
a întunecat. 

— Aveţi dreptate, domnule detectiv! a spus ea 
repezind cuvintele și a plecat înspre mașină. 

Am urmat-o, într-o tăcere absolută. M-am urcat în 
dreapta și m-am topit în scaunul limuzinei, gustând 
din căldura habitaclului ca din desertul preferat. 
Drumul până la birou a fost scenariul unui film mut. 
Doar câteva priviri reciproce, fără prea mult efort de 
a ne explica unul altuia detalii. Doamna Dobrescu și-a 
parcat Mercedesul în fața scărilor care duceau până 
la etajul doi al clădirii unde îmi aveam biroul. Am 
coborât și ea m-a apucat de o mână. Am rămas 
aplecat, privind-o cum se îneacă în lacrimi. Dacă 
plângea de bucurie sau de necaz, n-aş putea să-ţi 
spun. Ce pot să-ţi zic, totuși, este că mi-a mulțumit 
din suflet și pe urmă a dispărut printre mormanele de 
zăpadă. 

Am urcat scările până la etaj ca un urs morocănos. 
Mi-am făcut un ceai și l-am indulcit cu puţin rom, 
apoi m-am trântit în scaunul de birou, care era nici 
pe departe la fel de confortabil ca scaunul limuzinei 
doamnei Dobrescu. Dar era tot ce aveam la îndemână 
si m-am corn- > 
plăcut cu ideea că într-o zi aveam să devin unul 
dintre 

cei mai celebri detectivi de pe piaţă, că aveam să 
încasez tarife astronomice și urma să mă bucur 
regește de puţinul timp liber pe care abia puteam să-l 
mai găsesc. A fost un sentiment plăcut, care a durat 
vreo câteva minute. Apoi ușa biroului meu de 
investigaţii particulare a sărit la propriu din ţâţâni și 
o adunătură de zbiri a dat năvală înăuntru. Haragea 
era în fruntea lor. Un pansament care imita forma 
infinitului i se încolăcise la un capăt de gât și la 
celălalt de un braț învelit într-un aparat gipsat, ce-i 
urca pe mână până la nivelul  umărului. 
Descoperindu-mă lăţit în scaunul de birou și, desigur, 
surprins, cu o mână strângând cana cu ceai fierbinte 
și cu cealaltă pe mânerul sertarului unde-mi tineam 
pistolul, a rânjit mulțumită: 

— Chiar nu credeam c-ai să fii atât de idiot încât să 
te întorci în cocina asta și să speri că n-o să te luăm 
ca din oală. 

Ca să fiu sincer, nici nu prea mai știu ce credeam. 
Așa că mi-am pus mâinile la vedere, ca nu cumva să 
le dau ălora motive să mă transforme într-o sită, 
gândindu-mă pierdut la paturile de fier din celulele 
poterei, prinse de perete ca niște polițe mai mari, 
vechi de mai bine de douăzeci de ani și întărite cu 
lanţuri groase. 


Sfârșit 

de Florin Purluca 


"O poveste postapocaliptică 
scrisă cu o măiestrie 
desăvâșită!" 


"Un personaj de care te 
îndrăgostești 
din primele pagini și o 
atmosferă 
creată atât de veridic încât 
simţi 
că ești acolo, în lumea în care 
' praful este atoatestăpânitor!" 


piii tânjeau a zăpezi și aroma Crăciunului, iar 
oamenii mari a gust de concedii și șuncă fiartă. A 
început să cadă agale, nestingherit de nimeni și 
nimic, praful cenușiu, moale și sfărâmi- cios, greu 
deloc și grațios ca puful de gâscă. La început au râs, 
au chicotit că nu știu care sfânt s-a pus pe grătărit 
fripturi grase și unsuroase. Dar gluma n-a ţinut 
decât o vreme, pentru că praful cădea - și tot cădea, 
de nu se mai oprea - inexorabil, învelind lumea într-o 


nlanumă da funinnina " 

Scornituri spăimântătoare 


de Constantin D. Pavel 


"O carte horror cu povești 
aproape adevărate!" 


CĂTĂLIN PAVEL 


"După ce am citit această 


carte, 
am ascuns-o cu mare teamă 
în 
srawiTvsi spatele cărților din 
SMIMNTAT bibliotecă. 
EFF Pur și simplu, vederea ei 


mă îngrozea de-a dreptul!” 


O carte 
care te poartă, într-un stil 
pe alocuri jurnalistic și jovial, 
până la 
graniţele întunecate ale celei mai pure groaze. 
Culese de autor cu mare atenţie, din diverse zone 
ale ţării, 
"scorniturile  spăimântătoare' pe care le vei 
descoperi între 
coperţile acestui volumaș te vor familiariza cu 
folclorul horror 
pur românesc, ce a înfricoșat zeci de generaţii de 
canatinnali 

A doua Lună a Pământului 


de Mircea Liviu Goga 


“Vrei o carte care 
să te tină 
cu sufletul la gură 
de la 


nrima la ultima 


i] „„„Ce ascunde misterioasa 
Valea 
lui Martin? 
De ce Emanuel, un băiat 

de doar 
11 ani, e ales să fie printre 

Ce pun la cale Zeii neștiuţi, ascunși printre 
muritorii de rând, 


Par cms i În Mie Pat anan 

Iar Valentina... de unde apare, ce este și ce o 
leagă, de fapt, de Emanuel?... 

întâmplări stranii, desfășurate de-a lungul unei 
povești ini- tiatice, scrisă ca dintr-o suflare, în care 
lumea miturilor e împletită strâns cu lumea reală. 

O poveste scrisă pentru spiritele celor care știu să 
rămână copii până la adânci bătrâneţi. 

O poveste pe care, cu siguranţă, o vei ţine minte 
pentru tot restul vieţii! 

Rangkook 


de Constantin D. Pavel 


"Genul de poveste 
plină de 
mister de la un capăt 
la altul!" 


"Un personaj 
. principal de 
IWVWO care te îndrăgostești 


Cea dintâi nuvelă din seria  Aventurilor 
detectivului spațial Ray Garren deCase, Rangkook te 
incită, te înfierbântă și te face să-ți dorești să 
călătorești printre stele. 

în această carte, celebrul detectiv special este 
chemat să rezolve misterul dispariţiilor unor turiști, 
pe una dintre cele mai luxuriante și impresionante 
planete, pe care tronează cel mai înalt munte din 
sistemul ei planetar, Rangkook. Descoperirile pe 
care le face detectivul îl vor conduce alături de 
frmimoaca Talla. către aventuri cu totul ci cu totul 

Secretul emisferei 


de Traian Bădulescu 


"Un univers urban plin de 
necunoscut, de ireal şi 
fantastic!" 


"Dacă nu te mai așteptai la 
ceva 
nou în privinţa călătoriilor 
în timp, a venit vremea să te 
pregătești pentru o teribilă 
aventură de gen!" 


A 
Colectia Science-Fiction +2 


Utopii și distopii care păstrează 
nealterat stilul sdence-fiction- 
nesc de sfârșit și, evident, început de mileniu, 
încărcat de substanţă, viu și incitant. 

în această culegere de povestiri și nuvele, Traian 
Bădulescu, un autor format la școala inconfundabilă 
a Cenaclului Planetar Science-Fiction, din București, 
confirmă peste ani prin talentul său literar! Lasă-te 
purtat, pagină după pagină, în universul ba 
întunecat și teribil, ba luminos și plin de speranţă, 
creat în jurul unei societăţi aflate, mai mereu, la 


limită! 

